އާރޓިކަލްކިޔުމަށް ހޭދަވާނެކަމަށް ބެލެވެނީ : 35 މިނެޓް, 1 ސިކުންތު\nދުނިޔޭގެ އެންމެ ނުފޫޒު ގަދަ 500 މުސްލިމުންގެ ލިސްޓްގައި ޑރ. މުޙައްމަދު ޝަހީމް ޢަލީ ސަޢީދު3ވަނަ ފަހަރަށް ހިމެނިވަޑައިގެންފި އެވެ.\nއުރުދުންގެ ސެންތަރ ފޮރ ސްޓްރެޖިކް ސްޓަޑީޒް އިން އެ ޝަރަފް މިއަހަރުވެސް ޑރ. ޝަހީމަށް އަރުވާފައިވާއިރު މީގެ ކުރީ2އަހަރުވެސް އެ ޝަރަފް ޑރ. ޝަހީމަށް އަރުވާފައިވުމުން މިއީ ޑރ. ޝަހީމް ގެ ސަބަބުން ރާއްޖޭގެ ނަމަށް ލިބިގެންދިއަ އިތުރު ދިރުމެކެވެ.\n2008 ގެ އެމްޑީޕީ ސަރުކާރުގައި އުފެއްދި އިސްލާމިކް މިނިސްޓްރިގެ ސްޓޭޓް މިނިސްޓަރުކަމުގައި ހުންނެވުމަށްފަހު ސަރުކާރުން ކުރަމުން ގެންދިއަ އިސްލާމް ދީނާއި ދެކޮޅު ކަންތައްތައްތަކަށް ފާޑު ވިދާޅުވެ ޑރ. ޝަހީމް ވަނީ މަޤާމުން އިސްތިޢުފާ ދެއްވައިފައެވެ. ޖެހިގެން އައި ޑރ. މުޙައްމަދު ވަޙީދުގެ ސަރުކާރުގައާއި ރައީސް ޔާމީނުގެ ސަރުކާރުގައިވެސް ޑރ. ޝަހީމް ވަނީ އިސްލާމިކް މިނިސްޓަރުކަން ކުރައްވައިފައެވެ.\n2015 ވަނަ އަހަރު ރައީސް ޔާމީނު، އަދާލަތު ޕާޓީގެ ރައީސް ޝައިޚް އިމްރާން ޖަލުގައި ބަންދުކުރުމުން ޑރ. ޝަހީމް ވަނީ މަޤާމުން އިސްތިއުފާ ދެއްވައިފައެވެ. ކުޑަ ދުވަސްކޮޅަކަށްފަހު ރާއްޖޭގެ އިސްލާމީ ޔުނިވަރސިޓީގެ ވައިސް ޗާންސެލަރުކަމާއި ހަވާލުވެވަޑައިގެންނެވިއެވެ. އެއިގެ ކުޑަދުވަސްކޮޅެއް ފަހުން އިސްލާމިކް ޔުނިވަރސިޓީގެ ޗާންސެލަރުކަން ލިބިވަޑައިގެންނެވިއެވެ. މަޤާމުން އިސްތިޢުފާ ދެއްވީ ރައީސް ޔާމީނުގެ ވެރިކަން ނިމުމަކަށް އައުމުންނެވެ.\nޑރ. ޝަހީމް ވަނީ ރާއްޖޭގެ އިސްލާމިކް މިނިސްޓްރީ އާއި އިސްލާމީ ޔުނިވަރސިޓީ ތަރައްޤީ ކުރެއްވުމުގައި އެންމެ އިސް ދައުރު އަދާކުރައްވައިފައެވެ. މީގެ އިތުރުން ޒަކާތު ފަންޑު ކުރިއެރުވުމާއި ވަޤްފް ފަންޑު އުފެއްދެވުމާއި ޜާއްޖޭގެ ފަހުގެ ތާރީޚުގައި ބިނާކުރެވުނު ވަޤްފް ބިނާ "ދާރުލްއީމާން ބިނާ ކުރެއްވުމުގައި ޑރ. ޝަހީމް ވަނީ އެންމެ އިސް ދައުރު އަދާކުރައްވައިފައެވެ.\nޑރ. ޝަހީމް އަކީ ޙާފިޛްއެކެވެ. އިސްލާމް ދީނަށް ޚިދުމަތްކުރެއްވުމުގައި ވެސް ނަމޫނާ ޝަޚްޞިއްޔަތެކެވެ. އެގޮތުން ޑރ. ޝަހީމްގެ ޚުޠުބާ ވިދާޅުވުމާއި އިމާމްވެ ދަމުނަމާދުކުރެއްވުމަކީ ދިވެހިންގެ ހިތްތަކާއި ގުޅިފައިވާ ކަމެކެވެ. އަދި ރެކޯޑް ކުރެއްވި ޢައްމާ ފޮތަށް ވަނީ ވަރަށް ބޮޑު ތަރުޙީބެއް ލިބިފައެވެ.\nޑރ. ޝަހީމް މިއަހަރުން ފެށިގެން ޚިދުމަތް ކުރައްވަމުން ގެންދަވަނީ އޯއައިސީގެ ސެކެޓްރީ ޖެނެރަލްގެ ސްޕެޝަލް އެޑްވައިޒަރެއްގެ މަޤާމުގައެވެ. އެންމެ ބޮޑަށް މަސައްކަތް ކުރައްވަމުން ގެންދަވަނީ ދީނީ ގޮތުން ހައްދުފަހަނައަޅައި ދިއުމާއިމެދު ހޭލުންތެރި ކުރުވުމަށެވެ.


Captain enburi aumun Maziya ah hiyyvaru libijje\nކެޕްޓަން އައުމުން މާޒިޔާއަށް ހިތްވަރު ލިބިއްޖެ\nމެޗުގެ ކުރިން މާޒިޔާގެ ކެޕްޓަން އަސަދުﷲ (ވ) ވާމްއަޕް ކުރަނީ --- ފައިލް ފޮޓޯ: މާޒިޔާ\nކެޕްޓަން އަސަދުﷲ އަބްދުﷲ (އަސައްކޮ) އެނބުރި އައުމުން މާޒިޔާގެ ކުޅުންތެރިންނަށް ބޮޑު ހިތްވަރެއް ލިބިފައިވާ ކަމަށް މާޒިޔާއިން ބުނެފި އެވެ.\nމިދިޔަ އަހަރު އޯގަސްޓް މަހު ކުރިމަތިވި އަނިޔާއާ ގުޅިގެން، އަށް މަސް ވަންދެން ކުޅުމާ ދުރުގައި ހުރުމަށް ފަހު މިދިޔަ ހަފުތާގައި ވެލެންސިއާ ދެކޮޅަށް ކުޅުނު މެޗުގައި އަސަދުﷲ ވަނީ ކުޅެފަ އެވެ. ބަދަލު ކުޅުންތެރިޔެއްގެ ގޮތުގައި ކުޅެން ނިކުމެ، ހަ މިނެޓް ތެރޭގައި އަސަދުﷲ ވަނީ ސީޒަންގައި އޭނާގެ ފުރަތަމަ ގޯލް މާޒިޔާއަށް ޖަހައި ދީފަ އެވެ.\nމާލޭ ލީގްގެ ދެ ވަނަ ބުރުގައި، މިރޭ މާޒިޔާއަށް އޮތީ ޓީސީއާ ދެކޮޅަށް ކުޅޭ މެޗެވެ. ޓީމުގެ ހެޑް ކޯޗް އިސްމާއީލް މަހްފޫޒު (އިންމަ) ގެ ބަދަލުގައި ޕްރީ މެޗު ޕްރެސްއަށް ހާޒިރުވި މާޒިޔާގެ އެސިސްޓެންޓް ކޯޗް އަހްމަދު ޝުޒެއިރު ބުނީ، ޓީސީއާ ދެކޮޅަށް ކުޅޭ މެޗުގައިވެސް މެޗުގެ ވަކި ހިސާބަކުން އަސަދުﷲ ފެންނާނެ ކަމަށެވެ.\nފުރަތަމަ ބުރުގައި، މާޒިޔާ އާއި ޓީސީ ކުޅުނު މެޗު، ޓީސީ ކާމިޔާބު ކުރީ 2-0 ންނެވެ. ޝުޒެއިރު ބުނީ އެމެޗުންވީ ބަލި ހަނދާން ނައްތާލާފައި މާޒިޔާ ނިކުންނަނީ ޓީސީ ބަލި ކުރަން ކަމަށެވެ.\n"ހުރިހާ ފޯކަސްއެއް މިހުރީ ޓީސީގެ މެޗަށް، ކުޅުންތެރިންގެ މޯޓިވޭޝަން ވެސް ޓީމުގެ ކެޕްޓަން [އަސަދުﷲ އަބްދުﷲ] އެނބުރި އައީމަ ވަރަށް ބޮޑަށް ރަނގަޅު ވެފަ މިއިނީ،" ޝުޒެއިރު ބުންޏެވެ. "އެހެންވީމަ ހަމަ ޓީސީ ބަލި ކުރަން މި ނިކުންނަނީ."\nއޭނާ ބުނީ މާޒިޔާ އާއި ޓީސީގެ ކުޅުމުގެ ސްޓައިލަށް ބަލާއިރު ދެ ޓީމުގެ ފަރާތުންވެސް ބަލާލަން ރީތި ކުޅުމެއް ފެނިގެން ދާނެ ކަމަށެވެ.\n"ހަމަ ގައިމުވެސް މަޒިޔާގެ ފަރާތުން ރީތި ކުޅުމެއް ފެނިގެން ދާނެ." ޝުޒެއިރު ބުންޏެވެ.\nޝުޒެއިރު ބުނީ މާޒިޔާއިން ޓާގެޓްކޮށްފައި ވަނީ މާލޭ ލީގް ދިފާއު ކުރަން ކަމަށެވެ. ކުޅުންތެރިންނަށް ވިސްނައި ދެމުން ދަނީވެސް އެގޮތަށް ކަމަށް އޭނާ ބުންޏެވެ.


Kuda Battery Eh Dhiruvaali Kujjaku Maruvejje, Aailaa In Edhenee Mainbafain Samaaluvaan! - Vaguthu\nކުޑަ ބެޓަރީއެއް ދިރުވާލި ކުއްޖަކު މަރުވެއްޖެ، އާއިލާއިން އެދެނީ މައިންބަފައިން ސަމާލުވާން!\nކެރޮލީނާގައި އުމުރުން އެންމެ 23 މަހުގެ ކުއްޖަކު ފަތި ބެޓަރީއެއް ދިރުވާލައިގެން، އުޅެނިކޮށް މަރުވެއްޖެ އެވެ. އެ ކުއްޖާ މަރުވެފައި ވަނީ ވަރަށް ގިނައިން ލޭ ލުމަށްފަހު އެވެ. ރިމޯޓެއްގެ އެ ބެޓަރީގެ ސަބަބުން އޭނާގެ ހަށިގަނޑުގެ ގުނަވަންތަކަށްވެސް ގެއްލުން ވެފައެވެ.\nޖޮނަތަން ހަފް ނަމަކަށް ކިޔާ އެ ކުއްޖާ ބެޓަަރީ ދިރުވާލިތާ ހަތަރު ދުވަސް ތެރޭގައި އޭނާގެ ގުނަވަންތަކަށް ގެއްލުންވެ ލެއިން މީހާ ތަތްތަޅުވާލިއެވެ.\nއޭނާ މަރުވެފައި ވަނީ ޑިސެންބަރު 20 ވަނަ ދުވަހުއެވެ. މައިންބަފައިންނަށްވެސް ނޭގި، އޭނާ ދިރުވާލި އެ ބެޓަރީއާއެކު، ހަތަރު ދުވަސް ވަންދެން އުޅުނީ ހާލު ދެރަކޮށެވެ.\nއޭނާގެ މައިންބަފައިންކަމަށްވާ ޖެކީ އާއި އޭޖޭ އަށް ފުރަތަމަ ހީކުރެވުނީ، އެކަން މެދުވެރިވީ ވައިރަލް އިންފެކްޝަނެއްގެ ސަބަބުން ކަމަށެވެ. އެއިރު ޖޮނަތަންގެ ނޭފަތުން ކޮންމެވެސް ވަރަކަށް ދިޔައީ ލޭފައިބަމުންނެވެ. އަދި އޭނާގެ ހުންވެސް ގަދަވިއެވެ.\nއެކަމާއި ދެފަހަރެއްގެ މަތިން އާއިލާއިން ހޮސްޕިޓަލަށްވެސް ދިޔައެވެ. ފަހުން އޭނާގެ ހަށިގަނޑުން ވަރަށް ގިނައިން ލޭ އައިސްގެން އުޅުނެވެ. ފަހުން ޖޮނަތަން ފެނިފައި ވަނީ ގޭގައި އެއްވެސް ހަރަކާތެއް ނެތި އޮއްވާ އެވެ.\nޖޮނަތަން މަރުވެފައި ވަނީ އެންބިއުލާންސްވެސް ނާދެވެނީ އެވެ.\nއޭނާގެ އޮޓޮޕްސީން ދައްކާގޮތުން، އޭނާގެ ހަށިގަނޑުގެ އެތެރޭގައި އޮތީ ފަތި ބެޓަރީ އެކެވެ.\nޖެކީ ބުނިގޮތުގައި، ބެލެވެނީ އެއީ ކީފައިންޑާ ރިމޯޓުގެ ބެޓަރީއެއް ކަމަށެވެ.\nމުޅި އާއިލާ މިހާރު ވަނީ ހިތާމައިން ފޯވެފައެވެ. އާއިލާ މިހާރު އެދެމުން ދަނީ އެފަދަ ތަކެތި ކުޑަކުދިން ފެންނަ ހިސާބުގައި ނުބަހައްޓަން އެދެމުންނެވެ. އަދި އެފަދަ ރިމޯޓްތަކުގައި ޓޭޕް އަޅާ ބެޓަރީ ނުނެއްޓޭ ގޮތް ހެދުމަށެވެ.\nކޮވިޑުން ރަނގަޅުވާ ފަހުން ވަރުބަލިވާ ނަމަ މި ކަންކަން ކުރޭ!\nޖެނުއަރީ 25, 2021 22:40\nއެކަަހަލަ ކުޅޭ އެއްޗެހީގަވެސް އިނދޭލިޔެފަ3އަހަރުގެ ކުދިން ބޭނުން ކުރުން އެކަށީގެން ނުވެއޭ\n"އިނދޭލިޔެފަ" މި ގޮތަށް އޮތީމަ އޭ އެއް ނުފެނުނީ. "އިނދޭލިޔެފަ" ގޭގަ ފިލާ އިނީމަ ހަމަ ނުފެނުނީ\nލިޔަފައޮތް ނަމަ ފެންނާނެހެން ހީވަނީ ދޯ....


ޙަމަލާތަކަށްފަހު ލަންކާގެ ޓުއަރިޒަމް ދަނީ ހަމައަކަށް އެޅެމުން ޙަމަލާތަކަށްފަހު ލަންކާގެ ޓުއަރިޒަމް ދަނީ ހަމައަކަށް އެޅެމުން\nޙަމަލާތަކަށްފަހު ލަންކާގެ ޓުއަރިޒަމް ދަނީ ހަމައަކަށް އެޅެމުން\nއޭޕްރީލްމަހު ސްރީލަންކާގައި ދިން ޓެރަރިސްޓް ޙަމަލާތަކަށްފަހު އެޤައުމުގެ ފަތުރުވެރިކަމުގެ ސިނާޢަތް ލަފާކުރި މިންވަރަށްވުރެ ބާރަށް ކުރިއަރަމުން އަންނަކަމަށް އެޤައުމުގެ ސަރުކާރުން ހާމަކޮށްފިއެވެ.\nމިދިޔަ އޭޕްރީލްމަހުގެ 21 ވަނަ ދުވަހު ޓުއަރިސްޓް ބައެއް ހޮޓާތައް ހިމެނޭގޮތަށް އެޤައުމުގެ އެކި ތަންތަނަށް ދިން ޙަމަލާތަކާ ގުޅިގެން ގިނަ އަދަދެއްގެ ފަތުރުވެރިން ވަނީ ބުކިންގތައް ކެންސަލްކޮށްފައެވެ.\nސްރީލަންކާގެ މާލީ ވަޒީރު މަންގަލަ ސަމަރަވީރާ ވިދާޅުވީ ހަމާލާތަކަށްފަހު ފަތުރުވެރިކަމުގެ ސިނާޢަތް ކޮޅަށް ޖެހުމަށް ކުރާ މަސައްކަތް ކާމިޔާބުކަމަށެވެ. އެގޮތުން އެޤައުމުގެ ރައްޔިތުންވެސް ހޮޓާތަކާއި ރިސޯޓްތަކުގައި ޗުއްޓީ ހޭދަކުރަމުންދާއިރު، ޔޫރަޕްގެ ފަތުރުވެރިންވެސް ޗުއްޓީއަށް އަންނަން ފަށާފައިވާކަމަށް އޭނާ ވިދާޅުވިއެވެ.\nލަންކާ ސަރުކާރުން ކުރިން ލަފާކޮށްފައިވަނީ ފަތުރުވެރިކަމުގެ ސިނާޢަތަށް 30 އިންސައްތައިގެ ގެއްލުމެއް ނުވަތަ 1.5 ބިލިއަން ޑޮލަރުގެ ގެއްލުމެއް ކުރިމަތިވާނޭކަމަށެވެ. ނަމަވެސް މިހާރު އެއަދަދު އުޅެނީ ބިލިއަނެއްހާ ޑޮލަރަށްވުރެވެސް ދަށުގައިކަމަށް ލަންކާގެ މާލީ ވަޒީރު ވިދާޅުވިއެވެ.\nފަތުރުވެރިކަމުގެ ސިނާޢަތް އަލުން ކޮޅަށް ޖެހުމަށް ލަންކާއިން ކުރާ މަސައްކަތްތަކުގެ ތެރޭގައި އަގުހެޔޮ ޕެކޭޖްތައް ތަޢާރަފްކުރުމާއި، ގެއްލުން ލިބުނު ވިޔަފާރިތަކަށް އިންޓްރެސްޓް ކުޑަ ލޯނު ދޫކުރުން ހިމެނެއެވެ. އެފަދަ ލޯނު ދޫކުރުމަށް ލަންކާ ސަރުކާރުން ވަނީ ސަތޭކަ މިލިއަން ޑޮލަރަށްވުރެ ބޮޑު އަދަދެއް ކަނޑައަޅާފައެވެ.\nމިދިޔަ ފަސް އަހަރަކީ ލަންކާގެ އިޤްތިޞާދީ ދުވެލި ދަށްކޮށް ދިޔަ ފަސް އަހަރަށްވާއިރު، ޤައުމުގެ ކަންކަން ހަމައަކަށް އެޅުވިއްޖެނަމަ މިއަހަރު އެޤައުމުގެ އިޤްތިޞާދަށް ހެޔޮ ބަދަލުތަކެއް އަތުވެދާނެކަމަށް ލަންކާގެ މާލީ ވަޒީރު ވިދާޅުވިއެވެ.


India inn Raahjje ah maalee ehee ge aa package eh dhenee - One Online\n08 ޖޫން 2019، މާލެ، އިންޑިއާގެ ބޮޑުވަޒީރު ނަރެންދްރަ މޯދީގެ ދަތުރުފުޅުގެ ތެރެއިން -- ވަން ފޮޓޯ: މުހައްމަދު އައުޒަމް\nއިންޑިއާއިން ރާއްޖެއަށް މާލީ އެހީގެ އާ ޕެކޭޖެއް ދެނީ\nކޮވިޑްގެ ސަބަބުން ރާއްޖޭގެ އިގްތިސޯދަށް ދިމާވެފައިވާ ދަތިތަކުން އަރައިގަތުމަށް އެހީވުމުގެ ގޮތުން މާލީ އެހީގެ އާ ޕެކޭޖެއް ވަރަށް އަވަހަށް އިއުލާނު ކުރާނެ ކަމަށް އިންޑިއާ އިން ބުނެފި އެވެ.\nރާއްޖޭގެ މިނިވަން ދުވަހުގެ މުނާސަބާގައި އިންޑިއާގެ ސަފީރު ސަންޖޭ ސުދިރު ފޮނުއްވި ތަހުނިޔާގެ މެސެޖްގައި ވިދާޅުވީ ކޮވިޑްގެ ސަބަބުން ދިމާވެފައިވާ ދަތިތަކުން އަރައިގަތުމަށް އެގައުމުން މެޑިކަލް ޓީމުތަކާއި ބޭހާއި ކާބޯތަކެތީގެ އިތުރުން މާލީ އެހީތެރިކަން ރާއްޖެއަށް ފޯރުކޮށްދެވިފައިވާ ކަމަށެވެ.\nލިކުއިޑިޓީގެ ދަތިކަން ހައްލުކޮށްދޭން ރާއްޖެ އާއި އިންޑިއާ ދެމެދު ވެފައިވާ 400 މިލިއަން ޑޮލަރުގެ ކަރަންސީ ސްވޮޕްގެ ދަށުން އެހީތެރިކަން ފޯރުކޮށްދެވިފައިވާ ކަމަށްވެސް އޭނާ ވިދާޅުވި އެވެ.\nސުދިރް ވިދާޅުވީ އިންޑިއާއިން ވަރަށް އަަވަހަށް އިއުލާނު ކުރަން ނިންމާފައިވާ މާލީ އެހީގެ އާ ޕެކޭޖަކީ އެކަށީގެންވާ ބޮޑު އަދަދެެއްގެ ޕެކޭޖަަކަށް ވާނެ ކަމަށެވެ. އެ ޕެކޭޖަކީ ރާއްޖޭގެ އިގުތިސާދަށް އެހީވުމަށާއި ކޮވިޑްގެ ފަހުން އިގުތިސާދީ ގެއްލުމުން އަރައިގަންނަން ރާއްޖެއަށް އެހީވާން ކަނޑައަޅާ ޕެކޭޖެއް ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންގެ ރަހުމަތްތެރިކަމަކީ ހުރިހާ ތާރީހަކާ ގުޅިފައިވާ، މުސްތަގުބަލު އުޖާލާ، ހުރިހާ ހާލަތަކަށް ހެޔޮވަރު ގުޅުމެއް،" މެސެޖްގައި ސުދިރު ވިދާޅުވި އެވެ.\nއޭނާ ވަނީ ދިވެހި ސަރުކާރާއި ރައްޔިތުންނަށް މިނިވަން ދުވަހުގެ ތަހުނިޔާ ވިދާޅުވެފަ އެވެ. މިއަހަރަކީ ރާއްޖެ އާއި އިންޑިއާއިން ޑިޕްލޮމެޓިކް ގުޅުން ގާއިމްކުރިތާ 50 އަހަރު ފުރޭ އަހަރު ކަމަށް ވެސް ފާހަގަކުރައްވައިފައި ވެއެވެ.\nމިނިވަން ދުވަހުގެ މުނާސަބާގައި އިންޑިއާގެ ބޮޑުވަޒީރު ނަރެންދުރާ މޯދީ އާއި އެގައުމުގެ ރައީސް ރާމްނާތު ކޮވިންދު ވެސް ވަނީ ރައީސް އިބްރާހީމް މުހައްމަދު ސޯލިހަށް ތަހުނިޔާގެ މެސެޖެއް ފޮނުއްވއިފަ އެވެ.\nމިއަހަރު ރާއްޖޭގެ މިނިވަން ދުވަހާ ގުޅިގެން އިންޑިއަން ހައި ކޮމިޝަނުން ދެ ގައުމުގެ ބަދަހި ގުޅުން ދައްކުވައިދޭ ފޮޓޯ މައުރަޒެއް ހުޅުވައިލަން ވަނީ ރާވާފަ އެވެ.\nގުޅޭ ޓެގު ދިވެހި ރާއްޖެ ރައީސް އިބްރާހިމް މުހައްމަދު ސޯލިހު އިންޑިއާ އިންޑިއާގެ ބޮޑުވަޒީރު މިނިވަން ދުވަސް


Lanka covid case thah ithuruve haalathu goas\nލަންކާގެ ކޮވިޑް ކޭސްތައް އިތުރުވެ ހާލަތު ގޯސް---\nލަންކާގައި ކޮވިޑް ކޭސްތައް އިތުރުވެ ހާލަތު ގޯސް\nއަވައްޓެރި ސްރީލަންކާގައި ކޮވިޑް-19ގެ ކޭސްތައް އިތުރުވެ، އެ ގައުމުގެ ހާލަތު ގޯސްވަމުން އަންނަ ކަމަށް ލަންކާގެ މީޑިއާތަށް ބުނެ އެވެ.\nކޮވިޑް-19 ކޮންޓްރޯލްކުރެވިފައިވާ ސްރީލަންކާއިން މިމަހުގެތެރޭގައި އަލަށް ޕޮޒިޓިވްވި2ކޭސްއަކާ ގުޅިގެން ގިނަ ލިންކްޑް ކްލަސްޓާ ތަކެއް އުފެދި ޕޮޒިޓިވް ކޭސްތައް ދަނީ އިތުރުވަމުންނެވެ. އެ ގޮތުން އިއްޔެއާ ހަމައަށް ގާތްގަނޑަކަށް 8000 މީހުނަށް ވަނީ ބަލިޖެހިފަ އެވެ.\nމި ފަހުން ފެންނަ ކޭސްތަކުގެ ތެރެއިން އެންމެ ގިނައިން ރިޕޯޓް ކުރެވިފައިވާ ކޭސްތަކަކީ ކޮލަމްބޯ އޮންނަ ހުޅަނގު ޕްރޮވިންސްގެ ޕެލިޔަގޮޑައިގެ މަސް މާރުކޭޓްއާ ގުޅުން ހުރި ކްލަސްޓާތަކެެވެ. އިއްޔެ ޕޮޒިޓިވްވި މީހުންގެ ތެރެއިން 265 މީހުންނަކީ އެ ކްލަސްޓާރ އާ ގުޅުން ހުރި ކޭސްތަކެވެ. އިތުރަށް ޕޮޒިޓިވްވި 15 މީހުންނަކީ ކަރަންޓީން ސެންޓަރުތަކުގައި ތިބި މީހުންނެވެ.\nލަންކާ އިން މިހާތަނަށް 8152 މީހަކަށް ވަނީ ކޮވިޑް ޖެހިފައެވެ. އޭގެ ތެރެއިން 3933 މީހަކު ވަނީ ބަލިން ރަނގަޅުވެ ހޮސްޕިޓަލުގެ ގެޔަށް ދޫކޮށްލާފައެވެ. މި ބަލި ޖެހިގެން ލަންކާއިން 16 މީހަކު ވަނީ މަރުވެފައެވެ.\nލަންކާގައި ހަލުވިކަމާއި އެކު ކޮވިޑް ފެތުރެންފެށުމާއި ގުޅިގެން ވެރިރަށް ކޮލަމްބޯގެ ޕެޓާ، ފޯޓްގެ އިތުރުން ބޮރެއްލާ ގައި ކާފިއު ހިންގަން ވަނީ ފަށާފައެވެ.\nއީވްސްގެ ކެމެރާއަށް އެރީ ރީނދޫ ޕެންގްއިންއެއް\nޗައިނާގެ "ކޮރޯނާވެކް" ވެކްސިން ބޭނުން ކުރަން ހުއްދަ ދީފި\nއިންޑިޔާއިން އުފެއްދި ކޮވިޑް ވެކްސިން ޖަހަން އެގައުމުގެ އެތައްބަޔަކު ދެކޮޅު ހަދައިފި\n"ނުހޮވުނުކަމުގައި ވިޔަސް ރަށުގެ ތަރައްގީއަށް މަސައްކަތްކުރާނަން"\nއިންތިހާބުގެ ދާއިމީ ނަތީޖާ އަންގާރަ ދުވަހު ނެރެނީ\nހަރަދު ފޫބެއްދުމަށް ޒިންމާވުމުގެ ގާނޫނޫ އިތުރު އަހަރަކަށް ދަންމާލުމަށް އެދިއްޖެ\nއެންމެ ބޮޑު އައިސްގަނޑު ގެއްލިއްޖެ\nމިނިސްޓަރު ޝާހިދު ކުވެއިތަށް ވަޑައިގެންފި


School Guide: Ithuru harakaaiy thakugai ves namoonaa eh | Mihaaru\nރިޕޯޓް / ސްކޫލް ގައިޑް 2018\nޖަމާލުއްދީން ސްކޫލުގެ ޕްރިންސިޕަލް ހަސަން މުހައްމަދު (ކ) ރިޔާޝްއަށް އެވޯޑު ހަވާލު ކުރައްވަނީ\nބައެއް ދަރިވަރުންނާއި ބެލެނިވެރިން ގަބޫލުކުރާ ގޮތުގައި އެންމެ މޮޅީ، އިމްތިހާނުން އެންމެ މަތީ ނަތީޖާ ހޯދާ ކުއްޖާ އެވެ. އަދި އެ ނަތީޖާ ހޯދުމަށް ވީހާ ވެސް ގިނަ ވަގުތެއް ކިޔެވުމުގައި ހޭދަކުރަން ޖެހެ އެވެ. ސްކޫލުން ބާއްވާ އިތުރު ހަރަކާތްތަކުގައި މާ ބޮޑަށް ބައިވެރިވެ އުޅުމަކީ ކިޔަވަން ވަގުތު ހޯދަން ދަތިވާނެ ކަމެކެވެ. އެކަމަކު މިއީ އެންމެ ރަނގަޅު ވާހަކައެއް ނޫންކަން، 2017 ގައި ޖަމާލުއްދީން ސްކޫލުން ގްރޭޑް 10 ފުރިހަމަކުރި މުހައްމަދު ރިޔާޝް އަބްދުލްމަޖީދު އަންނަނީ ސާބިތުކޮށްދެމުންނެވެ.\nރިޔާޝް އަކީ ކިޔެވުމަށް މޮޅު ދަރިވަރެކެވެ. ގްރޭޑް އެކަކުން ފެށިގެން ދިހައަކާ ހަމައަށް ދިޔައިރު، މުޅިން ވެސް ހޯދީ އޭ ރިޕޯޓެވެ. އެކަމަކު އެއަށް ވުރެ ބޮޑަށް އޭނާ ފާހަގަކުރެވެނީ އިތުރު ހަރަކާތްތަކުގައި ގިނައިން ބައިވެރިވެ، ވަނަ ހޯދާ ދަރިވަރެއްގެ ގޮތުގަ އެވެ.\nގުރުއާން މުބާރާތާއި އަދަބީ އެކި މުބާރާތްތަކުގައި ރިޔާޝްގެ އަޑު ޖަމާލުއްދީންގައި ވަރަށް ގަދަ އެވެ.\n"އަސްލު ހަގީގަތުގައި ކުދިންނަށް މީގެ މަގްސަދު ނޭނގެނީ. އެންމެން ވެސް ހީކުރަނީ މިގޮތަށް އެކި ހަރަކާތްތަކުގައި ބައިވެރިވުމުން ކިޔެވުމަށް އޮންނަ ޓައިމް ކުޑަވާނެއޭ. ކިޔެވުމުގެ ނަތީޖާ ދަށްވާނޭ. އެކަމަކު އެއީ ތެދެއް ނޫން،" ޖަމާލުއްދީންގެ ތުއްކަލާ ހައުސްގެ ކެޕްޓަނަކަށް ވެސް ހުރި، ރިޔާޝް، ބުންޏެވެ.\nއޭގެ ސަބަބުތައް ވެސް އޭނާ ކިޔައިދިނެވެ. ރިޔާޝް ބުނި ގޮތުގައި އަދަބީ މުބާރާތްތަކުގެ ސަބަބުން އިނގިރޭސި އާއި ދިވެހި ބަހަށް ވެސް ދަރިވަރު މޮޅުވާނެ އެވެ. ވާހަކަދެއްކުމާއި މަޒުމޫނު ލިޔުމާއި ބަހުސް ކުރުން ފަދަ ކަންކަމުން އިމްތިހާނުގައި ނަތީޖާ ރަނގަޅުކުރެވެ އެވެ. އިންތިހާއަށް މައުލޫމާތު ލިބޭނެ އެވެ. އެހެންވެ، އެ މުބާރާތްތަކުގައި ބައިވެރިވެ، ހޭދަކުރާ ވަގުތަކީ ގެއްލިގެން ދާ ވަގުތެއް ކަމަށް އޭނާ ގަބޫލެއް ނުކުރެ އެވެ.\nރިޔާޝް ބޮޑަށް ބައިވެރިވެ އުޅެނީ ކިޔެވުމާ ގުޅޭ އެކަޑަމިކް މުބާރާތްތަކުގަ އެވެ. ކޮންމެވެސް ވަރަކަށް ކުޅިވަރު ކުޅެ އުޅުނު ނަމަވެސް އޭނާގެ ޝައުގުވެރިކަން ބޮޑަށް ހުރީ އަދަބީ އަދި ތައުލީމީ މުބާރާތްތަކަށެވެ.\nރިޔާޝް އޭނާއަށް ލިބިފައިވާ ބައެއް އެވޯޑުތަކާއެކު: އިތުރު ހަރަކާތްތަކުގައި އޭނާއަކީ ނަމޫނާއެއް\nކަންކަން ހޯދާ ބަލައި، ތަޖުރިބާ ކުރުމަކީ އޭނާގެ އެންމެ ހާއްސަ އެއް ސިފަ އެވެ. އެކި މުބާރާތްތަކުގައި އޭނާ ބައިވެރިވަނީ ކޮންމެހެން ވަނައެއް ހޯދާކަށެއް ނޫނެވެ. އެކަމަކު އެކަން ތަޖުރިބާކޮށްލާށެވެ.\n"އެއް ދުވަހު އަޅުގަނޑު ދިޔައިން މަދަހަ ކިޔުމުގެ މުބާރާތެއްގެ އޮޑިޝަނަށް ވެސް. އެއީ ކޮންމެހެން މުބާރާތުގައި ބައިވެރިވާކަށް ނޫން. އެކަމަކު އެކަން ވެސް އެއީ ކުރެވޭނެ ކަމެއްތޯ ބަލައި ތަޖުރިބާކޮށްލަން،" ރިޔާޝް ބުންޏެވެ.\nއޭނާ ދެކޭ ގޮތުގައި ކިޔަވާ ކުއްޖަކު ވީހާ ވެސް ގިނަ ކަންކަން ތަޖުރިބާކޮށް، އޭނާ އެންމެ ކުރާހިތްވާ އަދި އެންމެ ގުޅޭ ކަންތައްތައް ދެނެގަތުން މުހިއްމެވެ. އެއީ ކިޔަވާ ނިންމާފައި އެ ކުއްޖަކު ކުރިއަށް ދާނެ ދާއިރާއެއް ވެސް ކަނޑައަޅަން ފަސޭހަވާނެތީ އެވެ.\nއެހީތެރިވުމުގައި ވެސް ނަމޫނާއެއް\nރިޔާޝްއަކީ އެހެން މީހުންނަށް އެހީތެރިވުމުގައި ވެސް ނަމޫނާއެކެވެ. އިދިކޮޅު ޓީމުން އެއްޗެއް ނޭނގުނަސް، އެ ދަސްކޮށްދިނުމުގައި އޭނާ އެހީތެރިވެދެ އެވެ. ރިޔާޝް ދެކޭ ގޮތުގައި ވާދަވެރި މާހައުލެއްގައި މަސައްކަތް ކުރިއަސް، އެކަކު އަނެކަކަށް އެހީތެރިކަން ފޯރުކޮށްދެވޭނެ އެވެ.\n"އަސްލު ބޭނުންވަނީ ތިކަން އެންމެ ފަސޭހައިން ވާނީ ރިޔާޝް ގާތު ބުނެގެންނޭ މީހުން ބުނަން. ރިޔާޝް ގަބޫލުކުރާ ގޮތުގައި އެހެން މީހުންނަށް ކަންކަން ކުރުމަށް މަގުފަހިކޮށްދީގެން ވެސް އަމިއްލަ މީހާއަށް ކުރިއަށް ދެވިދާނެ،" އޭނާ ބުންޏެވެ.\nމި ހުރިހާ ހަރަކާތެއްގައި ބައިވެރިވަމުން، ރިޔާޝް ކިޔެވުމަށް ވަގުތު ހޯދަނީ ކިހިނެއްތޯ ސުވާލު އުފެދިދާނެ އެވެ. ރިޔާޝް ބުނިގޮތުގައި އެހާ ގިނަ ކަންކަން ކުރެވޭނީ ވަގުތު ވެސް ވަރަށް ބޮޑަށް ބަހާލައިގެންނެވެ. ފަތިހު ފަތިސް ނަމާދަށް ފަހު، ކިޔެވުމުގެ ސެޝަން ނިމެންދެން އޭނާގެ ހުރިހާ ވަގުތެއް ހާއްސަކޮށްފައި އޮންނަނީ ކިޔެވުމަށެވެ. ގެއަށް އައިސް ކައިގެން ދެން ދަނީ ޓިއުޝަނަށެވެ. އިތުރު ހަރަކާތްތަކުގެ ވަގުތު ފެށެނީ އެއަށް ފަހު އެވެ.\nރިޔާޝް ބުނިގޮތުގައި އޭނާ އެންމެ ބޮޑު އިސްކަމެއް ދެނީ ކިޔެވުމަށެވެ. ސްކޫލަށް ފަހު ޓިއުޝަނުގައި އަދި އަމިއްލައަށް ވެސް ފޮތްތައް ބަލައިގެން ކިޔަވަ އެވެ. އެކަމަކު މި ހުރިހާ ފިލާވަޅުތަކުގެ ތެރޭން ވެސް، އިތުރު ހަރަކާތްތަކަށް އޭނާ ވަގުތު ހުސްކުރެ އެވެ. އެއީ ރިޔާޝް ގަބޫލުކުރާ ގޮތުގައި ތައުލީމީ ހަޔާތުގައި މުހިއްމު ބައެކެވެ.\nސްކޫލް ތައުލީމް ކިޔަވާކުދިން ޖަމާލުއްދީން ސްކޫލް ސްކޫލް ގައިޑް 2018\n1 ކޮމެންޓް, 31 ރިއެކްޝަންސް\nމިއީ ވަރަށް ކުޅަދާނަ މޮޅު ދަރިވަރެއް. ނަމަވެސް އެ މޮޅުކަން މި އާޓިކަލަކުން ނުވެއްފެނޭ. ނޫސްވެރިޔާ އިތުރަށް ދިރާސާކޮށްގެން ލިޔަންޖެހޭކަމަށް ގަބޫލުކުރެވޭ.


މި މިނިކާވަގަކީ އަސްލު އެއްޗެއް ނޫން ކަމާއި އެއީ ކުޅޭ އެއްޗެއްކަން އެނގުނީ މިނިކާވަގު އޮތް ސަރަހައްދަށް ގޮސް އެސޮރު ވަށާލައިގެން 45 ވަރަކަށް މިނިޓް ވަންދެން އެޔާ ކުރިމަތިލައި އެ ހައްޔަރު ކުރަން މަސައްކަތްކުރި ފަހުންނެވެ.\nމި ކަން މީސް މީޑިއާގައި މަޖާ ކަމަކަށް ވެފައިވާ އިރު މި ކަން ރިޕޯޓް ކުރި މީހާ ބުނި ގޮތުގައި އެއީ ދޮގު ހަދައިގެން މަޖަލަކަށް އެމީހާ ކުރިކަމެއް ނޫނެވެ. ހަގީގަތުގައި ވެސް މިނިކާވަގެއް ކަމަށް ހީކޮށް ބިރުން ފުލުހުންނަށް ގުޅީ ކަމަށް އޭނާ ބުނެއެވެ.\nފުލުހުން ބުނީ އަސްލު މިނިކާވަގެއް ކަމަށް ހީކޮށް ކުޅޭއެއްޗަކަށް ފާރަލެވުނީ މިކަން ހިނގީ ރޭގަނޑުގެ ވަގުތުގައި ކަމުން މިނިކާވަގުގެ ހަރަކާތްތައް ރަނގަޅަށް ނުފެނުމުންނެވެ. ނަމަވެސް މިފަދަ ބޭކާރު މަސައްކަތް ކުރެވުނު ސަބަބު އިތުރަށް ބަލައި ފިޔަވަޅު އަޅާނެ ކަމަށް ވެސް ފުލުުހުން ބުނެއެވެ.\nނޮވެމްބަރު 23, 2020 14:32\nއަންނިމެންވެސް ތިޔަކަހަލަ ބޭކާރު ކަންތައްކުރަނީ ވެރިކަމައްއަރާ ލާރިކެއުން ދެން ކުރަން އެނގޭ އެތްމެ ރަނގަޅުކަމަކީ.


ދަރިފުޅުގެ ސިޓީ – Esfiya\nFeatured އުފެއްދުންތެރި ލިޔުން2days ago\nބައިބޯވެ ހަލަބޮލިވެފައިވާ މީހުންގަނޑު ތެރެއިން އިޒާން ވަރަށް ހަލުވިކަމާއި އެކު ދިޔައެވެ. އިރުކޮޅުކޮޅުން ފަހަތްވެސް ބަލައިލައެވެ. އޭނާ ލަމުންދިޔަ އަވަސް ނޭވާތަކުންނާއި މޫނުމަތިން ފެންނަމުންދިޔަ ކުލަވަރުތަކުން އޭނާ އެހުރީ ބިރުގަނެފައިކަން އެނގެއެވެ. އިޒާން ސިއްސައިގެންދިޔައީ އޭނާގެ ކަނާތް ފަރާތުން މީހަކު އައިސް އެކުޑަކުޑަ އަތުގައި ހިފައި ލަތްކެއް ޖަހައިލުމުންނެވެ. ”ނޫން މަންމާ! އަޅުގަނޑަށް އަނިޔާ ނުކުރޭ. ނޫން މަންމާ!” އިޒާން ރޮއެ އާދޭސް ކުރަމުން ދިޔައީ އޭނާގެ އުފަން މަންމައަށެވެ. އެތުއްތު ކުއްޖާގެ އަޑު އެތަނުން އެކަކަށްވެސް ނީވޭ ކަހަލައެވެ. ”ޢީދުގެ އުފާ”ގެ ނަމުގައި ހުށަހަޅަމުންދިޔަ ޝޯގައި އެންމެންވެސް ތިބީ ކިޔަމުންދިޔަ ފޯރިގަދަ ލަވައަށް މަސްތުވެފައެވެ.\nފިރާޝާ އޭނާގެ ދިހަ އަހަރަށްދާ ފިރިހެން ދަރިފުޅު އަތުގައި ހިފައި ދަމަމުން ދިޔައީ މީހަކު ޅަބުޅަލެއް ދަމާފައި ގެންދާފަދަ ގޮތަކަށެވެ. އެއިރުވެސް އިޒާން ރޮއެ އާދޭސް ކުރަމުން ދިޔައެވެ. އެއިން އެއްވެސް އާދޭހެއް ފިރާޝާއަށް އަޑުއިވޭ ކަމަކަށް ނުވިއެވެ. އެއަށްވުރެ ބޮޑަށް އޭނާވަނީ ރުޅިއައިސްފައެވެ.\nކޮޓަރީގެ ދޮރު ބާރަށް ޖެހުމަށްފަހު އިޒާން އެނދާއި ދިމާއަށް ހޫރައިލިއެވެ. އަދި ވަރަށް ބާރަށް ހަޅޭލަވަން ފެށިއެވެ. ”މިރޭވެސް ކައިގެން ނިދަން އުޅޭށޭ ބުނީމަ ކުޅޭއެއްޗެހިތައް ނަގައިގެން ކުޅެންވިއްޔަ އެފެށީ. މަކިހިނެއްތަ ތިވަރުން ކަލޭ ގެންގުޅޭނީ.” ފިރާޝާގެ ގަދައަޑުގެ ސަބަބުން ތުއްތު ކުއްޖާ ބިރުން ހުރީ ކޮޓަރީގެ ކަނަކަށް ވަދެ ރޯށެވެ. ކޮޓަރީގެ ނިދާ ބޮކި ޖެއްސުމަށްފަހު ފިރާޝާ ނިދަން އޮށޯތީ އިޒާން ގާތުވެސް ނިދާށޭ ބުނެފައެވެ.\nއުދަރެހުގައި ހިތްގައިމު ކުލަތަކެއް ޖައްސަމުން އިރު ދުނިޔެ މައްޗަށް ބޯދިއްކޮށްލީ އިޒާން އަތިރިމަތީގައި އިންދައެވެ. މިއީ އާދައިގެ މަތިން ކޮންމެ ދުވަހަކުވެސް އިޒާން އަންނަ ތަނެކެވެ. އެކުށެއްނެތް މައުޞޫމް ހިތަށް އަރާ ފައިބަމުން އެދަނީ އޭނާގެ މަންމަގެ ރަހުމުކުޑަކަމެވެ. އެންމެންގެ ލޯތްބާއި އަޅާލުން އެންމެ ބޮޑަށް ބޭނުންވާ ދުވަސްވަރު އެކުޑަކުޑަ ދަރިފުޅު ތަހައްމަލު ކުރަމުން އެދަނީ ނަފްރަތެވެ. ހިތްދަތިކަމެވެ. ވޭނާއި ތަކުލީފެވެ. އިޒާންގެ ޚިޔާލީ ދުނިޔެ ވިއްސިވިހާލިވީ ބަޔަކު ވާހަކަދައްކާ އަޑު އިވުމުންނެވެ. ލޮލުން ފައިބަމުން ދިޔަ ކަރުނަތައް އެކުޑަކުޑަ އިނގިލިތަކުން ފޮހެލުމަށްފަހު ފަހަތް ބަލައިލިއެވެ. އެއިން ހިސާބަކުންވެސް މީހެއްގެ ހިލަމެއް ނެތެވެ. އެކަމާއި މާބޮޑު އަޅާލުމެއްނެތި އިޒާން ހިނގައިގަތީ އޭނާގެ މަންމަ ހޭލަންވާއިރަށް ގެއަށް ދިޔުމަށެވެ.\nއަވަސްއަރުވާލައިފައި ގޭގެ ބޮޑު ދޮރުން ނުކުތް ފިރާޝާގެ ގައިގައި ޖެހި އިޒާން ނުވެއްޓުނީ ހަމަ ކިރިޔާއެވެ. ފިރާޝާ ފެނުމުން އިޒާންގެ ދެލޯ ބޮޑުވިއެވެ. ބިރުން ދާހިއްލަން ފެށިއެވެ. އެވަގުތު ފިރާޝާ އިޒާންއާއި ދިމާއަށް ބަލައިލި ގޮތުން ހީވަނީ އިޒާން ގޭގައި ނެތްކަން ފިރާޝާއަށް ރެއަކާއިނުލާހެންނެވެ. ރުޅިވެރިގޮތަކަށް އިޒާންއާއި ދިމާއަށްބަލައިލުމަށްފަހު އިޒާންގެ އަތަށް ތިރީސް ރުފިޔާ ދިއްކޮށްލިއެވެ. އަދި އެމަގުގައި ހުރި ”ކުރިކީލަ” ފިހާރައިން ޕާނެއް ގަނެގެން ގެނެސްދޭށޭ ކިޔައި އެކުއްޖާފުޅު ކޮއްޕައިލިއެވެ. އެރަށަށް ޢީދު ޗުއްޓީ ހޭދަކޮށްލުމަށް އައިސް ތިބި ދެމެފިރިއެއްގެ ކުރިމައްޗަށް އިޒާން ވެއްޓުނެވެ. އިޒާން އަވަސްއަވަހަށް ތެދުވެ ގައިން ވެލިފޮޅާލުމަށްފަހު އެމީހުން ގާތު މަޢާފަށް އެދިފައި ދުއްވައިގަތީ ފިހާރައަށް ދިޔުމަށެވެ. އެވަގުތު ފިރާޝާ ވެސް ގޭތެރެއަށް ވަނެވެ.\nފެންވަރައި ނަލަހެދިގެން ރަނގަޅަށް ސައިބޮއެލައިގެން ފިރާޝާ ގެއިން ނިކުމެގެން ދިޔައިރު އިޒާން ހުރީ ހުސްބަނޑާއެވެ. ނަމަވެސް ކާއެއްޗަކަށް ގޮވައިލާނެ މީހަކު ނުވިއެވެ. އެހެންކަމުން މިއަދު އޭނާ ގަތް ޕާނުން ޕާންފޮއްޗެއް ކައިލާނަމޭ ހިތާ ބަދިގެއަށް ގޮސް އެ ހޯދާހޯދާ ވެސް ނުފެނުނެވެ. އެމައުޞޫމު ދެލޮލުގައި ކަރުނައިގެ ސާލެއް ލެވުނެވެ. ބަނޑުހައިވެފައި ހުރިވަރުން ދެތަށި ފެން ބޮއެލުމަށްފަހު އޭނާ ދިޔައީ ކޮޓަރިއަށެވެ. އެއްވެސް ތަރުތީބެއްނެތް އެކޮޓަރިތެރެ ތަރުތީބު ކޮށްލުމަށްފަހު މޭޒުގައި އިން ވަތްގަނޑެއް ހުޅުވާލައިފައި ފޮތަކާއި ގަލަމެއް ނެނގިއެވެ. އަދި ފެންކަޅިވެފައި ފޮތަށް ބަލައިލުމަށްފަހު ބޭއިޚްތިޔާރުގައި ފޮތުގައި ފިރުމާލެވުނެވެ.\nކޮޓަރިތެރެއިން އިވެމުންދަނީ ގިސްލުމުގެ އަޑެވެ. ކަނެއްގައި ހުރި މޭޒެއްގެ ދޮށުގައި އިށީނދެލައިގެން އިނދެ އިޒާން ކޮންމެވެސް އެއްޗެއް ލިޔަމުން ދިޔައެވެ. ކުއްލިއަކަށް ކޮޓަރީގެ ދޮރުހުޅުވުނެވެ. އިޒާން ސިއްސައިގެންގޮސްފައި ދޮރާއި ދިމާއަށް ބަލައިލިއިރު އެތާނގައި ހުރީ ފިރާޝާއެވެ. އޭނާ ހީވަނީ ރުޅިއައިސްފައިވާ މިނިކާވަގެއްހެންނެވެ. ފިރާޝާ އެއައި ގޮތަށް އައިސް އިޒާންގެ މޭގައި އޭނާގެ ފައިން ޖަހާ ކޮއްޕާލިއެވެ. އިޒާން ވެއްޓި ކައިރީގައި ހުރި ގޮނޑިއެއްގައި ބޯޖެހުނެވެ. އޭނާ ބިރުގަނެފައި ހުރިވަރުން ވަމުންދިޔަ ތަދުވެސް އިހްސާސް ނުކުރެވެއެވެ. އިޒާންގެ މޭމައްޗަށް އޭނާގެ ކަނާއަތުފައިން އަރައި ފިއްތައިލައިގެން ހުރެ ހަޅޭއްލަވަމުން ބުންޏެވެ. ”ކަލޭ ތި ހީކުރަނީ އަހަރެން މުޅި ދުނިޔެއަށް ފަޟީހަތް ކޮށްލެވޭނެ ކަމަށްތަ؟ އިތުރަކަށް އަހަރެން ފަޟީހަތް ކުރާކަށް ކަލެއަކަށް އަދި ކަލޭގެ ބައްޕައަކަށް ވެސް ޖާގައެއް ނެތް.” އަހަރުތަކަކަށްފަހު އިޒާންއަށް އޭނާގެ ވެސް ބައްޕައެއް ހުންނަކަން އެނގުމުން ވަރަށް އުފާވިއެވެ.\nތުންފަތް މައްޗަށް ވެރިވީ އުފާވެރި ހިނިތުންވުމެކެވެ. މިތަން ފެނިފައި ފިރާޝާގެ ރުޅިގަނޑު ދެގުނައަށް އިތުރުވިއެވެ.\nއިޒާންގެ ގައިގައި ޖެހުމަށް ހިތްލާލި އަތް އިޒާންއާއި ހަމައަށް ފޯރާވަރެއް ނުވިއެވެ. ރުޅިއައިސްފައިހުރެ ފަހަތް ބަލައިލިއިރު ފިރާޝާގެ އަތުގައި ހިފަހައްޓައިގެން ހުރީ އޭނާގެ މަންމައެވެ.\nއާދައިގެ ގޮތަކަށް ހަދާފައިވާ އެންމެ ކޮޓަރިއަކާއި މެދުގެއެއް ހިމެނޭ އެ ގޭތެރެއަށް ފިރާޝާއާއި އޭނާގެ މަންމަ ވަނެވެ.\nއަދި މެދުގޭތެރޭ ހުރި ޖޯލިފައްޗެއްގައި ފިރާޝާއާއި އިންވެގެން އިން ޖޯލީގައި އޭނާގެ މަންމަ އިށީނނެވެ. ވަރަށް ރުޅިއައިސްފައިހުރެ ބާރު އަޑަކުން ފިރާޝާ އޭނާގެ މަންމައާއި މުޚާތަބް ކުރިއެވެ. ”މަންމަ ކީއްކުރަންތަ އަހަރެން މިތަނަށް ތިގެނައީ. މަންމައަކަށް ނޭނގޭނެ އިޒާން އަހަރެން ފަޟީހަތް ކުރަމުން މުޅި ރަށުތެރޭގައި ހިނގާކަމެއް. އަހަންނަށް ހީވާ ކަހަލަ އޭނާގެ ބައްޕަގެ މަސައްކަތް ދިރުވަން އުޅެނީހެން.” ފިރާޝާގެ އަނގަމަތީގައި އޭނާގެ މަންމަ އަތް އެޅިއެވެ. އަދި ހަމަޖެހިލުމަށް ބުންޏެވެ. ނަމަވެސް ފިރާޝާގެ ހިތް އެއިރުވެސް އަންދަމުން ދިޔައީ ނަފްރަތުގެ އަލިފާނެވެ.\nފިރާޝާގެ މަންމަ ފާތުމަ އޭނާގެ ދަރިފުޅަށް ވިސްނައިދޭން ވަރަށް މަސައްކަތް ކުރިއެވެ. ނަމަވެސް ”އިޒާން”އޭ ކިޔާފައި އެއްވެސް އެއްޗެކޭ ބުނުމުގެ ކުރިން ފިރާޝާ އޭނާ ހުއްޓުވައެވެ. އިތުރަށް އެންމެ ލަފުޒެއްވެސް ބުންޏަކަ ނުދެއެވެ.\nފިރާޝާއަށް ވިސްނައިދިނުމަށް ފާތުމަ ކުރި މަސައްކަތް ބޭކާރުވީއެވެ. ކުޑައިރުއްސުރެ ފިރާޝާއަކީ ގޮތްދޫނުކުރާ ޒީލަވަރުގަދަ ކުއްޖެކެވެ. މިއަދުވެސް ފާތުމަ ވާހަކަދައްކަދައްކާ ހުއްޓައި ފިރާޝާ އެގެއިން ނިކުމެގެން އެދިޔައީ އޭނާ އުޅޭ ގެއަށެވެ.\nއަގުބޮޑު ޖަވާހިރެއް ގެއްލިގެން ހޯދާފަދަ ގޮތަކަށް މުޅިގޭތެރޭގައި އަތްފުނާ އަޅަމުން ފިރާޝާ އެހޯދަނީ އިޒާންއެވެ. އިޒާން ގޭގައި ނެތްކަން ޔަގީންވުމުން އޭނާ އަވަސްވެގަތީ އިޒާން ހޯދުމަށް ދާށެވެ.\nހަލުވި ފިޔަވަޅުތަކެއް އަޅަމުން އިޒާން ދާނެހެން ހީވާ ހުރިހާ ތަނަކަށް ފިރާޝާ ދިޔައެވެ. ނަމަވެސް އިޒާނެއް ނުފެނުނެވެ. ފިރާޝާގެ ރުޅި އިންތިހާއަށް ދިޔައެވެ. އޭނާ ހީވަނީ ބުއްދި ގޯސްވެފައިވާ މީހެއްހެންނެވެ. އެކަނި މާއެކަނި އިޒާންއާއި ދިމާއަށް އެއްޗެހި ކިޔަމުން އެކި ތަންތަން ބަލަމުން ދިޔައެވެ. ނަމަވެސް އިޒާންގެ ހިލަމެއްވެސް ނުވިއެވެ.\nއިރުއޮއްސި ރަތްވިލާތައް އުދަރެހުގައި ރަސްކަން ކުރަން ފަށައިފިއެވެ. އަދި ވެސް ފިރާޝާއަކަށް އިޒާންއެއް ނުފެނެއެވެ. ވަރުބަލިވެފައިވުމާއެކު ފިރާޝާ ގެއަށް ގޮސް ކާއެއްޗެއް ރޯފިލުވާލައިގެން އޭނާގެ ހައިހޫނުކަން ފިލުވައިލިއެވެ. އަދި ހަށިގަނޑަށް އަރާމެއް ހޯދާލުމަށް ކޮޓަރިއަށް ގޮސް އެނދުގައި އޮށޯވެ މާގިނައިރުތަކެއް ނުވަނީސް ނިދިއްޖެއެވެ.\nއަވަސްއަރުވާލައިފައި ފިރާޝާ ގަޑިއަށް ބަލައިލިއެވެ. އޭރު ގަޑިން މެންދަމުން އަލިވެ ތިނެއް ޖަހައިފިއެވެ.\nކަރުހިއްކައިގެންފައި ހުރި ވަރުން ފެންފުޅި އެއްކޮށް ބޯލިއެވެ. މީހާ ހުރީ ދާހިއްލާ ފޯވެފައެވެ. އަތުގެ ނުފުށުން މޫނުމަތި ފޮހެލުމަށްފަހު ކޮޓަރިތެރެއަށް ނަޒަރުހިންގާލީ އިޒާން ފެނޭތޯއެވެ. އިޒާންގެ ޖެހުނުތާ ލައްވެސް ނެތެވެ. ކޮޓަރީގެ ހޮޅިބުރި ދިއްލައިލުމާއެކު އޭނާގެ ލޮލުގައި އަޅައިގަތީ އަލަމާރި ކައިރިއަށް ވެއްޓިފައި އޮތް އިޒާންގެ ފޮތުގައެވެ. ފިރާޝާ އެފޮތް ނަގައި ހުޅުވާލިއެވެ. އަދި ވަރަށް ރަނގަޅަށް އެފޮތް ބަލައިލިއެވެ.\nހެނދުނުގެ ހޫނުކަން އިހްސާސް ކުރެވެމުން ދިޔައިރުވެސް މަރުވެފައިވާ މައްޔިތެއް ފަދައިން ހަރަކާތް ހުއްޓިފައި، އެނދުގައި އިން ފިރާޝާ ސިއްސައިގެން ދިޔައީ މީހަކު އޭނާއަށް ގޮވާލުމުންނެވެ. ވަރަށް މަޑުމަޑުން އޭނާގެ މޫނު ދޮރާއި ދިމާއަށް އަނބުރައިލިއެވެ. އެވަގުތު އޭނާގެ ލޮލުން ހިފެހެއްޓުމެއްނެތި ކަރުނަތައް ފައިބައިގަތެވެ. ދޮރުމަތީގައި ހުރީ އިޒާންއެވެ. އަދި އޭގެއިތުރުން އޮފިސަރަކާއި އޭނާގެ މަންމައާއި ރަށަށް އައިސް އުޅުނު ބީރައްޓެހި ދެމަފިރިއެކެވެ. އޮފިސަރ ވާހަކަދައްކަން ފެށިއެވެ. ”ފިރާޝާގެ ދަރިފުޅަށް އަނިޔާ ކުރާކަމަށް އަޅުގަނޑުމެންނަށްވަނީ ރިޕޯޓް ލިބިފަ. އެމައްސަލަ އިތުރަށް ތަހުގީގު ކުރުމަށް އަޅުގަނޑުމެންނާއި އެކު ޕޮލިސް ސްޓޭޝަނަށް ހިންގަވާ” އޮފިސަރގެ މިބަސްތަކަށް އެއްވެސް ސަމާލުކަމެއް ނުދީ ފިރާޝާ މަޑުމަޑުން ހިނގާފައި އައިސް އިޒާންގެ ގައިގައި ބައްދާލިއެވެ. އަދި މަންމައަށް މަޢާފް ކުރާށޭ ކިޔައި ރޯންފެށިއެވެ. ފިރާޝާގެ އަތުގައި ބިޑިއަޅުވައިގެން ގެންދިޔައިރު ވެސް އިޒާން ހުރީ އޭނާގެ މަންމަގެ އެޢަމަލުގެ ސަބަބުން ހުއްޓުން އަރައިފައެވެ.\nމައްސަލަ ތަހުގީގު ކުރެވެމުން ދަނީއެވެ. އެކި ދުވަސްދުވަހުގެ ހިނގާފައިވާ އެކިއެކި ހާދިސާތަކުން ސުވާލު ކުރިމަތިވަމުން ދިޔައިރު ވެސް ފިރާޝާ ހަނުހުއްޓެވެ. އޮފިސަރ ސުވާލުތައް ތަކުރާރު ކުރަމުން ގެންދިޔައެވެ. އިރުކޮޅެއްވަންދެން އެހެން އިނުމަށްފަހު ވަރަށް މަޑުމޮޅި ރާގަކަށް ވާހަކަދައްކަން ފެށިއެވެ. ”އެއީ ވަރަށް ވިއްސާރަރެއެއް. އަހަރެންގެ މަންމައާއި އެކު ކައި ނިމިގެން އައިސް ނިދަން އޮށޯތީ އަހަރެންގެ ކޮޓަރީގަ. އަހަރެންނަށް ހަމަ ނިދުނުތާ މީހަކު އުޅޭހެން ހީވެގެން އަހަރެންނަށް ހޭލެވުން. އެއިރު އަހަރެންގެ ދެއަތް އޮތީ ވާގަނޑަކުން ބަނދެލައިފަ. އަދި އަހަރެންގެ އަނގަޔަށް ފޮތިގަނޑެއް ލުމަށްފަހު އެނުލަފާމީހާ އަހަރެންގެ އިއްފަތްތެރިކަން ފޭރިގަތް. އޭގެ ހަފްތާއެއް ފަހުން އިވުނީ އެކްސިޑެންޓެއްގައި އޭނާ ނިޔާވި ވާހަކަ. އިޒާންގެ ކިބައިން އަހަރެން އެނުލަފާ މީހާގެ ބަދަލު މިހިފީ.” އޭނައަށް ހަމަ ރޮވެނީއެވެ.\nފިރާޝާއިން ކޮޓަރިތެރެއަށް ވަދެގެން އެއައީ އެއްކަލަ ދެމަފިރިންނެވެ. އަދި އިޒާން އެކި ދުވަހު އެކި ތަންތަނުން ވަރަށް ދެރަވެފައި ހުއްޓައި ފެނުނު ވާހަކައާއި ފިރާޝާ އޭނާއަށް އަނިޔާ ކުރާ ވާހަކައާއި ރޭގަ އިޒާން މަރާލަން އުޅުނު ވާހަކައާއި އަދި އިޒާން ރޭގަ އެމީހުން ކައިރި މަޑުކުރި ވާހަކަ ބުންޏެވެ. މީގެއިތުރުން އެދެމަފިރިންނަކީ ދަރިން ނުލިބޭ ބައެއްކަމާއި އިޒާން ބަލަން ބޭނުންވާ ވާހަކަ ބުންޏެވެ. ފިރާޝާގެ އާނ ބަހެއް ބޭނުންވާ ކަމަށް ބުންޏެވެ. ފިރާޝާއަށް ބުނެވުނުހާވެސް އެއްޗަކީ އޭނާ އޭނާގެ ދަރިފުޅު ބޭނުންވާ ކަމެވެ. ދަރިފުޅުގެ ސިޓީއިން އޭނާގެ ވިސްނުން ބަދަލުވި ކަމަށް ބުންޏެވެ.\nއެވަގުތު އޮފިސަރ ކޮން ސިޓީއެއްހޭ އެހުމުން ސިޓީގައިވާ ކަންތައްތައް ފިރާޝާ ކިޔަން ފެށިއެވެ. ”ލޯބިވާ މަންމާ! މަންމަ އަހަރެން ދެކެ ތިހާ ރުޅި އަންނަނީ ކީއްވެ؟ އެއީ މަންމަ އަހަރެންދެކެ ލޯބިވާ ގޮތްތަ؟ އަހަރެން މަންމަގެ ލޯތްބާއި އަޅާލުން ބޭނުން. މަންމަ އަހަރެންނަށް ކަންތައް ކުރާގޮތުން އަހަރެންގެ ހިތަށް ވަރަށް ތަދުވޭ. އެކަމަކު އެއްވެސް ޝަކުވާއެއް ނެތް. އަހަރެންނަށް ވިސްނޭ ގޮތުގައި މަންމަ އަހަރެންނަށް ކާން ނުދީ ބަހައްޓަނީ ހާލުގައި ޖެހިދާނެ ދުވަހަކަށް ތައްޔާރު ކުރުމަށް. އަހަރެންގެ ގައިގައި ތަޅަނީ އަހަރެން ހިތްވަރުގަދަ ކުއްޖަކަށް ހެދުމަށް. އަހަރެންގެ ގައިގައި ކޮޅުފައިން ޖަހަނީ އަހަރެން ސުވަރުގެ ދިޔުމަށް މަންމަ ބޭނުންވާތީ. އަހަރެންވެސް އަޑުއަހަން ސުވަރުގެއަށް ދެވޭނީ މަންމަގެ ފައިތިލަ ދަށުންނޭ ބުނާ އަޑު. އެހެންވެގެން މަންމަގެ ފައިތިލަ ދަށަށް އަހަރެން…..”\nފިރާޝާ ވާހަކަ މެދުކެނޑުނީ އިޒާން ”މަންމާ”އޭ ކިޔާ ގޮވާލުމުންނެވެ. ފިރާޝާ އިޒާންގެ ގައިގައި ވަރަށް ބާރަށް ބައްދައިލިއެވެ. އަދި އިޒާންއަށްޓަކައި އޭނާގެ މައިވަންތަކަމުގެ ދާވަނި ފަތުރާލިއެވެ. މައްސަލަ ބަލައި ނިންމުމަށްފަހު ޕޮލިސް ސްޓޭޝަނުން އެދެމައިން ނިކުމެގެން ދިޔައީ ނުހަނު އުފަލުންނެވެ. އިޒާންއަށް އޭނާގެ މަންމަ ލިބުނެވެ. އަދި ފިރާޝާއަށް އޭނާގެ ދަރިފުޅު ލިބުނެވެ.\nMasha Allah Vrh reethi mi stry\nAdhi ehn Vhk eh kiyaalan libeyne kamah umeedh kuran\nHlw readers I hope you all have very interesting for reading my stories ❤✨\nMasham Allah you areatalented writer ☺❤❤❤❤❤😍😍😍😍😍💯💯💯💯\nFeatured ލޯބި June 1, 2021\n26 ޑިސެމްބަރ 2004\nހަޤީޤީ ހިތާމަ އުފެއްދުންތެރި ލިޔުން December 28, 2018\nFeatured ހިތާމަ ކުރުވާހަކަ ލޯބި June 10, 2018\nފުރަ ބަންދު – 2\nFeatured ހިތާމަ ބިރުވެރި އެހެނިހެން August 21, 2020\nކުށަކީ ކޮބާ؟ (2)\nFeatured ހިތާމަ ލޯބި July 4, 2018\nހިތާމަ އުފެއްދުންތެރި ލިޔުން އެހެނިހެން ލޯބި August 2, 2020\nސައިރެން – 12\nހިތާމަ އުފެއްދުންތެރި ލިޔުން އެހެނިހެން ލޯބި February 9, 2021


Ginihila Akun Dhuniye Salaamaiy Kuran Nuclear Hathiyaaru Beynun Kuranee - Vaguthu\nއީވަގުތު , ސައިންސް\nގިނިހިލަ އަކުން ދުނިޔެ ސަލާމަތް ކުރަން ނިއުކްލިއާ ހަތިޔާރުގެ ބޭނުން ކުރަނީ\nމިއީ ސްޓާ ވާޒް ފަދަ ސައިންސް ފިކްޝަން ފިލްމެއްގެ މަންޒަރެއް ނޫނެވެ. ނުވަތަ ފިލްމެއް ކުޅުމަށް ވާ ތައްޔާރީތަކެއްވެސް ނޫނެވެ. މިއީ ދުނިޔެއާއި މިހާތަނަށް ކައިރި ނުވާހައި ވަރަށް ކައިރިން ދަތުރު ކުރާނެ ކަމަށް ލަފާކުރެވޭ ގިނިހިލައެއްގެ ނުރައްކަލުން ނުވަތަ ގިނިހިލައެއްގެ ސަބަބުން ދުނިޔެއަށް ވެދާނެ ގެއްލުމަކުން ރައްކާތެރި ވުމަށްޓަކައި އެމެރިކާގެ ޖައްވީ އިދާރާ، ނާސާއިން ރާވަމުންދާ އާދަޔާއި ޚިލާފު ރޭވުންގަނޑެކެވެ.\nދާދިފަހުން ފެނުނު "101955 ބެނޫ" ގެ ނަމުން ނަން ދެވިފައިވާ ގިނިހިލައިގެ ދުވެލި، މިސްރާބު އަދި ބަރުދަނާއި ބޮޑުމިން ނާސާއިން ވަނީ ޓެލެސްކޯޕުތަކުގެ އެހީގައި ހޯދާފައެވެ. އަދި މިސްރާބު ހޯދުމަށްފަހު އޭގެ ހިސާބުތައް ހެދިއިރު ހޯދުނު ގޮތުގައި މި ގިނިހިލައަކީ ދުވަހަކުވެސް ދުނިޔެއާއި ގިނިހިލައެއް ކައިރި ނުވާހައި ކައިރިން ދަތުރު ކުރާނެ އެއްޗެއް ކަމެވެ. އަދި ދުނިޔެއަށް މި ގިނިހިލަ ވެއްޓުމުގެ ފުރުސަތުވެސް ބޮޑު ކަމަށް ނާސާއިން ހޯދި ހޯދުންތަކުން ވަނީ ހާމަވެފައެވެ.\n1999 ވަނަ އަހަރު ފުރަތަމަ ފެނުނު މި ގިނިހިލައިގެ ބޮޑުމިނުގައި 1600 ފޫޓު ނުވަތަ 490 ވަރަކަށް މީޓަރު ހުރެއެވެ. އަދި ގާތްގަނޑަކަށް 87 މިލިއަން ޓަނުގެ ބަރުދަން ހުރި މި ގިނިހިލައިގެ ދުވެލި، ގަޑިއަކު 101،388 ކިލޯމީޓަރު ބާރުމިނަށް އަރައެވެ. މި ގިނިހިލައިން ދުނިޔެ ސަލާމަތް ކުރުމަށްޓަކައި ނާސާއިން ދަނީ ނިއުކްލިއަރ ހަތިޔާރު ބޭނުންކޮށް، މި ގިނިހިލަ ގޮއްވާލުމަށް ނުވަތަ މިސްރާބު ބަދަލު ކުރުމަށް ރާވަމުންނެވެ.\nމި ގިނިހިލަ ދުނިޔެއާއި އެންމެ ކައިރިން ދަތުރު ކުރާނެ ކަމަށް ބެލެވެނީ 2135 ވަނަ އަހަރުގެ ސެޕްޓެމްބަރ މަހުގެ 21 ވަނަ ދުވަހުއެވެ. އެހެންކަމުން ނާސާއިން ނިއުކްލިއަރ ހަތިޔާރު ބޭނުންކޮށްގެން މި ގިނިހިލަ ގޮއްވާލުމަށް ރާވަމުންދާ ރޭވުމަށާއި ތައްޔާރީތަކަށް ގަރުނެއް އެބަ އޮތެވެ.\nމި މިޝަނުގެ އަގު އަދި އަންދާޒާ ކުރުމަށް ދަތިކަމަށް ނާސާގެ އިސް އޮފިޝަލުން ބުނަމުންދާއިރު ބައެއް މީޑިއާ ރިޕޯޓްތައް ބުނާގޮތުގައި ނިއުކްލިއަރ ހަތިޔާރެއް ބޭނުންކޮށްގެން ގިނިހިލައެއް ގޮއްވާލުމަށް މަދުވެގެން 800 މިލިއަން ޑޮލަރު ހޭދަވާނެއެވެ.\nމާޗް 13, 2018 - 15:01\nޓިޔައީ ހަނދަށް ދިޔަ ކަހަހަލަ ވާހަކައެއް\nމާޗް 13, 2018 - 21:37\nތީ ހުސް ފޭކް. ކޮންމެސް އެއްޗެކޭ ކިޔައިގެން ތިއުޅެނީ ނިއުކްލިއަރ ހަތިޔާރުގެ ކޮންމެސް ގަނޑެއް ގަންނަން. ތިކަމަށް ހިޔާލި ފިލްމެއް ކުޅެފަ ވާތީވެ ފޭކު ނާސާއިން 800 މިލިޔަން ޑޮލަރ ހޯދަން ވެގެން އެ އުޅެނީ. މި ބިމަކަށް ތިކަހަލަ އެއްވެސް އެއްޗެއް ނުވެއްޓޭނެ އަދި ވެއްޓިފައެއްވެސް ނުވޭ.\nމާޗް 13, 2018 - 21:10\nތިޔައުޅެނީ ލާރިގަޑެއެއް އަތުލަން ރާވާރޭވުން އެކަކުވެސް ބޮނޑު ލާރިޔެއް ހަރަދުނުކުރާތި\nމާޗް 13, 2018 - 21:52\nތި ގިނިހިލަޔާ ގިނިހިލަ ގޮއްވާލަން ފޮނުވާލާ މިސައިލް ބޮލަށް ވައްޓާލަން ތި އުޅެނީ.\nމާޗް 20, 2018 - 14:18\nގިނި ހިލައަކަށް ޖައްވީ އުޅަނދެއް ވައްޓާލަން ނާސާ އިން ތައްޔާރުވަނީ\nޖުޕިޓާގެ ހަނދެއްގައި ހުރި އަލިފާން ފަރުބަދައެއް ގޮވައިފި\nނުރައްކާތެރި ގިނި ހިލައެއްގެ އޯބިޓަށް ނާސާގެ އުޅަނދެއް ވަދެއްޖެ\nހަނދުގައި ހުރި ފިޔަވަޅު އާމްސްޓްރޯންގެ ބޫޓުގެ ފިޔަވަޅާއި އެއްގޮތެއް ނޫން!\n4 ހަފްތާ ކުރިން 25


Raees Yameen ai Minister Imran baddhalu kuravvaifi\nރައީސް ޔާމީނާއި މިނިސްޓަރު އިމްރާން ބައްދަލު ކުރައްވައިފި\nރައީސް ޔާމީން އަދި މިނިސްޓަރު އިމްރާން އަބްދުﷲ\nމާފުށީ ޖަލުގައި ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބްދުﷲ ޔާމީނާއި ހޯމް މިނިސްޓަރު އިމްރާން އަބްދުﷲ މިއަދު ބައްދަލު ކުރައްވައިފި އެވެ.\nކަރެކްޝަނަލް ސާވިސް އިން ކުރި ޓްވީޓެއްގައި ބުނީ މިނިސްޓަރު އިމްރާނާއި ކޮމިޝަނާ އޮފް ޕްރިޒަންސް އަހްމަދު މުހައްމަދުފުޅު މިއަދު މާފުށި ޖަލަށް ވަޑައިގެން ޖަލުގެ އާންމު ހާލަތު ބައްލަވައިލެއްވި ކަމަށެވެ. އަދި އެ ޒިޔާރަތުގައި ރައީސް ޔާމީނާ ބައްދަލު ކުރައްވައި އެމަނިކުފާނުގެ ހުރި ކަންބޮޑުވުންތައް ވެސް މިނިސްޓަރު އޮޅުންފިލުއްވެވި ކަމަށެވެ.\nއިމްރާން ޖަލަށް ވަޑައިގެން ރައީސް ޔާމީނާ ބައްދަލު ކުރެއްވިއިރު، މިދިޔަ ބުދަ ދުވަހުން ފެށިގެން ހޮނިހިރު ދުވަހާ ހަމައަށް އެމަނިކުފާނު އޮންނެވީ އައިޖީއެމްއެޗްގަ އެވެ. ހޮސްޕިޓަލުގައި އެ މަނިކުފާނު އެޑްމިޓް ކުރައްވާފައި އޮތީ މެޑިކަލް ޓެސްޓްތަކެއް ހެދުމަށް ކަމަށް ކަރެކްޝަނުން ބުނެފައި ވެއެވެ.\nރައީސް ޔާމީނަށް ކްރިމިނަލް ކޯޓުން އިއްވި ޖަލު ހުކުމުގެ އިސްތިއުނާފު ޝަރީއަތުގެ އަޑުއެހުމެއް ވެސް މިއަދު ހައި ކޯޓުގައި ކުރިއަށް އެބަ ދެ އެވެ. މީގެ ކުރިން ބޭއްވި އިސްތިއުނާފު ޝަރީއަތުގެ އަޑުއެހުމެއްގައި ރައީސް ޔާމީން ވަނީ އެމަނިކުފާނުގެ ސިއްހީ ހާލަތާ ގުޅޭ ގޮތުން ވާހަކަފުޅު ދައްކަވާފަ އެވެ.\nއޭރު ވިދާޅުވެފައި ވަނީ ތަހުގީގަށް ހައްޔަރުކޮށްފައި ބެހެއްޓި ދުވަސްވަރު ނަފުސާނީ މައްސަލަތަކާއި ހިތުގެ މައްސަލައެއް ކުރިމަތިވެ ވަޑައިގެންނެވި ކަމަށެވެ.\nއޭރު ބަންދުން ދޫވުމުން އައިޖީއެމްއެޗްގެ ހިތުގެ ސެންޓަރަށް ދެއްކެވި ކަމަށާއި އެ ތަނުގެ އެންމެ އިސް ޑޮކްޓަރުން ލަފާ ދެއްވަނީ ރާއްޖެއިން ބޭރުގައި ފަރުވާ ހޯއްދެވުމަށް ކަމަށެވެ. ރައީސް ޔާމީން ވިދާޅުވީ ހިތުގެ އެ ބައްޔަށް ދޭނެ ފަރުވާއެއް ރާއްޖޭގައި ނެތް ކަމަށާއި އެ ޓެސްޓްތައް ހެދެން ވެސް ނެތް ކަމަށެވެ.\nއެ ނުވަ މަސް ތެރޭ ރާއްޖެއިން ބޭރަށް ވަޑައި ނުގެންނެވީ ކޯޓުގެ ހުއްދައާއެކު ވަޑައިގެންނެވި ނަމަވެސް ގިނަ އަދަދެއްގެ ރައްޔިތުން އެމަނިކުފާނު ފިއްލެވީ ކަމަށް ދެކޭނެތީ އެ ފުރުސަތު ނުދެއްވުމަށް ކަމަށް ކޯޓުގައި އެމަނިކުފާނު ވިދާޅުވެފައިވެ އެވެ. އަދި ދެން ވެސް ރާއްޖޭން ބޭރަށް ވަޑައިގަންނަވަން ބޭނުންފުޅު ވަނީ ކޯޓުން ހުއްދަ ދިނުމުން ކަމަށް ވިދާޅުވި އެވެ.\nރައީސް އަބްދުﷲ ޔާމީން މޯލްޑިވްސް ކަރެކްޝަނަލް ސާވިސް މާފުށީ ޖަލު + އިމްރާން އަބްދުﷲ މިނިސްޓްރީ އޮފް ހޯމް އެފެއާޒް ރައީސް ޔާމީންގެ ޝަރީއަތް


Airport development fee ge gothugai midhiya aharu 21.4 million dollar | Mihaaru\nއެއާޕޯޓުގެ އާ ރަންވޭ ހެދުމަށާއި ސީޕްލޭންގެ އާ ޓާމިނަލް ހެދުމަށް ބިން ހިއްކާފައި: އޭޑީއެފްގެ ގޮތުގައި ނަގާ ފީގެ ގޮތުގައި މިދިޔަ އަހަރު 21 މިލިއަން ޑޮލަރު ލިބިފައިވޭ.\nއެއާޕޯޓް ޑިވެލޮޕްމަންޓް ފީގެ ގޮތުގައި މިދިޔަ އަހަރު 21.4 މިލިއަން ޑޮލަރު\n14 ޖެނުއަރީ 2018 - 13:155comments\nވެލާނާ އިންޓަނޭޝަނަލް އެއާޕޯޓު (ވީއައިއޭ) އިން އެއާޕޯޓް ޑިވެލޮޕްމަންޓް ފީ (އޭޑީއެފް)ގެ ގޮތުގައި މިދިޔަ އަހަރު 21.4 މިލިއަން ޑޮލަރު (329.9 މިލިއަން ރުފިޔާ) ލިބިއްޖެ އެވެ.\nއެއާޕޯޓް ޑިވެލޮޕްމަންޓް ފީ އަކީ ވެލާނާ އިންޓަނޭޝަނަލް އެއާޕޯޓް ތަރައްގީކުރުމަށް މިހާރު ހިންގާ ބިޔަ މަޝްރޫއުތަކަށް ނަގާފައިވާ ލޯނު އަނބުރާ ދެއްކުމަށް އުފައްދާފައިވާ ސޮވަރިން ޑިވެލޮޕްމަންޓް ފަންޑަށް ޖަމާކުރަން ނަގާ ފީ އެވެ. އޭޑީއެފްގެ ގޮތުގައި ނަގަނީ ދިވެހިންގެ އަތުން 12 ޑޮލަރު އަދި ބޭރު މީހުންގެ އަތުން 25 ޑޮލަރެވެ.\nއޭއެސްސީގެ ގާނޫނާއި އޭޑީއެފްގެ ބިލް އެއްކޮށްލައިގެން ނޮވެމްބަރު 24، 2016ގެ ރޭ ފާސްކުރި ބިލް ރައީސް އަބްދުﷲ ޔާމީން ތަސްދީގުކުރެއްވީ ޑިސެމްބަރު 7، 2016 ގަ އެވެ. އަދި ގާނޫނުގައިވާ ގޮތުން އޭއެސްސީ އާއި އޭޑީސީ ނަގަން ފަށަން ޖެހެނީ ގާނޫނަށް އަމަލުކުރަން ފަށާތާ ހަތަރު މަސް ހަމަވުމުންނެވެ. ހަތަރު މަސް ހަމަވެ މިދިއަ އަހަރު އެ ފީތައް ނަގަން އޮތަސް، އެ ފީ ނަގަން ފެށީ މޭ ފުރަތަމަ ދުވަހުން ފެށިގެންނެވެ. އޭޑީއެފް އަކީ ދައުލަތަށް ލިބޭ އާމްދަނީ އިތުރުކުރުމަށް މިދިޔަ އަހަރުގެ ބަޖެޓުގައި ހިމަނާފައިވާ އާމްދަނީއެކެވެ. އެ ފީ އިން ޖުމްލަ 575 މިލިއަން ރުފިޔާ ލިބޭނެ ކަމަށް ބަޖެޓުގައި އަންދާޒާކޮށްފައިވެ އެވެ. އެކަމަކު ދިވެހިންގެ އަތުން ނަގާ މިންވަރު 12 ޑޮލަރަށް ކުޑަކުރުމުން އެ އަދަދު ވަނީ 329.9 މިލިއަން ރުފިޔާ އަށް ދަށްވެފަ އެވެ.\nއޭޑީއެފްގެ ގޮތުގައި 21.4 މިލިއަން ޑޮލަރު ލިބުނުއިރު އެއާޕޯޓް ސާވިސް ޗާޖްގެ ގޮތުގައި މިދިޔަ އަހަރު 45.8 މިލިއަން ޑޮލަރު (703.2 މިލިއަން ރުފިޔާ) ލިބިފައިވެ އެވެ. މިއީ 2016 ވަނަ އަހަރަށް ވުރެ 4.6 ޕަސެންޓް އިތުރު އަދަދެކެވެ.\nއިންޑިއާގެ ޖީއެމްއާރު ކުންފުނިން ވެލާނާ އިންޓަނޭޝަނަލް އެއާޕޯޓް ހިންގި އިރު އޭޑީސީގެ ގޮތުގައި 25 ޑޮލަރު ނަގަން އުޅުމުން ސިވިލް ކޯޓުން އެކަން ހުއްޓުވި އެވެ. އޭރު ގިނަ ބަޔަކު އެކަމާ ދެކޮޅު ހެދީ އެއާޕޯޓް ތަރައްގީކޮށް ނުނިމެނީސް އޭޑީސީ ނަގަން އުޅުމުންނެވެ. ނަމަވެސް އެއާޕޯޓް ތަރައްގީކުރުމަށް ފެށި އާ ރަންވޭ މަޝްރޫއުގެ މަސައްކަތް އަންނަ އަހަރު ނިމޭނެ ކަމަށް ލަފާކޮށްފައިވާ އިރު ސައުދީ ބިންލާދިން ގުރޫޕާ ހަވާލުކުރި އާ ޓާމިނަލްގެ އަމަލީ މަސައްކަތެއް އަދި ނުފަށަ އެވެ.\nޗައިނާގެ އެގްޒިމް ބޭންކުން 400 މިލިއަން ޑޮލަރުގެ ލޯނެއް ނަގައިގެން ހިންގާ މަޝްރޫއުގެ ދަށުން ދިގުމިނުގައި 3،400 މީޓަރު އަދި ފުޅާމިނުގައި 60 މީޓަރު ރަންވޭއެއް ހެދުމުގެ މަސައްކަތް ދަނީ ކުރަމުންނެވެ. އަދި އޭގެ އިތުރުން 45 މިލިއަން ލީޓަރުގެ ތެޔޮ ރައްކާކުރެވޭނެ ފިއުލް ފާމަކާއި 120،000 ޓަނުގެ ކާގޯ ފެސިލީޓީއެއް ހެދުން ވެސް އެ މަޝްރޫއުގެ ތެރޭގައި ހިމެނެ އެވެ.\nއަަހަރަކު ގާތްގަނޑަކަށް ހަތް މިލިއަން ފަސިންޖަރުންނަށް ހިދުމަތް ދެވޭ ގޮތަށް ޒަމާނީ ވަސީލަތްތަކާ އެކު ހަދާ ޓާމިނަލްގެ މަސައްކަތަށް ގާތްގަނޑަކަށް 350 މިލިއަން ޑޮލަރު ހަރަދުވާނެ ކަމަށް ލަފާކޮށްފައިވެ އެވެ. އެއާޕޯޓުގެ މާސްޓާ ޕްލޭނާ ބެހޭ ގޮތުން އާދިލް ވިދާޅުވީ އާ ޓާމިނަލް އެޅުމަށް ނިންމާފައި ވަނީ އެ އެއާޕޯޓުގެ އިންޓަނޭޝަނަލް ޓާމިނަލާ ޖެހިގެން ދެކުނަށް އޮތް ސަރަހައްދުގައި ހަދާ ޓާމިނަލް ނިމުމުން މިހާރުގެ އިންޓަނޭޝަނަލް ޓާމިނަލް ބޭނުންކުރެވޭނީ ޑޮމެސްޓިކް ޓާމިނަލެއްގެ ގޮތުގައި ކަމަށް ވެސް އެއާޕޯޓްސް ކޮމްޕެނީން ބުނެފައިވެ އެވެ.\nއިތުރު ލިޔުންތައް އެމްއޭސީއެލް އެއާޕޯޓް އާ ޓާމިނަލް އެއާޕޯޓް ޑިވެލޮޕްމެންޓް ޗާޖް ވީއައިއޭގެ އާ ރަންވޭގެ މަޝްރޫއު ވެލާނާ އިންޓަނޭޝަނަލް އެއާޕޯޓް\nއެއާޕޯޓުގެ އާ ޓާމިނަލްގެ މަސައްކަތް ކުރިޔަށް އެބަދޭ\nރިސޯޓުތަކުގެ އެނދުތައް ފުރުން އެއާޕޯޓާ ގުޅިފައި\nއާ ރަންވޭގެ މަސައްކަތް ތާވަލާ އެއްގޮތަށް ދަނީ ކުރިއަށް


AstraZeneca ge covid vaccine jehun huttaali qaumuthakuge adhadhu 12 ah araifi - vNews.mv\nއެސްޓްރަޒެނެކާގެ ކޮވިޑް ވެކްސިންޖެހުން ހުއްޓާލި ގައުމުތަކުގެ އަދަދު 12 އަށް އަރައިފި\nސައިފް އަޒްހަރު 15 March 2021, 20:09\nއޮކްސްފޯޑް/އެސްޓްރަޒެނެކާގެ ކޮވިޑް-19 ވެކްސިން ޖެހުން ވަގުތީގޮތުން ހުއްޓާލި ގައުމުތަކުގެ އަދަދު 12 އަށް އަރައިފިއެވެ.\nވެކްސިންޖެހި ބައެއް މީހުންނަށް ބްލަޑް ކްލޮޓް ނުވަތަ ލޭގައި ގަނޑުލޭކޮޅު އުފެދުމާއި، ސިއްހީ އެހެންވެސް ބައެއް މައްސަލަތައް ދިމާވަމުންދާ ކަމުގެ ރިޕޯޓްތަކާ ގުޅިގެން މިހާތަނަށް އެސްޓްރަޒެނެކާގެ ވެކްސިން ޖެހުން ހުއްޓާލި ގައުމުތަކުގެ ތެރޭގައި ގިނައީ ޔޫރަޕްގެ ގައުމުތަކެވެ.\nޔޫރަޕުން މި ލިސްޓަށް އެންމެފަހުން އިތުރުވެފައިވަނީ ނެދަރލޭންޑްސްއެވެ.\nތަފާތު އެކި ސިއްހީ ކަންބޮޑުވުންތަކާ ގުޅިގެން އެސްޓްރަޒެނެކާގެ ވެކްސިން އަދި އެސްޓްރަޒެނެކާގެ ބައެއް ބެޗްތަކުގެ ވެކްސިން ޖެހުން ވަގުތީގޮތުން ހުއްޓާލި ގައުމުތަކުގެ ތެރޭގައި ހިމެނެނީ، އޮސްޓްރިއާ، ނޯރވޭ، ޑެންމާކް، އައިސްލޭންޑް، ރޫމޭނިއާ، ތައިލެންޑް، ޑިމޮކްރަޓިކް ރިޕަބްލިކް އޮފް ކޮންގޯ، ބަލްގޭރިއާ، އިޓަލީ، އަޔަރލޭންޑް، ނެދަރލޭންޑްސް އަދި އިންޑޮނޭޝިޔާއެވެ.\nއިންޑޮނޭޝިޔާގެ ހެލްތު މިނިސްޓަރ މިއަދު ވިދާޅުވީ، ޔޫރަޕުން ވެކްސިންޖަހާ ބައެއް މީހުންގެ ލޭގައި ގަނޑުލޭކޮޅު އުފެދޭކަމުގެ ރިޕޯޓްތަކާ ގުޅިގެން އެ ގައުމުގައި އެސްޓްރަޒެނެކާގެ ވެކްސިން ޖެހުން ފަސްކޮށްފައިވާ ކަމަށެވެ.\nކޮވެކްސް ފެސިލިޓީގެ ތެރެއިން އިންޑޮނޭޝިޔާއަށް 1.1 މިލިއަން ޑޯޒްގެ ވެކްސިން ގެންގޮސްފައި ވެއެވެ. އަދި ކުރިއަށްއޮތް2މަސްތެރޭ އިތުރު 10 މިލިއަން ޑޯޒް ގެންދިއުމަށްވެސް ހަމަޖެހިފައި ވެއެވެ.\nއިންޑޮނޭޝިޔާގެ ހެލްތު މިނިސްޓަރ ބުޑީ ގުނާޑީ ސަޑިކިން ވިދާޅުވީ، އެ ވެކްސިން އިންޑޮނޭޝިޔާގައި ޖަހަން ފަށާނީ ދުނިޔޭގެ ސިއްހަތު ޖަމްއިއްޔާގެ ކޮންފަމޭޝަން ލިބުމުން ކަމަށް، އިންޑޮނޭޝިޔާގެ ފޫޑް އެންޑް ޑްރަގް އޭޖެންސީން ނިންމާފައިވާ ކަމަށެވެ.\nނެދަރލޭންޑްސްގައި ވެކްސިންޖެހި މީހުންގެ ތެރެއިން 10 މީހަކަށް ސީރިއަސް ސައިޑްއިފެކްޓްސްގެ މައްސަލަ ދިމާވެފައިވާ ކަމަށް ވެއެވެ. ނަމަވެސް، ބްލަޑް ކްލޮޓްގެ މައްސަލައެއް ރިޕޯޓްކޮށްފައި ނެތްކަމަށް ވެއެވެ.\nއަޔަރލޭންޑުން އެސްޓްރަޒެނެކާގެ ވެކްސިން ޖެހުން މެދުކަނޑާލީ، އެ ވެކްސިން ޖެހި ނޯރވޭގެ ބައެއް މީހުންގެ ލޭގައި ގަނޑުލޭކޮޅު އުފެދުމުގެ މައްސަލަތައް ދިމާވެ އަދި ނޯރވޭއިން ފަހުން ލިބުނު އިތުރު އައު މައުލޫމާތަކާ ގުޅިގެން ރައްކާތެރި ފިޔަވަޅެއްގެ ގޮތުން ކަމަށް ބުނެފައި ވެއެވެ.\nއަޔަރލޭންޑުން އެސްޓްރަޒެނެކާގެ ވެކްސިންޖެހުން ހުއްޓާލީ އަޔަރލޭންޑްގެ ނޭޝަނަލް އިމިއުނައިޒޭޝަން އެޑްވައިޒަރީ ކޮމިޓީން އެކަމަށް ރެކޮމެންޑް ކުރުމާ ގުޅިގެންނެވެ.\nއިޓަލީގައި، އެސްޓްރަޒެނެކާގެ ވެކްސިން ޖެހުން އިއްޔެ ހުއްޓާލާފައިވަނީ، އިޓަލީގެ އުތުރުގެ ޕީޑެމޯ ރީޖަނުގައެވެ. ޕީޑެމޯއިން ޖެހުން ހުއްޓާލީ އެސްޓްރަޒެނެކާގެ ވަކި ބެޗެއްގެ ވެކްސިނެވެ.\nއޭގެކުރިން، އިޓަލީގެ މެޑިސިންސް އޮތޯރިޓީންވަނީ އެސްޓްރަޒެނެކާ ވެކްސިންގެ ވަކި ބެޗެއް އެއްކޮށް މަނާކޮށްފައެވެ.\nއިޓަލީގައި ވެކްސިންގެ ބައެއް ބެޗްތައް ބޭނުންކުރުން މަނާކޮށްފައިވަނީ، ވެކްސިން ޖެހިފަހުން ބައެއް މީހުން މަރުވެފައިވާތީ އެކަން ތަހްގީގު ކުރުމަށެވެ.\nބަލްގޭރިއާއިން މިދިޔަ ހުކުރު ދުވަހުން ފެށިގެން އެސްޓްރަޒެނެކާގެ ވެކްސިން ޖެހުން ހުއްޓާލާފައިވަނީ، ވެކްސިން ޖެހިތާ މާ ގިނައިރެއް ނުވަނީވެސް އުމުރުން 57 އަހަރުގެ އަންހެނަކު މަރުވުމާ ގުޅިގެން، އެކަން ތަހްގީގު ކުރުމަށެވެ.\nޑީއާރް ކޮންގޯއިން އެސްޓްރަޒެނެކާގެ ވެކްސިން ޖެހުން ފަސްކުރީ، އެ ވެކްސިނާމެދު ޔޫރަޕްގައި އުފެދެމުންދާ ކަންބޮޑުވުންތަކާ ގުޅިގެންނެވެ. ކޮވެކްސް ފެސިލިޓީގެ ދަށުން ކޮންގޯއަށް 1.7 މިލިއަން ޑޯޒްގެ ވެކްސިން ގެންގޮސްފައި ވެއެވެ.\nޔޫރަޕުން ބޭރުން، އެސްޓްރަޒެނެކާގެ ވެކްސިން ޖެހުން ފަސްކުރަން ނިންމި ފުރަތަމަ ގައުމަކީ ތައިލެންޑެވެ.\nރޫމޭނިއާއިން ހުއްޓާލީ، އިޓަލީގައިވެސް މައްސަލަ ޖެހިގެންއުޅޭ ވެކްސިންގެ ބެޗެވެ.\nއައިސްލެންޑާއި، ޑެންމާކާއި، ނޯރވޭއިން އެސްޓްރަޒެނެކާގެ ވެކްސިން ޖެހުން ހުއްޓާލާފައިވަނީ މިމަހުގެ 11 ވަނަ ދުވަހުއެވެ. ޑެންމާކުން ވެކްސިން ޖެހުން ހުއްޓާލީ ދެހަފްތާއަށެވެ.\nޔޫރަޕާއި، ދުނިޔޭގެ އެހެން ބައެއް ގައުމުތަކުން އެސްޓްރަޒެނެކާގެ ވެކްސިން ޖެހުން ހުއްޓާލުމާއި، އަދި ދުނިޔޭގެ ބައެއް ގައުމުތަކުން އެ ވެކްސިނާމެދު ކަންބޮޑުވުން ފާޅުކުރަމުން ގެންދާއިރު، ދުނިޔޭގެ ސިއްހަތު ޖަމްއިއްޔާއާއި، ޔޫރަޕިއަން މެޑިސިންސް އޭޖެންސީ އަދި އެސްޓްރަޒެނެކާ ކުންފުނިންވެސް ވަނީ، ވެކްސިންގައި އެއްވެސް މައްސަލައެއް ނެތްކަމަށް ބުނެފައެވެ.\nބައެއް މީހުންނަށް ދިމާވާ ލޭގައި ގަނޑުލޭކޮޅު އުފެދުމާއި ވެކްސިނާ އެއްވެސް ގުޅުމެއް ނެތްކަމަށްވެސް ބުނެފައި ވެއެވެ.\nއެސްޓްރަޒެނެކާއިން އިއްޔެ ވަނީ، އެ ކުންފުނީގެ ވެކްސިން ޖަހާފައިވާ މީހުން ރިވިއުކުރުމަށް ކުރި މަސައްތުގެ ނަތީޖާ ހާމަކޮށްފައެވެ.\nއެ ކުންފުނިން ތަރައްގީކޮށްފައިވާ ވެކްސިން ޖަހައިގެން ބްލަޑް ކްލޮޓް އުފެދުމުގެ ރިސްކް އިތުރުވާންވީ އެއްވެސް ހެއްކެއް ފެނިފައި ނުވާކަމަށްވެސް ބުނެފައި ވެއެވެ.


Alifaanaa gulhigen Mayor ge thuhumathu MNDF ah\nއަލިފާނާ ގުޅިގެން މޭޔަރު ތުހުމަތު އެމްއެންޑީއެފަށް\nއަލިފާން ރޯވި މއ. މޯނިންވިއުގައި ދިރިއުޅުނު ބައެއް މީހުން މާލޭގެ މޭޔަރު ޑރ. މުހައްމަދު މުއިއްޒުއާ މިއަދު ބައްދަލު ކުރައްވަނީ\nމއ. މޯނިންވިއުގެ ބައެއްގައި އަލިފާން ރޯވެ ބޮޑެތި ގެއްލުންތަކެއް ލިބުނީ އެމްއެންޑީއެފްގެ ފަޔާ އެންޑް ރެސްކިއު ޓީމުން އެ ސަރަހައްދަށް ދިއުން ލަސްވުމުން ކަމަށް މާލޭގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nމުއިއްޒު މިހެން ވިދާޅުވީ މޯނިންވިއުގައި އަލިފާން ރޯވުމުން އެ ސަރަހައްދު ބައްލަވައި ލެއްވުމަށް ވަޑައިގެން އެ ގޭގެ ބައެއް މީހުންނާ ބައްދަލު ކުރެއްވުމަށް ފަހު ނޫސްވެރިންނަށް މައުލޫމާތު ދެއްވަމުންނެވެ.\nއިމާރާތުގައި އުޅުނު މީހުންނާ ހަވާލާދީ މުއިއްޒު ވިދާޅުވީ އަލިފާން ރޯވުމުން އެމްއެންޑީއެފްގެ ފަޔާ އެންޑް ރެސްކިއު ޓީމުގެ އެކަށީގެންވާ ޓީމެއް އެ ސަރަހައްދަށް ދިޔައީ ހާދިސާ ރިޕޯޓު ކުރިތާ 50 މިނެޓު ފަހުން ކަމަށެވެ. އަލިފާން ރޯވެ ބޮޑެތި ގެއްލުންތަކެއް ލިބިފައި ވަނީ އެމްއެންޑީއެފުން އަމަލު ކުރި ގޮތުން ކަމަށް ވެސް މޭޔަރު ވަނީ ފާހަގަ ކުރައްވާފަ އެވެ.\nމޯނިންވިއު ގޭގައި އަލިފާން ރޯވެ އަނދަނީ -- ފޮޓޯ: އެމްއެންޑީއެފް\nމުއިއްޒު ކުރެއްވި ތުހުމަތު އެމްއެންޑީއެފުން ވަނީ ދޮގު ކޮށްފަ އެވެ. އެގޮތުން އެމްއެންޑީއެފުން ބުނީ ހާދިސާ ރިޕޯޓް ކުރިތާ ދެ މިނެޓް ތެރޭގައި ފުރަތަމަ ވެހިކަލެއް އެ ސަރަހައްދަށް ދިޔަ ކަމަށެވެ. އަލިފާން ރޯވި ގޭގައި އަލިފާން ގަނޑު ފެތުރިގެން ނުދާ ކަމަށާއި ނަމަވެސް އެ ގޭގެ ހަތަރުވަނަ ފަންގިފިލާގެ ޑެގް ހަދާފައި ހުރީ ލަކުނޑިން ކަމަށް ވާތީ ގެއްލުންތަކެއް ލިބިފައިވާ ކަމަށެވެ.\nއެމްއެންޑީއެފުން ބުނާ ގޮތުގައި އަލިފާންގެ ހާދިސާ އައީ ފަތިހު 5:20 ގައެވެ. އަލިފާންގަނޑު ނިއްވާލާފައި ވަނީ ފަތިހު 6:00 ޖަހާ އެހާކަންހާއިރު އެވެ.\nއަލިފާން ރޯވި މއ. މޯނިންވިއު ހުރި ސަރަހައްދަށް އެމްއެންޑީއެފްގެ އިސްވެރިންނާއެކު މިނިސްޓަރު މާރިޔާ ވަޑައިގަންނަވަނީ -- ފޮޓޯ: އެމްއެންޑީއެފް\nމޯނިންވިއުގައި އަލިފާން ރޯވެ ގެއްލުންތަކެއް ލިބުމާ ގުޅިގެން އެހީތެރިކަން ބޭނުންވާ މީހުން މިހާރު ވަނީ ޣިޔާސުއްދީން ސުކޫލަށް ބަދަލު ކޮށްފަ އެވެ.\nމޭޔަރު މުއިއްޒު ވިދާޅުވީ އަލިފާންގެ ހާދިސާގައި ގެއްލުން ލިބުނު މީހުންގެ އާއިލާތަކަށް އެހީވުމަށްޓަކައި ޑިޒާސްޓާ މެނޭޖްމަންޓް ސެންޓަރާ ގުޅިގެން މަސައްކަތް ކުރައްވާނެ ކަމަށެވެ. އަދި އެމީހުންނަށް ދިމާވެފައިވާ ހާލަތުން އަރައިގަތުމަށްޓަކައި މާލެ ސިޓީ ކައުންސިލްގެ މުވައްޒަފުން ނުކުމެ އަމަލީ ގޮތުން މަސައްކަތް ކުރަންޖެހޭ ނަމަ އެކަން ވެސް ކުރައްވާނެ ކަމަށެވެ.\nއަލިފާން ރޯވި ސަރަހައްދަށް ޑިފެންސް މިނިސްޓަރު މާރިޔާ ވެސް މިއަދު ވަޑައިގަތެވެ. އަދި އެ ސަރަހައްދުގައި ހުންނަވައިގެން ނޫސްވެރިންނަށް މައުލޫމާތު ދެއްވަމުން މާރިޔާ ވިދާޅުވީ މިއީ ސިޔާސީ ކަންކަން އެއް ފަރާތްކޮށް ގެއްލުން ލިބުނު އާއިލާތަކަށް ބޭނުންވާ އެހީތެރިކަން ފޯރުކޮށް ދޭން ޖެހޭ ވަގުތު ކަމަށެވެ.\nއަލިފާން އެމްއެންޑީއެފް ޑރ. މުހައްމަދު މުއިއްޒު + މާލޭ ސިޓީ މާރިޔާ އަހުމަދު ދީދީ މާލޭ ސިޓީ ކައުންސިލް މާލޭގެ މޭޔަރު


Barcelona kulhuntherinnakee machine thakkeh noon: Valverde | Mihaaru\nއަލަވޭސްގެ ރުބެން ކައިރިން ބާސެލޯނާގެ މެސީ ބޯޅަ ހިފައިގެންދަނީ.-- ފޮޓޯ: އޭއެފްޕީ\n29 ޖެނުއަރީ 2018 - 10:16 11 comments\nރޭގެ މެޗުން މޮޅުވެ ބާސެލޯނާ ލީގުގެ އެއް ވަނައިގައި އޮތީ 21 މެޗުން 57 ޕޮއިންޓާ އެކު އެވެ. ދެ ވަނައިގައި އޮތީ ރޭ ލަސް ޕަލްމާސް އަތުން 3-0 އިން މޮޅުވި އެތުލެޓިކޯ މެޑްރިޑް އެވެ. އެ ޓީމަށް ވަނީ 21 މެޗުން 46 ޕޮއިންޓެވެ.\nބާސެލޯނާގެ ފިލިއްޕޭ ކުޓީނިއޯ ފުރަތަމަ އެގާރައިގައި ރޭގެ މެޗުގައި ކުޅުނުއިރު އެ ޓީމު ހާސްކޮށްލުމަށް ފަހު އަލަވޭސް އަށް ލީޑުނަގައިދިނީ ކުރިން މެންޗެސްޓާ ސިޓީގެ ފޯވާޑް ޖޯން ގުއިޑޭޓީ އެވެ. ބާސެލޯނާ މޮޅުވީ ލުއިސް ސުއަރޭޒާއި ލިއޮނަލް މެސީގެ ލަނޑުތަކުންނެވެ. މި ލަނޑަކާ އެކު މެސީ ވަނީ ލީގުގައި މި ސީޒަނު 20 ގޯލު ހަމަކޮށްފަ އެވެ.\n"އަހަރެން ހައިރާންވޭ މި މެޗުން ބާސެލޯނާ މޮޅުވުމުން ވެސް މީޑިއާ އިން ކުޅުމަށް ފާޑުކިޔާތީ. ކުޅުންތެރިންނަކީ މެޝިންތަކެއް ނޫން. މި މެޗުގައި ކުޅުނު ގިނަ ކުޅުންތެރިން މީގެ ދެ ދުވަސް ކުރިން ކުޅެފި. ކުޓީނިއޯ އަށް ވެސް ފުރަތަމަ އައިސް މޮޅު ކުޅުމެއް ނުދެއްކޭނެ ވަގުތު ބޭނުންވާނެ،" ކުރިން ބިލްބާއޯ އަށް ކޯޗުކޮށްދިން ވަލްވޭޑޭ ބުންޏެވެ.\nލަސް ޕަލްމާސް ކޮޅަށް އެތުލެޓިކޯގެ ތިން ލަނޑު ވެސް އެ ޓީމުން ކާމިޔާބުކުރީ އެންޓޮއިން ގްރީޒްމަން އާއި ފެނާންޑޯ ޓޮރޭޒް އަދި ތޯމަސް އެވެ. މި މެޗުގައި ގްރީޒްމަން ޖެހި ގޯލަކީ މި ސީޒަނުގައި އޭނާ ލީގުގައި ކާމިޔާބުކުރި ހަތް ވަނަ ގޯލެވެ. އޭނާ ބުނީ މި އަހަރު ފެެށުނީ ވަރަށް ރަނގަޅަށް ކަމަށާއި އުއްމީދަކީ ގޯލު ގިނަކޮށް އެހެން ކުޅުންތެރިންނަށް ފުރުސަތު ތަނަވަސްކޮށްދިނުން އިތުރު ކުރުން ކަމަށެވެ.


Gina Kulhuntherin Thakehge Eheetheri Kamaa Eku Sala Hoadhan Feshumun Aailaa Ge Hifehettumeh Neh Shukuru - Vaguthu\nގިނަ ކުޅުންތެރިންތަކެއްގެ އެހީތެރިކަމާއެކު ސަލާ ހޯދަން ފެށުމުން އާއިލާގެ ހިފެހެއްޓުމެއް ނެތް ޝުކުރު\nސަލާގެ ދައްތަ ---\nއިންގްލިޝް ޗެނަލްގެ ތެރެއިން ގެއްލުނު މަލިބޫ އެއާކްރާފްޓުގައި ދަތުރުކޮށްފައިވާ ކާޑިފްގެ ފޯވަޑް، އެމިލިއާނޯ ސަލާ ގެއްލިގެން ހޯދާތާ ދެ ދުވަސް ފަހުން، ހޯދުމުގެ މަސައްކަތް، ފްލައިޓް ގެއްލުނު ސަރަހައްދު ކަމަށްވާ ގުއެނާސީ ސްޓޭޓް ޕޮލިހުން ހުއްޓާލުމާއެކު، ހޯދުމުގެ މަސައްކަތް އަލުން ފެށުމަށް މުޅި ފުޓުބޯޅަ އާއިލާއިން ގޮވާލިއެވެ.\nސަލާގެ އާއިލާއެކު ދުނިޔޭގެ ފުޓުބޯޅަ ލެޖެންޑުން ކަމަށްވާ ޑިއޭގޯ މަރަޑޯނާއާއި އާޖެންޓީނާގެ ތަރި ލިއޮނަލް މެސީ އަދި ޖިއާން ލުއީޖީ ބުފޮން ފަދަ ކުޅުންތެރިން، ހޯދުމުގެ މަސައްކަތް އަލުން ފެށުމަށް ގޮވާލި އިރު، އެކަން އިނގިރޭސި ސަރުކާރުން ނުކުރި ނަމަވެސް އަމިއްލަ ކުންފުންޏެއް ހިފައިގެން ކުރަންވެސް ސަލާގެ އޭޖެންޓް ނިންމިއެވެ.\nއެގޮތުން ސަލާ ނިސްބަތްވާ އޭޖެންސީ، ސްޕޯޓްސް ކަވާއިން ވަނީ ހޯދުމުގެ މަސައްކަތަކަށް ބަޔަކު ކުއްޔަށް ހިފުމަށް ހާއްސަ އޮންލައިން ޑޮނޭޝަން ކެމްޕެއިނެއް ފަށާ، ތިން ލައްކަ ޑޮލަރަށް ޓާގެޓް ޖަހާފައެވެ. އެ އަދަދު މިހާރު ހަތަރު ލައްކައަށްވުރެވެސް ބޮޑުވެފައިވާ އިރު، ސަލާގެ ފްލައިޓް ހޯދުމުގެ މަސައްކަތް އަމިއްލަ ކުންފުންޏަކުން ވަނީ ފަށާފައެވެ.\nސަލާ ހޯދުމުގެ ކެމްޕޭނަށް ފުޓުބޯޅަ ކުޅުންތެރިން ކަމަށްވާ ޑިމިޓްރީ ޕަޔެޓާއި ރެބިއޮޓް އަދި މެސީއާއި ހިގުއައިންވެސް ފައިސާ ހަދިޔާކޮށްފައިވާ އިރު، އެމްބާޕޭ ވަނީ 34،000 ޕައުންޑް އެކަމަށް ހަދިޔާކޮށްފައެވެ.\nކާޑިފްއާއި ސަލާގެ ކުރީގެ ކްލަބު ނަންޓޭސްއިންވެސް ސަލާއަށް އެހީތެރިވުމަށް ގިނަ މަސައްކަތަކެއް ކޮށްފައިވާ އިރު، އާއިލާއިން ވަނީ އެ ހުރިހާ ފަރާތްތަކަށް ޝުކުރު އަދާކޮށްފައެވެ. ސަލާގެ ދައްތަ ރޮމިނާ މިހާރު ކާޑިފްގައި ހުރި އިރު، އޭނާ ވަނީ އިނގިރޭސި ސިފައިންގެ ކިބައިންވެސް ފްލައިޓް ހޯދުމުގެ މަސައްކަތް ފެށުމަށް އެދިިފައެވެ.\nސަލާގެ ދައްތަ ބުނެފައި ވަނީ އިނގިރޭސި ފުލުހުންގެ ޓީމަށްވެސް ޝުކުރު އަދާކުރާ ކަމަށާއި، ފުލުހުން ދިޔައީ އަބަދުވެސް އާއިލާގެ ސުވާލުތަކަށް ޖަވާބު ދެމުން ކަމަށެވެ. އެހެން ނަމަވެސް، އާއިލާއިން ގަބޫލުކުރާ ގޮތުގައި އަދިވެސް ސަލާ ދިރިހުއްޓާ ފެނުން އެކަށީގެންވާ ކަމަށާއި، އާއިލާއިން ބޭނުން ވަނީ ކުޑަވެސް އުންމީދެއް އޮތީތީ އަދިވެސް ފްލައިޓް ހޯދަން ކަމަށްވެސް ރޮމިނާ ބުނެފައިވެއެވެ.\nގުއެނާސީ ސްޓޭޓް ޕޮލިހުގެ ހާބާ މާސްޓާ ކެޕްޓަން ޑޭވިޑް ބާކާ މީގެ ދެތިން ދުވަސް ކުރިން ނެރުނު ބަޔާނެއްގައި ބުނެފައި ވަނީ ފްލައިޓް ގެއްލުނު ވަގުތުން ފެށިގެން، އެ އިދާރާގެ ފްލައިޓްތަކާއި ސިފައިން ކުރަމުންދިޔަ މަސައްކަތް މިހާރު ހުއްޓާލާފައިވާ ކަމަށެވެ.\nފްލައިޓް ހޯދުމުގެ މަސައްކަތުގައި އިނގިރޭސިވިލާތާއި ފްރާންސްގެ ސަލާމަތީ ކަންކަން ބަލާ ފަރާތްތައް ހަރަކާތްތެރިވެފައިވާ އިރު، ގާތް ގަނޑަކަށް 17،000 ސްކަޔާ މޭލުގެ ސަރަހައްދެއް ބަލާފައިވާ ކަމަށް ބަޔާނުގައިވެއެވެ. އަދި އެ ސަރަހައްދުތައް އެއް ފަހަރަށްވުރެ ގިނައިން ބަލާފައިވާ ކަމަށާއި، ފޯނުގެ ސިގްނަލް އަދި ސެޓެލައިޓްގެ އެހީގައިވެސް ފްލައިޓް ހޯދުމަށް ކުރި މަސައްކަތް ނާކާމިޔާބުވެފައިވާ ކަމަށް ބަޔާނުގައިވެއެވެ.\nރާޑަރުން ގެއްލިފައިވާ ފްލައިޓްގައި ފްރާންސްގެ އެސްސީ ނާންޓޭސްއިން ކާޑިފްއާ ގުޅުނު ފޯވަޑްގެ އިތުރުން ފްލައިޓްގެ ޕައިލެޓް ޑޭވިޑް އިބަޓްސަން ހިމެނެއެވެ.\nއެމިލިއާނޯ ކާޑިފްއަށް ބަދަލުވީ ކްލަބު ރެކޯޑު އަގެއްގައެވެ. ކާޑިފްގެ ސަޕޯޓަރުންގެ އިތުރުން އެސްސީ ނާންޓޭސްގެ ސަޕޯޓަރުންވެސް ގޮވަމުން ދަނީ އެމިލިއަނޯގެ ފްލައިޓަށް އުންމީދު ކަނޑާނުލުމަށެވެ.


Faisaa ge Aguhuri Inaamuthakakaaeku PPM inn Kulhivaru Mubaaraatheh Baahvanee\nޕީޕީއެމުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން--ފޮޓޯ ޓްވިޓާ\n17 އޯގަސްޓު 20177ކޮމެންޓް\nފައިސާގެ އަގުހުރި އިނާމުތަކަކާއެކު ޕީޕީއެމުން އިންތިޒާމުކޮށްގެން ކުޅިވަރު މުބާރާތެއް ބޭއްވުމަށް ނިންމައިފިއެވެ.\n"ވައި18 ސްޕޯޓްސް ފިއެސްޓާ" ގެ ނަމުގައި ކުރިއަށް ގެންދާ މުބާރާތަކީ މުޅި ރާއްޖެއަށް ހުޅުވާލައިގެން ކުރިއަށް ގެންދާ މުބާރާތެއް ކަމަށް ޕީޕީއެމުން ބުނެއެވެ.\nޕީޕީއެމް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެ މުބާރާތާއި ގުޅޭ ގޮތުން ވާހަކަ ދައްކަވަމުން ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ ވިދާޅުވި އެ މުބާރާތަކީ ޕީޕީއެމުން އިންތިޒާމުކޮށް އެ ޕާޓީން ހިންގާ ހަރަކާތެކެވެ.\nކުޅިވަރު ކުޅޭ ދެ ޖިންސުގެ ޒުވާނުންނަށް އަމާޒުކޮށްގެން ކުރިއަށްދާ މުބާރާތުގައި ފިރިހެނުންނަށް ފުޓްސަލް މުބާރާތެއް ކުރިއަށް ގެންދާއިރު އަންހެނުންނަށް ވޮލީ މުބާރާތެއް ކުރިއަށް ގެންދިއުމަށް ވަނީ ހަމަޖެހިފައެވެ.\n"އިރާދަކުރެއްވިއްޔާ ރާއްޖޭގެ މީހުން ދިރިއުޅޭ ހުރިހާ ރަށަކުން ބައިވެރިވާނެ. ޖުމްލަ ކޮންމެ މުބާރާތެއްގައި 199 ޓީމު ބައިވެރިވާނެ ކަމަށް އަޅުގަނޑުމެން މި ބަލަނީ. މިއީ މިހާތަނަށް ރާއްޖޭގައި ބޭއްވޭ އެންމެ ބޮޑު މުބާރާތް" އަބްދުއްރަހީމް ވިދާޅުވިއެވެ.\nކޮންމެ ރަށަކުންވެސް ކޮންމެ މުބާރާތަކަށް ރަށަކުން ބައިވެރިވެވޭނީ އެއްޓީމް ކަމަށާއި މުބާރާތުގައި ބައިވެރިވެވޭނީ ރަށުގެ ނަމުގައި ކަމަށް ޕީޕީއެމުން ބުނެއެވެ. އަދި ކްލަބް ޖަމިއްޔާތަކުގެ ނަމުގައި މުބާރާތުގައި ބައިވެރި ނުވެވޭނެ ކަމަށް ޕީޕީއެމުން ބުނެއެވެ.\n"މުބާރާތް ރާވާލެވިފައި އޮތް ގޮތަކީ އެންމެ ފުރަތަމަ ކުޅޭނީ އަތޮޅު މުބާރާތް. އަތޮޅު މުބާރާތް ކުޅެ ނިމިގެން ކޮންމެ އަތޮޅެއްގެ ޗެމްޕިއަން ޓީމު ދާނީ ޒޯނަށް." އަބްދުއްރަހީމް ވިދާޅުވިއެވެ.\nއޭނާ ވިދާޅުވި މުބާރާތް ބަހާލެވިފައިވަނީ މާލެއާއެކު ހަ ޒޯނަކަށެވެ. ޒޯންތަކުގެ ޗެމްޕިއަނުންނަށް ހޮވޭ އަތޮޅުތަކުގެ ފަސް ޓީމާއި މާލެ ޒޯނުން ހޮވޭ ޓީމާއެކު ފައިނަލް ކުޅުމަށް ހަމަޖެހިފައިވަނީ މާލޭގައި ކަމަށް އަބްދުއްރަހީމް ވިދާޅުވިއެވެ.\nމިހާރު ރޭވިފައިވާ ގޮތުން މުބާރާތް ފެށޭނީ އޮކްޓޫބަރު މަހު ކަމަށާއި ތިން މަސް ދުވަހަށް އެ މުބާރާތް ދެމިގެންދާނެ ކަމަށް އަބްދުއްރަހީމް ވިދާޅުވިއެވެ. އަބްދުއްރަހީމް ވިދާޅުވި ގޮތުގައި ކޮންމެ އަތޮޅެއްގައިވެސް މުބާރާތް ކުޅޭނީ އެންމެ ރަނގަޅަށް ވަސީލަތް ހުރި ތަނެއްގައެވެ.\nފުޓްސަލް އަދި ވޮލީ ބޯޅައިން ވަނަ ވަނައަށް ދާ ޓީމުތަކަށް ފައިސާގެ އިނާމު ލިބޭނެ ކަމަށް ޕީޕީއެމުން ބުނެއެވެ.\nމިހާރު ރޭވިފައިވާ ގޮތުން އަތޮޅު މުބާރާތުގެ ޗެމްޕިއަން ޓީމަށް 50،000 ރުފިޔާގެ ފައިސާގެ އިނާމު ވަނީ ހުށަހަޅާފައެވެ. ދެވަނަ ޓީމަށް 30،000 ރުފިޔާ އަދި ތިންވަނަ ޓީމަށް 20،000 ރުފިޔާ ވަނީ ހުށަހަޅާފައެވެ. ޒޯން ޗެމްޕިއަން ޓީމަށް އެއް ލައްކަ ރުފިޔާގެ ފައިސާގެ އިނާމު ހުށަހަޅާފައިވާއިރު ދެވަނަ ޓީމަށް 75،000 ރުފިޔާގެ އިނާމު އަދި ތިންވަނަ ޓީމަށް 50،000 ރުފިޔާގެ އިނާމު ވަނީ ހުށަހަޅާފައެވެ.\nމުޅި މުބާރާތުގެ ޗެމްޕިއަން ޓީމަށް ދެ ލައްކަ ރުފިޔާގެ އިނާމު ލިބޭއިރު ދެވަނަ ޓީމަށް ދޮޅު ލައްކަ ރުފިޔާގެ އިނާމު އަދި ތިންވަނަ ޓީމަށް 75،000 ރުފިޔާ، ޕީޕީއެމުން ވަނީ ހުށަހަޅާފައެވެ.\nކުޅިވަރު ޕީޕީއެމް ވޮލީ ބޯޅަ ރާއްޖެ ކުޅިވަރު ފުޓްސަލް\nތާއީދު ނެތީމަ ކޮންމެ ކަމަކަށް ފައިސާ. ކޮންމެހެން ހޮވަންޖެހޭ ރައީސެއްވީމަ ހާދަވަރަކަށް އަނެކެތިކޮޅު ބަހަންވާނެއޭ ހިތައްއަރާ.\nމާލެއިން މިހާރު ވިއްކަން އެއުޅޭ ގޯތިތަކުން ލިބޭނެ ތި މުބާރާތް ބާއްވާނެ ރުފިޔާ..2018 ގެ އިންތިހާބައް ވެސް ބަޔެއް ބަހަށްޓާތި...\nބަލަގަ ފޯކަސްއެއް ގެއްލުވައެއް ނުލެވޭނެ.... ޓެމްޕޯ ހަމަ މިވަރުގައި ބަހައްޓާނީ.. ފައިސާ...ފައިސާ.. ހަލާލު ފައިސާ.. ނަހަލާލު ފައިސާ... ވަކިކޮށްފަ މިފަހަރު ރޭސް ނިންމާނީ...\nދަރިމައިވުމުގެ ޞިއްޙަތާބެހޭ ވޯކްޝޮޕެއްބެސް ބާއްވަން ފެނޭ... ކުޅިވަރު ކުރިއަރުވާނީ ސިޔާސީ ޕާރޓީތަކަކުން ނޫން.. ކުޅިވަރާ ބެހޭ ވުޒާރާތަކުން... މީ މޮޔަފުޅު ވެގެން އުޅޭ ބައެއްތޯ؟؟؟\nޕީޕީއެމް ތީ ޚިޔާނާތުގެ ފައިސާ ބޭނުންކުރާބައެއް. ކުޅިވަރު ޚަރާބުކުރަން ނޫލޭ ތިފައިސާ ބަހައިގެން.\nކަލޭމެން ކުރާ ކޮންމެ ކަމަކީވެސް މިހާތަނައް ކުރާ އެންމެ ބޮޑު ކަންތައް ވައްކަމައް ބެލިއަސް މީހުން މެރުމައް ބެލިއަސް ކަރަޕްޝަނާ ފަަސާދައަށް ބެލިއަސް


Julie: baaru dhuveleegai gos champion kan hoadhi narus | Mihaaru\nރިޕޯޓް / ހދ. ކުޅުދުއްފުށި\nޖޫލީ: ބާރު ދުވެލީގައި ގޮސް ޗެމްޕިއަންކަން ހޯދި ނަރުސް\n26 ނޮވެމްބަރ 2021 - 09:12\nމި މުބާރާތުގެ ޕްރެކްޓިސްގައި އޭނާ އުޅުނުއިރު އޭނާގެ މަންމަ ވެސް ބުނަމުންދިޔައީ ކީއްކުރަން ކުރާ ކަމެއް ހެއްޔޭ އެވެ؟ އެކަމަކު ރާއްޖޭގެ ފުރަތަމަ ސައިކަލު ރޭހުގެ އަންހެން ބައިން މޮޅުވެ ގެޔަށް ދިއުމުން މަންމަގެ ޖަވާބަކީ މި އެވެ؛ "ތިގޮތަށް ވާންޖެހޭނެއޭ. ކުރާ ކޮންމެ ކަމެއް ކާމިޔާބުކުރަންވާނެއޭ،" އެވެ.\nހދ. ކުޅުދުއްފުށީ ޖުވައިރިޔާ މުހައްމަދު (ޖޫލީ) އަކީ ރާއްޖޭގައި ފުރަތަމަ ފަހަރަށް އަންހެނުންނަށް ބައިވެރިވެވޭ ގޮތަށް ބޭއްވި މޮޓޯ ރޭސިން މުބާރާތުގެ ޗެމްޕިއަން އެވެ. މި އަހަރުގެ ޒުވާނުންގެ ދުވަހަށް ހާއްސަކޮށްގެން ކުޅުދުއްފުށީގައި ބޭއްވި މުބާރާތުގައި ޖޫލީއާ އެކު ނުވަ އަންހެނަކު ބައިވެރިވި ނަމަވެސް މުބާރާތުގެ މާކުރިން ވެސް އޭނާއަށް މި މުބާރާތް ކާމިޔާބުކުރެވޭނެ ކަމުގެ އުއްމީދު ބޮޑުވި އެވެ.\nކުޅުދުއްފުށީ ރީޖަނަލް ހޮސްޕިޓަލުގެ ރެޖިސްޓާޑް ނަރުހެއްގެ ގޮތުގައި މިހާރު މަސައްކަތްކުރަމުން އަންނަ ޖޫލީ، "މިހާރު" އަށް ބުނި ގޮތުގައި މޮޓޯ ރޭސިން މުބާރާތެއް އޮތްކަމުގެ އިސްތިހާރު ފެނުމާ އެކު އެކަމަށް ޝައުގުވެރިވެގެން އޭނާ މެސެޖްކުރި އެވެ. އެކަމަކު އަމިއްލަ ސާމާނުގައި ބައިވެރިވާން ޖެހޭ ވާހަކަ ބުނުމުން މުބާރާތުގައި ވާދަކުރެވޭނެ ކަމުގެ އުއްމީދު އޭނާއަށް ގެއްލުނެވެ.\n"ރެންޑަމް މެސެޖެއް ކޮށްލީ އިންޓްރެސްޓެޑްއޭ. އެކަމަކު ބައިވެރިވާން އެއްޗިއްސެއް ނެތޭ. އެހެން ބުނީމަ އެމީހުން ބުނީ ނެކްސްޓް އިޔާދޯއޭ،" ޖޫލީ ކިޔައިދިނެވެ.\nމުބާރާތުގައި ބައިވެރިވެވޭނެ ކަމުގެ އުއްމީދު ގެއްލުނު ނަމަވެސް، އެހާ ހިސާބުން މުބާރާތަށް ޝައުގުވެރިވާ އަންހެން ކުދިން ހޯދުމުގެ މަސައްކަތް ވެސް އޭނާ ފެށި އެވެ. އެކަމަކު އޭނާގެ އުއްމީދުތައް އަނެއްކާ ވެސް އާވީ މުބާރާތް ބޭއްވުމުގެ ކުރިން އެ މުބާރާތުގައި ބައިވެރިވާން ބޭނުންވާ ކުދިންނާ އެކު އިވެންޓް އިންތިޒާމުކުރި ފަރާތުން ބޭއްވި ބައްދަލުވުމާ އެކު އެވެ.\nއެ ބައްދަލުވުމުގައި އެންގީ ފިރިހެން ކުދިން ދުއްވާ ސައިކަލުގައި އަންހެން ކުދިންނަށް ވެސް މުބާރާތުގައި ވާދަކުރެވިދާނެ ކަމެވެ. މި ހަބަރުން ޖޫލީއަށް އުއްމީދު ބޮޑުވީ އޭނާގެ ފިރިމީހާ ވެސް މި މުބާރާތުގައި ބައިވެރިވާން ތައްޔާރުވަމުން ދިއުމުންނެވެ.\nމި މުބާރާތުގައި ކޮންމެ ކަހަލަ، ސައިކަލެއްގައި ރޭސް ޖެހުމުގެ ފުރުސަތު އޮތަސް ޖޫލީ ބައިވެރިވީ އޭނާގެ ފިރިމީހާ ގެންގުޅޭ ގިޔަރު ސައިކަލު މޮޑިފައިކޮށް ކްލަޗް އެއްޗަކަށް ބަދަލު ކޮށްގެންނެވެ. ދެމަފިރިން ވެސް ދުއްވީ އެ ސައިކަލެވެ.\n"ފިރިހެން ކުދިން ވެސް އަރާ ސައިކަލުގަ އަންހެން ކުދިންނަށް ވެސް އެރޭނެޔޭ. އެއީ ތަފާތު އިވެންޓެކޭ. ދެ ކެޓަގަރީއެއް ވިއްޔާ އެެއް ސައިކަލެއް ބޭނުންކުރެވޭނެއޭ. އެ ހިސާބުން އަސްލު ޗާންސް ހުޅުވުނީ. އެހެންނޫނީ ހުރީ އަމިއްލަ ސައިކަލު، އޮޓޯއެއްގައި އަރާ ގޮތަށް،" ޖޫލީ ކިޔައިދިނެވެ.\nއެ މުބާރާތުގައި ޖޫލީ ވާދަކުރީ އޭނާގެ ފިރިމީހާ ވެސް ވާދަކުރި އޮރި މޮޓޯސް ޓީމުގެ މެމްބަރެއްގެ ގޮތުގަ އެވެ.\nޖޫލީ ރޭސް ޖަހަނީ--\n"ކްލަޗް ސައިކަލު 2018 ގައި ދަސްކޮށްފިން ދުއްވަން. އެރި ކުދިންގެ ތެރެއިން ދެ ކުއްޖަކު އެރީ ކްލަޗްގައި. އެހެން ކުދިން ހަމަ އާންމުކޮށް ދުއްވާ ސައިކަލުގައި އެރީ. އެހެންވެ ފުދޭވަރަކަށް ޔަގީންކަން އޮތް އެރި އިރު ވެސް މުބާރާތް ނެގޭނެ ކަމުގެ."\nއުމުރުން 25 އަހަރުގެ ޖޫލީއަށް މުބާރާތް ކާމިޔާބު ކުރެވުމުގެ ފަހަތުގައި އެންމެ ބޮޑު ހިތްވަރެއް ދިން އެކަކީ އޭނާގެ ފިރިމީހާ އެވެ. ސައިކަލު ދުއްވަން ދަސްކޮށްދިނުމާއި އޭނާއަށް އެކަން ވާނެ ކަން ސިކުނޑިއަށް ލައިދީ ޔަގީންކޮށްދިނީ ވެސް ފިރިމީހާ އެވެ.\nޖޫލީ: ރާއްޖޭގެ އެންމެ ފުރަތަމަ ރޭސިން ޗެމްޕިއަން-- ފޮޓޯ: ހައްވާ އަމާނީ އަބްދުﷲ /މިހާރު\nކުރިއަށް އޮތް މުބާރާތަށް ޖޫލީ އިންތިޒާރުކުރަމުން އަންނައިރު އޭނާ ގަބޫލުކުރާ ގޮތުގައި، އަންހެނަކަށްވީތީ ކުރާހިތްވާ ކަމެއް ނުކޮށްދޫކޮށްލުން ރަނގަޅެއް ނޫނެވެ. ޝައުގުވެރިވާ ނަމަ، ކެރިގެން އެކަމަށް ކުރިމަތިލާން ޖެހެ އެވެ.\nވިލާ ކޮލެޖުން ނާސިން ދާއިރާއިން ބެޗްލާސް ޑިގްރީއަށް ކިޔަވަމުން އަންނަ ޖޫލީގެ އުއްމީދަކީ ނާސިން ދާއިރާއިން ދެވެން އޮތް އެންމެ ކުރިއަކަށް ދިއުމެވެ. ސްކޫލު ދައުރުގައި އެމްއެންޑީއެފަށް ވަންނަން ކެތްމަދުވެފައި ހުރި ނަމަވެސް މަންމަ ބުނެގެން ނާސިން ދާއިރާއިން ކިޔަވަން ފަށައި، ބަލި މީހުންނާ އެކު އުޅެން ފެށުމުން މާބޮޑަށް ވެސް މި ދާއިރާއަށް ހިތްޖެހުނީ އެވެ. އޭނާ ހުރީ އެއްގޮތަކަށް ވެސް މި ދާއިރާ ދޫކޮށްލުމުގެ ވިސްނުމަކު ނޫނެވެ.\n11 ކޮމެންޓް, 60 ރިއެކްޝަންސް\nޜާއްޖޭގެ ވޯޓާރ ސްޕޯރޓް ކަލްޗާއެއް އާލާ ކުރަންވީނު.. ރޭސް ޖަހާނެ ޖާގަ އެބައޮތްތަ މިތާ؟\nޕްލީޒް ޔޫސް ވަން ލޭންގްއޭޖް. މިކްސް އޮފް ބޯތް މޭކްސް ޔޯ ސްޕީޗް އަންކްލިއަރ\nޖޫލީ އަށް ކިޔަވައިދިން ހަނދާންވޭ.. އޭރުވެސް ވަރަށް ކެރިގެންކަން ކަން ކޮށްލާނެ..\nފިރިހެނުންނަށްކުރެވޭ ކިތަންމެކަމެއް އަންހެނުންނަކަށް ނުކުރެވޭނެ ކުރެވޭކަށްނުވެސްޖެހޭ، ހަމައެހެން އަންހެނުނުންނަށްކުރެވޭ ކިތަންމެކަމެއް ފިރިހެނުންނަށްވެސް ނުކުރެވޭނެ، ކުރެވޭކަށްނުވެސްޖެހޭ!! އަންހެން ފިރިހެން ހަމަހަމަ ވުމުގެ މާނައަކީ ހުރިހާކަމެއްގައި އެއްވަރުވުމެއްނޫން، އަންހެނުންނާއި ފިރިހެނުން ތަފާތުކޮށް އުފައްދަވާފައިވަނީ ވަކިބޭނުމެއްގައިނޫންތޯ! މަސްއޫލިއްޔަތުވެސްތަފާތު، މިއީ ގުދުރަތީ ގާނޫނު، އެކަންއޮންނަންޖެހޭ އެންމެފުރިހަމަގޮތް\nމަ ވަރަށް ބުނަން ބޭނުން ވާ އެއްޗެއްމި..\nހުސެން ހާދަ މުސްކުޅި ހިޔާލޭދޯ ތިގެންގުޅެނީ. ކޮންމެސް އެއްޗެއް ހިތުން ވަރަށް މޮޅަށް ލިޔެގެން އަންހެނުންނަށް ލިބިފައިވާ ހައްގުތަކާ ހަމަހަމަކަން ހަނިކުރެވޭތޯ ތިބަލަނީ. ތިގޮތްތީ މާކުރީގެ ގޮތެއް. އެމީހަކު އުޅޭނެގޮތެއް އެގޭނީ އެމީހަކަށް! ތުބުޅިލީ ފިރިހެނުންނަކަށް ނޫން! ސާބަހޭ ޖޫލީ!\nހާދަރުޅިއެއް ހުސެން. އަންހެނަކު ސައިކަލު ރޭހެއްޖަހާލައިގެން. ގުތުރަތީގާނޫނު މާއިނގޭމީހަކަށްވެގެން. ކުރަންވީ ހަމައެންމެންވެސް އަންހެނުން ކުރާކަންތައް ފިރިހެނުންވެސް. ހަރާންކަމެއްނޫންވެެއްޖެއްޔާ. ނުކުރެވޭނެ. ކުރެވޭކަށް ނުޖެހޭ. އެއޮތީކޮށްފަ. ހަހަހަހ\nސަޅި! ދީން ހުއްދަކުރަންޏާ ހަމަ ކުރަންވީ.\nމުހައްމަދު އަމީނުގެ ތަސައްވުރު މިއަދު ހަގީގަތަކަށްމިވަނީ.\nManager – Distribution


SC ge shareeai thah online koh fashai, twitter aai youtube in live kuranee | Mihaaru\nސުޕްރީމް ކޯޓުގެ ޝަރީއަތްތައް އޮންލައިންކޮށް ފަށައިި، ޓްވީޓާއި ޔޫޓިއުބުން ލަައިވް ކުރަން ނިންމައިފި\nސުޕްރީމް ކޯޓު: އެ ކޯޓުގެ ޝަރީއަތްތައް އޮންލައިންކޮށް ފަށައި، ސޯޝަލް މީޑިއާ މެދުވެރިކޮށް ލައިވްކުރަން ވަނީ ނިންމާފައި -- ފޮޓޯ/މިހާރު\nކޮވިޑް-19 އާ ގުޅިގެން ސިއްހީ ކުއްލި ނުރައްކަލުގެ ހާލަތުގެ އިއުލާންގެ ދަށުން އޮފީސްތައް ބަންދު ކޮށްފައިވާތީ އާންމު އުސޫލުން ޝަރީއަތްތައް އޮތީ މެދުކަނޑާލައިފަ އެވެ. މީގެ ކުރިން ބައެއް ކޯޓުތަކުން ވީޑިއޯ ކޮންފަރެންސްކޮށް މެދުވެރިކޮށް ޝަރީއަތްތައް ކުރިއަށް ގެންދަނީ ރައްކާތެރިިކަމުގެ ފިޔަވަޅުތަކާ އެކު، އެކަމަކު ފަނޑިޔާރުން ކޯޓުގައި ތިއްބަވައިގެންނެވެ.\nސުޕްރީމް ކޯޓުން މިއަދު ނެރުނު ގަވާއިދުގައިވާ ގޮތުން މީހުން ކޯޓަށް ހާޒިރުކުރުން ރައްކާތެރި ނޫން ހާލަތްތަކުގައި އެ ކޯޓުގެ ޝަރީއަތްތައް ކުރިއަށް ދާނީ މައިކްރޯސޮފްޓް ޓީމްސް މެދުވެރިކޮށް ނުވަތަ ފޯނު ނުވަތަ އެ ނޫން ވެސް ޓެލެކޮންފަރެންސިން ނިޒާމެއް މެދުވެރިކޮށެވެ. އަދި ހާލަތަށް ރިއާޔަތްކޮށް، ޝަރީއަތް ކުރާ ކޯޓު ރޫމުގައި ނުވަތަ އެ ނޫން އެހެން ތަނެއްގައި ވެސް ފަނޑިޔާރުން ތިބެގެން އެފަދަ އަޑުއެހުންތައް ކުރިއަށް ގެންދެވިދާނެ ކަމަށް ގަވާއިދުގައިވެ އެވެ. އެކަމަކު ކޮންމެ ތަނެއްގައި ތިބެގެން އަޑުއެހުންތައް ކުރިއަށް ގެންދިޔަޔަސް، ވަކީލުން ކޯޓު ފަޓުލޫނުގައި ތިބެން ޖެހޭއިރު، ފަނޑިޔާރުން ތިބޭނީ ގައުނު ތުރު ކުރައްވައިގެން ކަމަށް އެ ގަވާއިދުގައިވެ އެވެ.\nކޮންމެހެން ކޯޓަށް ހާޒިރުވެގެން ނޫނީ ޝަރީއަތް ކުރިއަށް ގެންދެވެން ނެތް ހާލަތުގައި އެގޮތަށް ޝަރީއަތްތައް ކުރިއަށް ގެންދިއުމުގެ އިތުރަށް ސިއްރު ކުރަން ޖެހޭ ޝަރީއަތްތައް ފިޔަވައި އެހެން ޝަރީއަތްތައް ޓްވީޓާ އާއި ޔޫޓިއުބް މެދުވެރިކޮށް ލައިވް ކުރެވޭނެ ކަމަށް ވެސް އެ ގަވާއިދުގައިވެ އެވެ.\nއެ ގަވާއިދުގައިވާ ގޮތުން އެފަދަ އަޑުއެހުންތައް ފެށުމުގެ އެއް ގަޑިއިރުގެ ކުރިން ލޮގިންވާން ބޭނުން ޖެހޭ ލިންކާއި ޔޫޒާ ނޭމާއި ޕާސްވޯޑް މައްސަލާގައި ހިމެނޭ ދެ ފަރާތަށް ކޯޓުން ފޮނުވާނެ އެވެ. އަދި ލޮގިންވުމަށް ފަހު އެ މީހެއްގެ އައިޑީކާޑު ނަމްބަރާއި ނަން ކޯޓާ ހިއްސާ ކުރަން ޖެހޭނެ އެވެ. އަޑުއެހުމުގައި ވާހަކަ ދައްކަން ފުރުސަތު ދެވޭނީ ކޮޮންމެ ފަރާތަކަށް ފުރަތަމަ 10 މިނެޓްގެ ފުރުސަތެއް ދިނުމަށް ފަހު، މައްސަަލަ ބަލާ ބެންޗުން ކަނޑައަޅާ ގޮތެއްގެ މަތިން އިތުރު ފުރުސަތު ދޭ ގޮތަށް ކަމަށް އެ ގަވާއިދުގައިވެ އެވެ.\nހެކިންނާއި އެކްސްޕާޓުންގެ ހެކިބަސް ވެސް އޮންލައިންކޮށް ނެގުމާއި ހުކުމް ކުރުމުގެ އަޑުއެހުންތައް ވެސް އޮންލައިންކޮށް ކުރިއަށް ގެންދެވިދާނެ އެވެ. އެކަމަކު އޮންލައިންކޮށް އަޑުއެހުން ކުރިއަށް ގެންދިޔަޔަސް ޝަރީއަތުގެ އާންމު އުސޫލުތައް އެފަދަ އަޑުއެހުންތަކުގައި ވެސް ހިފަހައްޓަން ޖެހޭ ކަމަށް އެ ގަވާއިދުގައިވެ އެވެ.\nމީގެ އިތުރުން ލިޔުންތަކާއި ބަޔާންތަކާއި ކޯޓު އަމުރުތައް ފޮނުވުމާއި ފައިސާ ދެއްކުން ވެސް އޮންލައިންކޮށް ކުރިއަށް ގެންދެވޭނެ އެ ގަވާއިދުގައި ހިމަނާފައިވެ އެވެ. އަދި ބަޔާންތަކުގައި ވަކީލުން ސޮއި ކުރުމުގެ ބަދަލުގައި، ބަޔާން ލިޔާ މުވައްޒަފުން ސޮއިކުރާ ގޮތަށް ހަމަޖެއްސުމާއި އީމެއިލް މެދުވެެރިިކޮށް މައްސަލަތައް ހުށަހެޅޭ ގޮތް ވެސް އެ ގަވާއިދުގައި ވަނީ ހަމަޖައްސައިފަ އެވެ.\nއޮފީސްތައް ބަންދު ކޮށްފައިވާ މުއްދަތުގައި ސުޕްރީމް ކޯޓުގައި އިސްތިއުނާފް ކުރުމުގެ މުއްދަތު ނުހިނގާ ގޮތަށް ކުރިން ހަމަޖެއްސިޔަސް، އެ ގަވާއިދު އޮތްގޮތުން ޖޫން 1 އިން ފެށިގެން ފެށިގެން ކުރިއެކޭ ވެސް އެއްގޮތަށް އެ މުއްދަތު ހިނގަން ފަށާނެ އެވެ.\nއޮންލައިންކޮށް ޝަރީއަތް ކުރިއަށް ގެންދަން ނިންމިއިރު، މިއީ ފަނޑިޔާރުން ކޯޓަށް ހާޒިރު ނުވެ އޮންލައިން ޕްލެޓް ފޯމެއް މެދުވެރިކޮށް ރާއްޖޭގައި ޝަރީއަތް ކުރިއަށް ގެންދަން ނިންމި ފުރަތަމަ ފަހަރެވެ. އަދި މިއީ ސޯޝަލް މީޑިއާ މެދުވެރިިކޮށް ޝަރީއަތް ވަގުތުން އަޑުއެހުމުގެ ފުރުސަތު ދޭ ފުރަތަމަ ފަހަރު ވެސް މެ އެވެ.\nސުޕްރީމް ކޯޓުން އެގޮތަށް ހަމަޖެއްސިއިރު، ކްރިމިނަލް ކޯޓުން މިހާރު ގެންދަނީ ބަންދުގައި ތިބި މީހުންގެ ތެރެއިން ވީޑިއޯ ކޮންފަރެންސްކޮށް ޝަރީއަތް ކުރިއަށް ގެންދަން އެއްބަސްވާ މީހުންގެ މައްސަލަތައް ކުރިއަށް ގެންދަމުންނެވެ. އެކަމަކު އެ ކޯޓުން މައްސަލަތައް ކުރިއަށް ގެންދަނީ ފަނޑިޔާރުން ކޯޓަށް ވަޑައިގެން އެކަމަކު ދައުވާލިބޭ މީހުންނާއި ވަކީލުން އެހެން ތަނެއްގައި ބައިތިއްބައިގެން، ވީޑިއޯ ކޮންފަރެންސް ނިޒާމަކުން ގުޅާލައިގެންނެވެ.\nސިއްހަތު ސުޕްރީމް ކޯޓް ޖުޑީޝަރީ ކޯޓް މައްސަލަތައް ސިއްހީ ކުއްލި ނުރައްކަލުގެ ހާލަތު\nސްޕްރީމް ކޯޓަށް އަލަށް އިންތިޚާބުކުރި ފަނޑިޔާރުން ރައްޔިތުން ބަލައިގަތީ ވަރަށްވެސް ފޮނިއުންމީދަކާއެކު. އެކަމަކު ނަތީޖާ ހަމަ ސުމެއް. މައްސަލަތައް ފުނިޖެހެމުންދަނީ. އަޑުއެހުމެއް ނުބޭއްވޭ. އެތަނަށް ވަންނަ މައްސަލަެއް ދުވަހަކުވެސް ނުނިމޭ. ފޯނެއްކޮއްފިއްޔާ ފޯނެއް ނުނަގާ. ހަމަކުރިއެކޭވެސް އެއްވަރު. ހަމައެކަނި ތަފާތަކީ ރިޝްވަތު ގެ ޚަބަރެއްނީވޭ. އެކަމަކު ޕާފޮރމަންސް ޒީރޯ. ވެރީ ވެރީ ވެރީ ޑިސްއެޕޮއިންޓިންގ.\nއާނ ކަމެއްވާ ކަމަކަށް ނުވާނެތާ ކުރިން ތިބި ފަނޑިޔާރުންނާ އަޅާ ބަލާއިރު. ސުޕްރީމް ކޯޓޭ ކިޔާފަ ހަތަރު ފާރޭ ހުރީ މި ފަނޑިޔާރުން އައްޔަންކުރިއިރު. ނެތޭ ވަކީލުން އައްޔަން ކުރާނެ ފޯމުގަނޑެއް މިވީހާދުވަހު\nކޯޓްގެ އަބުއިކަން މާޒީވުމަކީ ކޯޓްގެ ކަރާމާތް ތެރިކަން ކެޑޭ ކަމެއް.. ކޯޓް ތަކަކީ އަބުއި ތަނެއް. މިހެން މި ބުނީ ޢޭޖީ ރިފްއަތުގެ ޓްވިޓް އަކަށް ހަވާލާ ދީފައެވެ.\nބިރުން ކޯޓަށް ދާން ނުކުރޭ ފަނޑިޔާރުން ތިބިހެން ވަރަށް އެބަ ހީވޭ ތި އުސޫލު ބަލާޅީމާ. ޖޭ އެސް ސީން މި ކަން ބަލަންޖެހޭ. ކޯޓަށް ނުގޮސް ގޭގައި އިނދެގެން މައްސަލަ ބެލޭނެ ކަމަކަށް ނުފެނޭ.\nނެޓްގެ ޚިދުމަތް0ދެން ލައިވް ކުރަނީ ކިހިނެއް.\nމިކަމަކީ ގައުމުގެ އެހެނިހެން މުއައްސަސާތަކަށް ނަމޫނާއެއް. ނިއު ނޯމަލް އަކީ މިއީ. މުއައްސަސާތަކުގެ ގިނަ މަސައްކަތްތައް އޮންލައިން ކުރުމާއި ވީހާވެސް މަދުބަޔަކު ނެރެގެން މަސައްކަތްތައް ހިންގުން ނިއު ނޯމަލް އަކީ.


ކޯވިޑަށް ފަރުވާ ހޯދަމުންދާ މީހުންގެ ޢަދަދު 11500އިން މައްޗަށް ކޯވިޑަށް ފަރުވާ ހޯދަމުންދާ މީހުންގެ ޢަދަދު 11500އިން މައްޗަށް\nއައިޖީއެމްއެޗްގެ ކޯވިޑް ޓެސްޓް ލެބްގައި، ލެބް ޓެކްނީޝަނަކު ސާމްޕަލް ޓެސްޓުކުރަންލަނީ - ފައިލް ފޮޓޯ: ޕީއެސްއެމްނިއުސް\nކޯވިޑް ބަލީގައި ރާއްޖޭގައި ފަރުވާ ހޯދަމުންދާ މީހުންގެ ޢަދަދު 11000އިން މައްޗަށް އަރައިފިއެވެ. މިއާއެކު ބައްޔަށް ޕޮޒިޓިވްވީ މީހުންގެ ޢަދަދުވަނީ އެއްލައްކަ ބާރަ ހާހުން މައްޗަށްއް އަރާފައެވެ.\nހެލްތު ޕްރޮޓެކްޝަން އެޖެންސީ، (އެޗް.ޕީ.އޭ)އިން އެންމެފަހުން ޢާއްމުކުރި ތަފާސްހިސާބުތައް ދައްކާގޮތުން ވޭތުވެދިޔަ 24 ގަޑިއިރުތެރޭގައި 1697 މީހަކު ކޯވިޑަށް ޕޮޒިޓިވްވެފައިވެއެވެ. މީގެ ތެރެއިން 677 މީހުންނަކީ މާލެއިން ޕޮޒިޓިވްވި މީހުންނެވެ. އަދި ރަށްރަށުން 680 މީހަކު ބައްޔަށް ޕޮޒިޓިވްވެފައިވާއިރު ރިސޯޓްތަކުން 60 މީހުން ވަނީ ޕޮޒިޓިވްވެފައެވެ. މިއާއެކު ރާއްޖެއިން މި ބަލިޖެހުނު މީހުންގެ ޢަދަދު ވަނީ 112628 އަށް އަރާފައެވެ.\nއަލަށް ކޯވިޑް ޖެހުނު މީހުންނާއެކު ބަލީގައި ފަރުވާ ހޯދާ މީހުންގެ ޢަދަދުވެސް މިހާރު ވަނީ ކަންބޮޑުވާ މިންވަރަކަށް އިތުރުވެފައެވެ. މިވަގުތު 11535 މީހަކު ފަރުވާ ހޯދަމުން އަންނައިރު އޭގެތެރެއިން 49 މީހަކަށް ފަރުވާދެމުން އަންނަނީ އެޑްމިޓްކޮށްގެންނެވެ.\nމިދިޔަ 24 ގަޑިއިރު 699 މީހަކު ވަނީ މި ބަލިން ރަނގަޅުވެފައެވެ. މިއާއެކު ޖުމުލަ 100811 މީހަކު ވަނީ ބަލިން ރަނގަޅުވެފައެވެ. ކޯވިޑް ބަލި ދެނެގަތުމަށް ވޭތުވެދިޔަ 24 ގަޑިއިރު ތެރޭގައި 7263 ސާމްޕަލެއް ވަނީ ޓެސްޓުކޮށްފައެވެ. ރާއްޖެއިން މި ބަލީގައި މިހާތަނަށް 269 މީހަކު ވަނީ ނިޔާވެފައެވެ.\nކޯވިޑްގެ އައު ވޭރިއަންޓެއް ކަމަށްވާ އޮމިކްރޯން ރާއްޖޭގައިވެސް ފެތުރެމުން އަންނާތީ ކޯވިޑުން ދިފާޢުވުމަށް އަޅާ ފިޔަވަޅުތަކަށް ސަމާލުވުމަކީ މުހިއްމުކަމެކެވެ. އެގޮތުން ބަލީގެ ޢަލާމާތްތައް ހުރި މީހެއްނަމަ ވީއެންމެ އަވަހަކަށް ޓެސްޓުކޮށް ނަތީޖާ ލިބެންދެން މީހުންގެ ތެރެއަށް ނިކުމެ ނޫޅުމަށް ކަމާބެހޭ ފަރާތްތަކުން އިލްތިމާސްކުރައްވައެވެ. އަދި ބޭރުގައި އުޅޭ ވަގުތުތަކުގައި މާސްކުއެޅުމަށާއި ގައިދުރުކަން ކަށަވަރުކުރުމަކީ މުހިންމު ކަމެކެވެ.


Vaahaka: Ibrahim ge Huvafen (part-8) - vNews.mv\nވާހަކަ: އިބުރާހިމްގެ ހުވަފެން (ޕާޓް-8)\nއައިޝަތު އިބްރާހީމް 11 February 2021, 10:59\nއެކަކުވެސް ބަހެއް ނުބުނެ އިރުކޮޅަކު ތިބުމަށް ފަހު ހަލީމަ ވާހަކަ ދައްކަން ފެށިއެވެ.\n[އަހަރެންގެ ހަޔާތުގެ ޒުވާން ދުވަސްވަރު އިބުރާހިމަކީ އަހަރެން އެންމެ ފުރަތަމަ ރައްޓެހިވި މީހާ. ތަޤުދީރު ނިޔާކުރި ގޮތުން އަހަރެންނަށް އެ ނަސީބު ނުލިބުނީ. މިހާރު އޭގެ ފަހުން 45 އަހަރު ވެއްޖެ. އަހަރެން ބުނަން އޮތްހައިވެސް ވާހަކައަކީ މިހާރު ގައިގެ ބާރު ދެރަވެ އުމުރުން ދުވަސްވުމުން ކޮންމެ މީހަކުވެސް މީހެއްގެ އެހީތެރިކަމަށް ބޭނުން ވާނެއޭ. ތަނެއްގައި ރިއްސާލިއަސް ބޭސް ކޮޅެއްވެސް އުނގުޅާލަ ދޭނެ މީހަކަށް ބޭނުންވޭ. ހިތުގައި ހުންނަ ބައެއް ޝަކުވާތައް ކިޔާލަ ދޭނެ އަޑު އަހާނެ މީހަކު ބޭނުންވޭ. ދަރިން ތިއްބަސް އެއްބަނޑު މީހުން ތިއްބަސް މުހިންމު ވަގުތުތަކުގައި ފިރިއެއްގެ އެހީތެރިކަމަށް ހަމަ ގައިމުވެސް އަހަރެން ބޭނުންވޭ އެކަމަކު ހަސަންފުޅު ނިޔާވި ފަހުން އެފަދަ މީހަކު ލިބޭނެ ކަމަކަށް އުންމީދެއް ނުކުރަން. ކައިވެންޏަށް އެދި މީހުން އާދޭ އެކަމަކު އެއީ އަހަރެންގެ މުދަލަށްޓަކައި ނުވަތަ އެނޫންވެސް އެހެން ބޭނުމެއް އޮވެގެން އަންނަ މީހުން ކަމަށް އަހަރެން ދެކެނީ. އަހަރެން މިހިރީ......!]\nމިހިސާބަށް ވާހަކަ ދިޔައިރު ހަލީމައަށް ގިސްލެވެން ފަށައިފިއެވެ. އަރުބެދޭ ގޮތް ވެގެން އަނގަމަތީގައި އަތް އަޅައިފިއެވެ. އެއީ އަޑު ވީއްލާ ރޮވިދާނެ ކަމަށް ޓަކައެވެ.\nހަލީމަ އާއި ކައިރިއަށް ޚަދީޖާ ޖެހެލުމަށް ފަހު ބުރަކަށީގައި ފިރުމައިލިއެވެ. އަދި ހިތްވަރު ކުރުމަށް ނަސޭހަތް ދިނެވެ.\nއިބުރާހިމު ވާހަކަ ދައްކަން ފެށިއެވެ. ކުރަކި ގޮތަކަށް ލަސްލަހުން ބުންޏެވެ. [އަހަރެން މިހިރީ ހަލީމަގެ ހުރިހާ ހިތާމަތަކާއި އަދި އުފާތަކުގައި ވެސް ބައިވެރިވުމަށް ތައްޔާރަށް......! އެފަދަ... ފުރުސަތެއްގެ އިންތިޒާރުގައި.........!]\nހަމަ ހިމޭންކަމުގެ ވަގުތު ކޮޅަކަށް ފަހު ހަލީމަ ބުންޏެވެ. [އަހަރެން ތިކަމާ ވިސްނާނަށް" ......\n"އިބުރާހިމު ރަނގަޅު ގޮތެއް ވޭތޯ ދުޢާ ކުރޭ......... އަބަދުވެސް އެކަލާނގެ މިންވަރު ކުރައްވާނީ އަޅުން ހެޔޮ ނިޔަތުގައި ކުރާ ކަންކަމަށް ރަނގަޅު ގޮތްތައް] މިހެން ޚަދީޖާ ބުނިތަނުން ބަންގި ގޮވަން ފަށައިފިއެވެ. ބަންގި ނިމެންދެން ހިމޭން ކަމާއެކު ތިބުމަށްފަހު ތިންމީހުން ބަންގި ދުޢާ ކިޔާ ޙަމްދު އަޅައިފިއެވެ.\nމިސްކިތަށް ދިއުމަށް ކަމަށްބުނެ އިބުރާހިމު ހިނގައިގަނެފިއެވެ. ހަލީމައާއި ޚަދީޖާވެސް ނަމާދު ކުރުމަށް ގެއަށް ދިއުމަށް ހިނގައި ގަންފިއެވެ.\nތިން ދުވަސްވީ އިރުވެސް ހަލީމާގެ ޚަބަރެއް އިބުރާހިމަކަށް ނުވެއެވެ. ގޭދޮށުން ވެސް ދިމާވާ ގޮތެއް ނުވެއެވެ. އިބުރާހިމުގެ ހިތުގައި ޝައްކުތަކާ ވަހުމުތައް ދިޔައީ ބޮޑުވަމުންނެވެ. މިކަން ނާކާމިޔާބުވީ ކަމަށް ބެލެވެން ފަށައިފިއެވެ. ހަލީމަ ގެއިން ނުނިކުންނަނީ އިބުރާހިމަށް ފެނިދާނެ ކަމަށް ވާތީއޭވެސް ހިތަށް އަރައެވެ.\nގަސްދޮށުގައި ވާހަކަ ދެއްކި ދުވަހުގެރޭ ދަންވަރު ހަލީމަ ވަރަށް ގަދައަށް ހުންއައެވެ. އަދި އެ ހުންގަނޑު މައިތިރިވާގޮތް ވެލީވެސް ތިން ދުވަސް ވީ ފަހުންނެވެ. ފާޚާނާއަށް ދާން ނުވަތަ ކާން ނޫނީ އެދުން ވެސް ނުތެދުވެއެވެ. ޚަދީޖާއަށް މިކަން އެނގުނީވެސް ދެދުވަސްވީ ފަހުންނެވެ.\nހުމުގެ ބަލީގައި އެނދުގައި އޮތްއިރު ފިރިއެއްގެ އެހީ ތެރިކަން ބޭނުން ވާވަރު ހަލީމައަށް އިހުސާސް ކުރެވުނެވެ. ހަސަންފުޅު ނިޔާވި ފަހުން މިހާވަރަށް ހަލީމަ ބައްޔެއް ނުވެއެވެ. ހަލީމައަކީ މުރާލި އަންހެނަކަށް ވީތީ ރޯގާ ޖެހިލާ ކުޑަކޮށް ހުން އަޔަސް އެނދަކު ނޯވެއެވެ. ކޮންމެވެސް މަސައްކަތެއްގައި އަވަދި ނެތި އުޅެއެވެ. ރޯނުވެށުމާއި ފަންގިވިނުން އަދިވެސް ދުލެއް ނުކުރެއެވެ. ދިރިއުޅެވޭ ވަރަށް ފައިސާ ލިބުނަސް އެކަން ހުއްޓަން ބޭނުން ނުވަނީ ފޫހިކަން އިހުސާސް ވެދާނެ ކަމުގެ ބިރަށް ޓަކައެވެ. ދަރިންވެސް މަންމަ އެކަހަލަ މަސައްކަތް ކުރާކަށް މިހާރު ގަބޫލެއް ނޫނެވެ. އެކަމަކު ހަލީމަގެ އެދުމަކީ އެކަމަށް ދަރިން ހުރަސް ނޭޅުމެވެ.\nހަލީމަ ބަލިވެ އުޅޭކަން ޚަދީޖާއަށް އެނގިއްޖިއްޔާ ހަލީމައަށް އެހީތެރިކަން ފޯރުކޮށް ދެއެވެ. ޚަދީޖާ އެކަން ކޮށްދެނީ ހަލީމަގެ ދަރިންގެ އަޅައިލުން ނުލިބޭތީއެއް ނޫނެވެ. ރަހުމަތްތެރިކަމާ ގާތްކަމުގެ ކުލުނު އޮންނަލެއް ބޮޑު ކަމުންނެވެ. އެކަން ހަލީމަވެސް ވަރަށް ރަނގަޅަށް ހަނދާން ބަހައްޓައެވެ. ޚަދީޖާއަކީ ތަނަވަސް މީހަކަށް ނުވާތީ މާލީގޮތުން ޚަދީޖާއަށް ދަތިވާ ކަންކަން ހަލީމަ އަންނަނީ ކޮށްދެމުންނެވެ.\nއިހަވަންދުއަކީ ޒަމާނުންސުރެ މަސްވެރި ރަށެކެވެ. ނަމަވެސް މިހާރު މަސްވެރިކަން ކުރާ އޮޑިފަހަރު ކުރިއަށްވުރެ މަދެވެ. ހަލީމަގެ ގެއަކީވެސް މަސް ކައްކާ ގެއެކެވެ. ދެ އޮޑި ހުރުމާއެކު ބޮޑުކަންނެލީގެ މަސްވެރިކަމާއި ކަނޑުމަހުގެ މަސްވެރިކަން ވެސް ކޮށް އުޅެއެވެ. މަސްކައްކާ ރެއެއްވިއްޔާ ކައިރި އަވަށްޓެރިންގެ އެހީތެރިކަން ލިބެއެވެ. އެހެންވުމުގެ އެންމެބޮޑު ސަބަބަކީ، ހަލީމައަކީ އަވަށްޓެރިންނަށް ހެޔޮވުމުގައި ނަމޫނާއަކަށް ވާތީއެވެ. އެކަން އަވަށްޓެރިންވެސް ހެޔޮ ހިތުން ބަލައިގަނެއެވެ.\nހަލީމަގެ ހުމަކީ ބައްޔެއް ނޫނެވެ. އެއީ އިބުރާހިމާ މެދު ހަލީމާ ވިސްނިލެއް ބޮޑުކަމުން އައި ހުމެކެވެ. މިކަން ޚަދީޖާއަށް ވެސް ރަނގަޅަށް އެނގެއެވެ. ހަލީމަ ވަނީ މިކަން ޚަދީޖާއަށް ކިޔައި ދީފައެވެ.\nހަލީމަވެސް އިބުރާހިމާ ގުޅެން މިހާރު ހުރީ ތައްޔާރަށެވެ. މިކަމުގައި މެދުވެރިއެއްގެ ބައި އަދާ ކުރެވޭނީ ޚަދީޖާއަށް ކަމަށްވާތީ ޚަދީޖާ މެދުވެރިކޮށް އިބުރާހިމަށް ޖަވާބު ދޭން ނިންމައިފިއެވެ.\nކޮންމެ ހުކުރު ދުވަހަކު އަސުރުން ފައިބައިގެން ރަށުގެ ތުނޑިމަތީގައިވާ ދޮން ފަސްގަޑަށް ދިއުމަކީ ހަލީމަގެ އާދައެކެވެ. އަދި ޚަދީޖާ ވެސް ގިނަ ދުވަސް ދުވަހު އެތަނުން ބައްދަލުވެއެވެ. ބައެއް ދުވަސް ދުވަހު ކާއެއްޗެހި ގެންގޮސްގެން ކައިވެސް ހަދައެވެ.\nހުކުރު ދުވަހު އިރު އެރީއްސުރެ ހަލީމަގެ ހިތުގެ ވިންދު ހުރީ އަވަސް ވެފައެވެ. ހަމަ އެންމެ ކަމަކަށް ޓަކައެވެ. އެއީ އިބުރާހިމަށް އާނ ބަސް ބުނުމަށް ޚަދީޖާ ކައިރީގައި ބުނަން ޖެހޭތީއެވެ.\nނަމާދުން ފައިބައިގެން ލޯގަނޑު ކުރިމައްޗަށް ހުއްޓި މޫނުގައި ފުށްޖަހަން ރުމާ ނަގާފައި ވަރަށް ފުންކޮށް މޫނުގައި ހުރި ކުދި ރޫތަކަށް ބަލައިލިއިރު ހަނދާނަށް އަންނަނީ މީގެ އެތަކެއް އަހަރު ކުރީގައި މޫނުމަތީގައި ހުރި އޮމާންކަމާއި ރީތި ކަމެވެ. މިހާރު އެނަލަކަން ފަޑުވަމުން ދާކަން އިހުސާސް ވީ އަހަރެންގެ ހަލީމަ އަދިވެސް ހާދަ ރީއްޗޭ ބުނި ކަހަލަ އަޑެއް އިވުމުންނެވެ. ފަސް އެނބުރި ބަލައިލިއިރު އެއްވެސް މީހަކު ފެންނާކަށް ނެތެވެ. އެއީ ހީވި ހީވުމެކެވެ. އެކަމަކު އެ އަޑަކީ ހަލީމައަށް ބީރައްޓެހި އަޑެއް ނޫނެވެ. ހަސަންފުޅުގެ އަޑެވެ. ނަމަވެސް ހަސަންފުޅު މިހާރު ދުނިޔޭގައި ނެތުމުން ފެންކަޅިވާ ގޮތް ވިއެވެ. އިރުކޮޅަކު ހަސަން ފުޅުގެ ހަނދާނުގައި ގަބު އަރާފައި ހުރެވުނެވެ. އަދި އަމިއްލަ ނަފުސާ ވާހަކަ ދައްކަން ފެށިއެވެ.\nއަހަރެން ކުރަން މިއުޅޭކަންތައް ހަސަންފުޅަށް އެނގޭނެ ބާވައެވެ. ހަސަންފުޅަށް މިއަދު ބަހެއް ނުބުނެވުނަސް އޭނާއަށް އެނގިއްޖިއްޔާ ރޯނެވެ.\nހަސަންފުޅު ނެތް ދުނިޔެއެއްގައި އެހެން މީހަކާ ކައިވެނި ނުކުރާން ނިންމައިގެން ހުރި ހުރުން ބަދަލު ކުރަން ޖެހުމަކީ ހަލީމާއަށް އެހައި ފަސޭހަ ނިންމުމެއް ނޫނެވެ.\nދެފިކުރެއްގައި ހުރެގެން ގެއިން ނުކުމެގެން ހިނގައި ގެންފިއެވެ. މޫނުމަތިން ފެންނަނީ ހާސްކަމާ ފިކުރު ބޮޑުވުމެވެ. މަޑު ހިނގުމެއްގައި ހުރެގެން ކުރިއަށް ދާއިރު މަގުމަތިން ދިމާވި ދެ އަންހެނަކު ހަލީމައަށް ގޮވައިލުމުން ވެސް ރޭކާލާ ގޮތެއް ނުވިއެވެ. ފިކުރުތަކުގެ ތެރެއަށް ގެނބިފައި ވާލެއް ބޮޑު ކަމުން ހަމަ އަޑު ނީވެނީއެވެ. (ނުނިމޭ)\nއެޑިޓަރުގެ ނޯޓު: މިވާހަކައިގެ9ވަނަ ބައި ޝާއިއު ކުރެވޭނީ ދެން އަންނަ ބުރާސްފަތި ދުވަހުއެވެ.\nއިބުރާހިމު ތަންކޮޅެއް ފިރިހެން ވެލަންޖެހޭ އެބަ. ލިޔުންތެރިޔާ ކުޑަކޮށް މިގޮތަށް ސްޓޯރީ ހެދިދާނެތަ. ވަރަށް ދިވެހި ވަންތަ ތަފާތު މިވާހަކަ\nމިހާރު އިންތިޒާރު ކުރެވެނީ ނިމޭނެ ގޮތަކާ ދޭތެރޭގަ


galehiri: ނާއިބު ތަކުރުފާނަށް މަތިމައްޗަށް މަރުޙަބާ\nނާއިބު ތަކުރުފާނަށް މަތިމައްޗަށް މަރުޙަބާ\nކުރީގެ ރައީސެއްކަމަށްވާ މައުމޫނު ޢަބްދުލްޤައްޔޫމުގެ ސަރުކާރު ބަދަލުކުރުމަށްޓަކައި އޭރުގެ އިދިކޮޅު ފަރާތްތަކުން ދެއްކި ވާހަކަތަކުގެ ތެރެއިން އެއްވާހަކައަކީ، މަޤާމުތަކަށް މީހުންލުމުގެ ބަދަލުގައި މީހުންނަށް މަޤާމުތައް ދޭވާހަކައެވެ. (ޤާބިލު ވިއަސް ނުވިއަސްމެއެވެ.) ދެތިން ވަޒީފާއޮތް މީހުންގެ ޢަދަދުވެސް ގިނަކަމުގެ ވާހަކަވެސް ދެއްކިއެވެ. އެއީވެސް ޙަޤީޤަތެކެވެ. މިދެންނެވި ދުވަސްވަރު ފާޑުކީ ފަރާތްތަކުގެ ލިސްޓުގައި އަޅުގަނޑުމެންގެ ރަށަށް އުފަން އާދެ! 12/12/2013 ވަނަ ދުވަހު ޓްރާންސް ޕޯރޓް މިނިސްޓްރީގެ ނާއިބުކަން ދެއްވި އަޅުގަނޑުމެންގެ ރަށަށް އުފަން މާލޭގެ ރަޖިސްޓްރީގައި އޮންނަ ބޭފުޅާގެ ނަންފުޅުވެސް ....! އޮޑި ބަދަލުކުރައްވަމުން ވަޑައިގެންނެވި، އެބޭފުޅާ މިހާރު ހުންނެވީ ޕީޕީއެމްގެ ބަނޑު ޕާރޓީ އެއްގައެވެ.\nކޮންމެއަކަސް 2008 ގައި ސަރުކާރު ހިންގުމާއި، އެމްޑީޕީން ޙަވާލުވުމުން، އަނެއްކާވެސް އިވެންފެއްޓީ ހަމަ ކުރީގެ އަޑެވެ. އާދެ! މަޤާމަށް މީހަކުލުމުގެ ބަދަލުގައި މީހާއަށް މަޤާމުދޭންފެއްޓި ވާހަކަދައްކާ އަޑެވެ. ދާއިރާގެ ޢިލްމެއްވެސް ނެތް މީހުންނަށް މަޤާމުތައް ދޭ ވާހަކަދައްކާ އަޑެވެ. ދެން ފެންނަންފެށީ، އެމްޑީޕީގެ އިސް ބައެއް މީހުން ޖޭޕީ އާއި ގުޅެން ފެށި މަންޒަރެކެވެ. ހަމަ މިއާއެކު، އަނެއްކާވެސް ފެންނަންފެއްޓީ ކުރީގެ ރާގަށް ފައިހަމަކޮށް ނެށުންތެރީން ނަށަށް ފެއްޓި މަންޒަރެވެ.\nޕީޕީއެމުން ބުނަމުން ގެންދިޔައީ މަޤާމުތައްދޭނީ ޤާބިލު ފަރާތްތަކަށް އެކަނިކަމަށާއި، ސިޔާސީ މަޤާމުތަކުގެ މުސާރަ ކުޑަކުރާނެ ކަމަށެވެ. ތެދެކެވެ. ޕީޕީއެމަށް ވެރިކަން ލިބުމާއެކު، ސިޔާސީ މަޤާމުތަކުގެ މުސާރަ އުނިކޮށްފިއެވެ. ބަހާއި ޢަމަލު ސީދާކޮށްފިއެވެ. މަޤާމުތަކަށް ލައްވަން ފެއްޓީ ޢިލްމީ ބޭފުޅުންނެވެ. ޕީޕީއެމަށް ވެރިކަން ލިބުނީ ޖޭޕީ އާއި ގުޅިގެންކަމަށްވާތީ ޖޭޕީ ދޫނުކޮށްތިބި (ކުރީގެ އެމްޑީޕީ، މިހާރު ޖޭޕީގެ) މެމްބަރުންނަށްވެސް ޕީޕީއެމް ސަރުކާރުގެ ސިޔާސީ މަޤާމުތައްވެސް ލިބެން ފެއްޓީއެވެ. (އަޅުންނަށް އޮތީ މަސައްކަތްކުރުމެވެ. މަސްބައި ލިބެނީ ރަށުގައި ހުންނަ ކޮރު ދޮންފުތަށެވެ.)\nއާދެ! ރަށަށް ނުވަތަ ރަށުގެމީހަކަށް ލިބޭ ކޮންމެ ކުރިއެރުމަކީ އުފާކޮށް މަރްޙަބާ ކިޔަންޖެހޭ ކަމެކެވެ. އެގޮތުން ރަށުގެ ރަޖިސްޓްރީގައި އޮތް ބޭފުޅަކަށް ފަނޑިޔާރުކަން ލިބުމުން އެކަމަށްވެސް އަޅުގަނޑު މަރްޙަބާ ކީމެވެ. ރަށަށް އުފަން ނަމަވެސް ރަށުގެ ރަޖިސްޓްރީގައި ނެތް ޒުވާން ބޭފުޅަކަށް ރައީސް ޑރ.ވަޙީދުގެ ސަރުކާރުން، މިނިސްޓްރީއެއްގެ ނާއިބުކަމުގެ މަޤާމު ދެއްވުމުން އެކަމަށްވެސް އަޅުގަނޑު ވާނީ މަރްޙަބާ ކިޔާފައެވެ. ނަމަވެސް އެބޭފުޅާއަކީ، ރަށުގެ ބޭފުޅެއްކަން ދަންނަނީ ރަށުގެ ކިތައް މީހުންކަމެއް އަޅުގަނޑަކަށް ނޭނގެއެވެ. އެބޭފުޅާއަށްދެއްވީ، ޑީއާރްޕީގެ ސްލޮޓެއްގައިކަމަށް ވިއަސް އެއީ ތަޢުލީމީ ޒުވާނެކެވެ.\nއާދެ! ދިވެހީންނާއި ކުރާ މުޢާމަލާތްތަކުގައި ދިވެހި ބަހުން މުޢާމަލާތު ކުރުމަށް ލާޒިމުކުރާ ބިލެއްވެސް ވަނީ، ރައްޔިތުންގެ މަޖިލީހުން ފާސްކޮށްފައެވެ. ދިވެހި ބަހުން ރީތިކޮށް ވާހަކަ ދައްކާށާއި، ލިޔެކިޔަން ދަންނަ ދިވެހީންގެޢަދަދު ގިނަވުން އެއީ ނުހަނު ބޭނުންތެރި ކަމެކެވެ. މިއަދު އެންމެންގެ އަތުލިޔުން އެއްގޮތެކެވެ. އެއީ މަސްނޫޢީ އާލާތްތަކުން ލިޔާތީއެވެ. އެ އާލާތަކީ ކޮންމެފަދަ ވަގުތެއްގައިވެސް މަސްއަލަ ޖެހިދާނެ އާލާތަކަށްވާތީ، ރީތިކޮށް ލިޔަން ދެނެވަޑައިގަންނަވާ ބޭފުޅުން ނާއިބުން ފެންވަރުގެ މަޤާމުތަކުގައި މިނިސްޓްރީތަކުގައި ތިއްބެވުން އެއީ ވަރަށް މުހިންމު ކަމެކެވެ.\nމީލާދީން 1980 ގެ އަހަރުތައް ފެށުނު އިރު މާލޭގައި ހުރި އެންމެ ޙަރަކާތްތެރި އެއްތަނަކީ "އެސްއެލްޓީ އެންޑް ހިރްކާން އޭޖެންސީ" އެވެ. ބޯޓުދަތުރުކުރަން މީހުން ފޮނުވާ އެ އޭޖެންސީން އޭރު ކުރި ވަރަށްމުހިންމު އެއްމަސައްކަތަކީ، ވިޔަފާރި އުޞޫލުން ސިޓީ ލިޔެދިނުމެވެ. ކޮންމެއަކަސް 1980 ގެ އަހަރުތައް ނިމުނު އިރު އެ އޭޖެންސީ ވުޖޫދުގައި ނެތްކަމަށް ވިއަސް އެ އޭޖެންސީގެ އެންމެ އިސް ލިޔުންތެރިޔާ އޭގެ ފަހުންވެސް ކޮންމެވެސް ކަމެއް ކުރައްވާނެކަން ޔަޤީނެވެ. މިދެންނެވި ލިޔުންތެރިޔާއަކީ، އަޅުގަނޑުމެންގެ ރަށަށް އުފަން ބޭފުޅަކަށްވާތީ، ސިޔާސީ ގޮތުން ބޭނުންކުރާ ކުންނިއްޔަތަކީ، ރަށުގެ ނަމެވެ. ރަށުމީހުން، އެނގުމާއި، ރަށުމީހުންނަން، އެނގުން އެއީ މުޅީން އެހެންކަމެކެވެ. ސިޔާސީ މުރުއްވަތްތެރީންގެ ކިބައިގައި ހުރުން ލާޒިމުކުރާ އެންމެ މުހިންމު އެއްސިފައަކީ "ކަނޑާކަނޑާ ބަނގަޅީސް" އެވެ. އަދިވެސް އެއްފަހަރު ނާއިބަށް މަރްޙަބާ! މަރްޙަބާ!\nނޯޓް: ކުރިއަށް އޮތީ މީގެ ދެވަނަ ބާބެވެ.


Adheeb Ah Nurakkaleh Kurimathi Vedhaanethee Nasheed Kanboduvun Faalhu Kuravvaifi - Vaguthu\nކުރީގެ ރައީސް މުހައްމަދު ނަޝީދު – ފޮޓޯ : އޭޕީ\nކުރީގެ ނައިބު ރައީސް އަހުމަދު އަދީބަށް ޖަލުގައި ނުރައްކަލެއް ކުރިމަތިވެދާނެތީ ކުރީގެ ރައީސް މުހައްމަދު ނަޝީދު ކަންބޮޑުވުން ފާޅުކުރައްވައިފިއެވެ.\nނަޝީދު މިއަދު ކުރެއްވި ޓްވީޓެއްގައި ވިދާޅުވީ ޖަލުގައި އަދީބަށް އޮތް ރައްކާތެރިކަމާ މެދު ކަންބޮޑުވެ ވަޑައިގަންނަވާ ކަމަށެވެ. އަދި އަދީބު ހާމަކުރައްވާފައިވާ މައުލޫމާތުތަކުގެ ސަބަބުން ރައީސް އަބްދުﷲ ޔާމީން އަދީބަށް ގެއްލުމެއް ދީފާނެ ހުރިހާ ސަބަބެއްވާ ކަމަަށްވެސް ނަޝީދު ވިދާޅުވިއެވެ.\nނަޝީދު މިހެން ވިދާޅުވެފައިމިވަނީ އެމަނިކުފާނު 13 އަހަރަށް ޖަލަށް ލާން ކްރިމިނަކް ކޯޓުން އިއްވި ޙުކުމް ލިޔުނީ ފަނޑިޔާރު ނޫން ކަމަށާއި އެޙުކުމް ލިޔުނު މީހާ އެނގޭ ކަމަށް ވިދާޅުވެ އުއްތަމަ ފަނޑިޔާރަށް ސިޓީއެއް ފޮނުވާފައިވާ ދަނޑިވަޅެއްގައެވެ.\nއެސިޓީގައި އަދީބު ވިދާޅުވީ ނަޝީދުގެ މައްޗަށް ޙުކުމް ކުރެވުނީ ސަރުކާރުގެ ރޭވުމާއި ނުފޫޒުގެ ތެރެއިންކަން އޭނާ އަށް އެނގިވަޑައިގަންނަވާ ކަމަށެވެ.\nނަޝީދުގެ މައްސަލައިގައި "ފުރަތަމަ ޑްރާފްޓް ކުރެވުނު" ހުކުމުގައި އޮތީ 10 އަހަރު ދުވަހުގެ ޖަލު ހުކުމެއްކޮށް، ހުކުމް ތަންފީޒް ކުރުން3އަހަރު ދުވަހުގެ މުއްދަތަކަށް ފަސްކުރާ ގޮތަށް ކަމަށް އަދީބު ވިދާޅުވިއެވެ. ނަމަވެސް، އެ ހުކުމުގެ ލިޔުމަށް ބަދަލު ގެނައީ ކޮންފަރާތެއްގެ އަމުރަށް ކޮން ފަރާތަކުން ކަންވެސް އެނގިވަޑައިގަންނަވާ ކަމަށް އަދީބުގެ ސިޓީގައި ވިދާޅުވެފައިވެ އެވެ.\nއަަދީބު ވިދާޅުވެފައިވާ ގޮތުގައި ރައީސް ނަޝީދުގެ މައްޗަށް ކޮށްފައިވާ ހުކުމަކީ އެ މައްސަލަ ބެއްލެވި ފަނޑިޔާރުންނަށާއި، މުޅި އަދުލުއިންސާފުގެ ދާއިރާއަށް ނުފޫޒު ފޯރުވައިގެން ކޮށްފައިވާ ހުކުމެއްކަން ސާބިތުވާނޭ މައުލޫމާތު އެމަނިކުފާނުގެ އަތްޕުޅުގައި އެބަހުރި ކަމަށެވެ.\nއަދީބު އުއްތަމަ ފަނޑިޔާރަށް މިފަދަ ސިޓީއެއް ފޮނުވާފައި ވާއިރު ކާނަލް ނާޒިމްގެ ގެއިން ހަތިޔާރު ފެނުނު މައްސަލައިގައި ވެސް އަދީބު ވަނީ އުއްތަމަ ފަނޑިޔާރަށް ސިޓީއެއް ފޮނުވާފައެވެ.\nޖުލައި 18, 2017 - 06:57\nހެހެ ހައިރާންވޭ މީނަ އެދޭނެތަ މީހަކަށް ހެވަކަށް އަންތަރީސް ވެއްޖައިން. އަދީބަކީ މީހަކު މަރާލަން އުޅުނު ކަމުގެ ތުހުމަތުގައި ހުކުމް ކޮށްފައިވާ ގައިދީ އެއް. ކަލޭތީ ޓެރަރިޒަމްގެ ދައުވާ އުފުލާ ޖަލަށް ލެވިފައިވާ ގައިދީއެއް.\nޖުލައި 18, 2017 - 00:21\nބޭސް ފަރުވާ ކަންތައް ކިހިނަކުން ތޯ ދަނީ.....އެންމެ ފުރަތަމަ އަމިއްލަ މިހާގެ އުޅުން ރަނގަޅު ކުރެވޭތޯ ބަލަން ވީނުން......\nޖުލައި 17, 2017 - 23:32\nޤައުމަށް ޣައްދާރުވާ ކޮންމެމީހަކަށް އަދަބެއްލިބެންޏާ ނަޝީދު ކަންބޮޑުވާނެ ފެށުނީއްސުރެ އަބަދުވެސް އުޅޭނީ އެއިރެއްގަ އޮންނަވެރިކަމަކާ ތޮޅެން އަބަދުވެސް ބޭނުންވަނީ ވެރިކަން އަމިއްލަޕަޓީގަވެސް އެހެންއެއްވެސް މީހަކަށް ފުރުސަތެއްނުދޭނެ އޭގެކުރިން ބޭރުކޮށްލާނެ އަމިއްލައެދުމުން ފިޔަވާ އެހެންކަމެއްނެތް\nޖުލައި 17, 2017 - 16:41\nމި ދެން ކާކު؟؟؟؟؟\nއެއްވެސް ހައިސިއްޔަތެއްނެތް ދަލުބޭރުންޖެހޭ ގައިދީއެއް. ހެހޭ\nޖުލައި 17, 2017 - 16:17\nމިކަލޭގެ ކަންތައް ހާދަ ބޮޑެވެ. ނަމަ ނަމަ މީގެން މީހަކު ބޭރަށް ދިޔަ ނުދޭތި. މި ނަޝީދު ހެން ހަމަ ބޭރުގައި ހުރެގެން ގައުމު ހިންގަން މަސައްކަތް ކުރާނީ. އަދި ކޮބާ އަދީބު ސުވިސް ބޭންކަށް ލާފައި ހުރި ފައިސާ ގޯނިތައް...!\nޖުލައި 17, 2017 - 15:46\nކަލޭދެން ކޮން ކަންބޮޑެށްވާކަށް އޭނަވިއްޔަ ހުކުމް ލިހުނީ ފަނޑިޔާރުންނެށް ނޫންވިއްޔަޅިޔުނު ވާހަކަ އެބުނަނީ ދެން ކަލޭ ކޮން ކަންބޮޑެށްވާކަށް ތިޔަ ކަންބޮޑުވަނީ މީހުނަށްދެއްކެން ވެގެން ކަލޭ ނުދަންނަ މީހަކު މެދުއިރު މަތީގަވެސް ނޫލޭ ލޮލް\nޖުލައި 17, 2017 - 15:16\nއަވަހައް އެސޮރު ލަންޑަނައް ގެންދެ\nޖުލައި 17, 2017 - 15:11\nއަދީބުއަށް ހުރި ނުރައްކަލަކީ ނަޝީދު. ނަޝީދުގެ އައުވާގަ ޖެހިގެން ލިބޭ ގެއްލުން މާބޮޑޫވާނެ.\nޖުލައި 17, 2017 - 15:10\nއަދީބު އަމިއްލަޔަށް ލިޔެފައޮތް ސިޓީއެއްނަމަތާ ބިރުގަންނަން ޖެހޭނީ. އެންމެންނަށްވެސް އިނގޭ މިއީ އެއްކަލަ ކުފޫ ހަމަނުވާ ލޯޔަރު ބައިގަނޑު ކުޅޭ ޑްރާމާއެއްކަން. އެހެން ނޫނަސް މައިބަދައޭ ކިޔައިގެން ފިލީނު، ދެން އަދީބުއޭ ސަލާމަތޭ ކިޔައިގެން އޭނާ ފިލުވަންވީ؟؟؟\nޖުލައި 17, 2017 - 14:46\nދެންޖެހޭނީ އެހެންގޮތެއް ފެންނަންދެން ބޭރުގަ ހުންނަން. ހުކުމަކީ ކުރި ހުކުމެއްނޫން. ލިޔުނު ހުކުމެއް. ކުރި ހުކުމުގައި މުއްދަތު ނުގުނޭގޮތަށް މިހާރު ތިހިރީ.


Corruption ah onnaanee Zero Tolerance kan handhaa bahattaathi: Raees | Mihaaru\nވިޔަފާރި / ކޮރަޕްޝަން\nކޮރަޕްޝަނަށް އޮންނާނީ "ޒީރޯ ޓޮލަރެންސް"ކަން ކުންފުނިތަކުގެ ވެރިން ހަނދާނުގައި ބަހައްޓަވާ: ރައީސް\nރައީސް ސަރުކާރު ހިއްސާވާ ކުންފުނިތަކުގެ މަހާސިންތާގައި ވާހަކަފުޅުދައްކަވަނީ-- ފޮޓޯ: ރައީސް އޮފީސް\n27 ޖޫން 2019 - 18:38\nސަރުކާރު ހިއްސާވާ ކުންފުނިތަކަށް ހާއްސަކޮށްގެން ފިނޭންސް މިނިސްޓްރިން ބޭއްވި މަހާސިންތާގައި ރައީސް މިހެން ވިދާޅުވީ ކުރީގެ ސަރުކާރުގައި ކުންފުނިތަކުން ހިންގި ކޮރަޕްޝަންގެ މައްސަލަތަކަށް އިޝާރާތްކުރައްވަމުންނެވެ.\nރައީސް ވިދާޅުވީ ސަރުކާރު ހިއްސާވާ ކުންފުނިތަކަކީި ރައްޔިތުންގެ ފައިސާއިން ހިންގާ ތަންތަނަށް ވާތީ ރައްޔިތުންގެ ފައިސާ އަށް އަމާނާތްތެރިވެ ތެދުވެރިވާން ޖެހޭނެ ކަމަށެވެ.\n"ސަރުކާރުން ކޮންމެ ކުންފުންޏެެއް ވެސް އުފައްދާފައިވަނީ ސަރުކާރުން ރައްޔިތުންނަށް ފޯރުކޮށްދޭންޖެހޭ ހިދުމަތްތައް ފޯރުކޮށްދިނުުގެ މަގުސަދުގައި. އެހެންވީމާ ކޮންމެ ކުންފުންޏެއް ވެސް ވާން ޖެހޭނީ ވަރަށް ޒިންމާދާރު ޖަވާބުދާރީވާ ކުންފުންޏަކަށް. ސަބަބަކީ މި ކުންފުނިތަކަކީ ރައްޔިތުންގެ ހިއްސާ އޮންނަ ގޮތަށް އުފައްދާފައިވާ ކުންފުނިތަކަށް ވާތީ،" ރައީސް ވިދާޅުވި އެވެ.\nސަރުކާރު ހިއްސާވާ ކުންފުނިތަކުގެ މަހާސިންތާގައި ކުންފުނިތަކުގެ އިސް ބޭފުޅުން ބައިވެރިވެ ވަޑައިގެންނެވި. -- ފޮޓޯ: ރައީސް އޮފީސް\nރައީސް ވިދާޅުވީ މި ސަރުކާރަކީ ކޮރަޕްޝަނަށް ޒީރޯ ޓޮލަރެންސްގެ ސަރުކާރެއްކަން ކުންފުނިތަކުގެ ވެރިން ހަނދާނުގައި ބަހައްޓަން ޖެހޭނެ ކަމަށެވެ. އެ މަނިކުފާނު ވިދާޅުވީ މި ސަރުކާރުން އެއްވެސް މީހަކު ކޮރަޕްޝަންގެ އަމަލެއް ހިންގިޔަ ނުދޭނެ ކަމަށެވެ.\nކޮރަޕްޝަނަށް އެންމެ ބޮޑަށް މަގުފަހިވަނީ ޕްރޮކިއުމަންޓާއި ބިޑު ހުށަހެޅުމުގެ ތެރެއިންކަން ފާހަގަކުރައްވައި އެކަމަށް ހާއްސަ ސަމާލުކަމެއް ދިނުމަށް ކުންފުނިތަކުގެ ވެރިންނަށް ރައީސް ގޮވައިލެއްވި އެވެ. އެގޮތުން ބިޑާއި ޕްރޮކިއުމަންޓުގެ ކަންތައްތައް ދެފުށް ފެންނާނެހެން ހާމަކަންމަތީ ކުރުމަށް ރައީސް އިރުޝާދު ދެއްވި އެވެ.\n"ސަރުކާރުގަ އާއި ކުންފުނިތަކުގައި ކޮރަޕްޝަނަށް މަގުފަހިވުމުގައި އޮތް އެންމެ ބޮޑު ދިމާލަކީ ޕްރޮކިއުމަންޓާއި ބިޑު ހުޅުވާލުމުގައި ދިމާވާ މައްސަލަތައް. އެހެންވީމާ މި ކަންތައްތައް ކުރިއަށްގެންދަން ވާނީ ކުރިއަށްވުރެ ހާމަކޮށް ދެފުށް ފެންނަގޮތަށް ނުފޫޒުން އެއްކިބާވެގެން،" ރައީސް ވިދާޅުވި އެވެ.\nރައީސް ވަނީ ކުންފުނިތަކަށް މުވައްޒަފުން އައްޔަން ކުރުމުގައި ގާބިލު މީހުންނަށް އިސްކަން ދިނުމަށް ވެސް އެދިވަޑައިގެންފަ އެވެ. އެއީ ކުންފުނީގެ މުސްތަގުބަލަށް ވެސް ކުރާނެ ފައިދާއެއް ކަމަށް ރައީސް ވިދާޅުވި އެވެ.\nފިނޭންސް މިނިސްޓްރީ ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ކޮރަޕްޝަން ޕަބްލިކް ކުންފުނި\n60 ކޮމެންޓް, 107 ރިއެކްޝަންސް\n"އެ މަނިކުފާނު ވިދާޅުވީ މި ސަރުކާރުން އެއްވެސް މީހަކު ކޮރަޕްޝަންގެ އަމަލެއް ހިންގިޔަ ނުދޭނެ ކަމަށެވެ." މިދެން ޖޯކެއްދޯ! ރޯމާދުވާލު މިފްކޯއިން އެހިންގާ ޖަރީމާތަކަށް މަނިކުފާނު ދެއްވަނީ ބީރުކަންފަތެއް. ކިޔަވައިގެން ތިބި އެތައް ބަޔަކަށް ގޮންޖައްސަވައި އަސާސީ ތައުލީމު ފެންވަރު މީހުން މެނޭޖަރުންގެގޮތުގައި ލުމާއި، ޕްރޮކިއުމަންޓް ތެރެއިން ބޮޑެތި ޖަރީމާތައް ހިންގަމުން ދާކަމުގެ ޝަކުވާ ކިތައްމެ ބަޔަކު ހުށަހަޅައިފި. ވައްﷲ އައުލަމް\nހައްޖަށް މީހުންގެންދާ ކުންފުނިތަކާއި އިސްލާމިކް މިނިސްޓްރީއާ މެދުވެސް އޮތީ ވަރަށް މާތް ކޮރަޕްޝަނެއް ނެތް ގުޅުމެއް ދެއްތޯ!!\nއެމް.އެމް.ޕީ.އާރ.ސީގެ މައްސަލައިގައި ޕާޓީ ކުދިން ޑޮލަރު ގަތީ. މިހާރު އެގޮތަށް އަދީބުގެ އަޢުވާނުން ލައްވައި ލިޔުންތައް ތައްޔާރުކުރުވަން އެމީހުންނާއެކު އެއްބަސްވުމަކަށް އަންނަން ވާހަކަދައްކަނީ. ޔާމީނާއި ޔާމީނުގެ މީހުން ހިންގީ މަނީ ލޯންޑަރިންގ. އެކަމާމެދުވެސް އަދީބު ބުރޯގެ މީހުނާއެކު އެއްބަސްވުމަކަށް އައުމަށް ވާހަކަދެކެވެމުންދަނީ. އަދީބު ބުރޯއާއި އޭނާގެ މީހުން ކުރި ކުށްތަކަށް ލުއި ދޭގޮތަށް ޔާމީނުގެ ބޮލުގައި ހުރިހާ ކަމެއް އަޅުވާގޮތަށް.\nފުލެޓު ކޮމިޓީގެ ލިސްޓް އިޢުލާން ކުރަންވީ.. ވަގުތު ކުޑަތަން ވަނީ... ފުލެޓު ތަށް ފޭރުމާ ދެކޮޅަށް ބުރާސްފަތި ދުވަހު އަޑު އުފުލަން ނިކުންނާނަން.. ވަގުތު ދެވިއްޖެ #ފޭރުމާދެކޮޅަށް\nއިލާސްތެރި ކަމާއެކު ދިން ވޯޓް\nފިސަރީޒް މިނިސްޓްރީން ފަޅުރަށް ދިނުމުގަ ކަރެޕްސަންހިގާ މިކަމުގައި ސިޔާސީ މީހުން އުޅެނީ\nއެމްއެމްޕީއާރސީ ގެ ބޮޑު ވައްކަމުން އެންމެ ބޮޑުފައިދާއެއް ލިބުނު އެއްބަޔަކީ އެމްޑީޕީ. ބޭންކް އިހުމާލޭކިޔާފަ މައްސަލަ ނިންމާލަން ތިއުޅެނީ. ވައްކަންކުރިމީހުން ހެވިފަ.\nއަމިއްލަ ޕާޓީ މީހުންނަށް ބޮޑު މުސާރަ ދީ ވަޒީފާތަކަށް ލުމަކީ ކޮރަޕްޝަން އެއްނޫންބާ\nދީނީިގޮތުން މީހުން އިސްލާހުކުރުން ރަނގަޅުވާނެ.ޙުރިހާކަމަކަށްވުރެކުރިން.މިސާލަކަށް ނަމާދުވަގުތުޖެހުމުން އަރިސްމީހުނާއިއެކު ރައީސްމީހާވެސް ކޮޓަރިކޮލުގެ ބަދަލުގަ މިސްކިތަށްގޮސް ނަމާދުކޮށްލުން. ބަދަަލުހިފުމަކަށްގޮސްގެން މިގައުމު ސާފެއްނުވާނެ.ރަނގަޅުމީހުންގޯސްވާތަން އަތުވެދާނެ.\nބޮޑު ޚިޔާނާތް އެމްއެމްޕީއާރުސީ ޚިޔާނާތުގެ ފައިސާ ލިބުނު ފަރާތްތަށް ތިގެންގުޅެނީނުންތޯ މަނިކުފާނުގެ ސަރުކާރުގަ. ކީއްވެތޯ މިހާރު އެމްއެމްޕީއާރުސީ ޚިޔާނާތުގެ ވާހަކަ ނުދެއްކެނީ؟ ޕާޓީކުދިން މިފައިސާގެ ބޭނުން ހިފާފަވީމަތޯ؟ ނޫނީ މަނިކުފާނަށްވެސް އަނެއްކާ މިފައިސާ އެނގިގެންވިޔަސް ނޭގިވިޔަސް ލިބިފަވަނީތޯ؟ ޙައްޖު ކޯޓާގަ ކޮރަޕްޝަނެއް ނެތްތޯ؟ ދިއްދޫ ފުލެޓުތައް ޕާޓީގެ މެންބަރުން ތިއްބަވާ ކައުންސިލުން މަސްބަހާހެން ބަހާލޯ ހަމަ ނޯކޮރަޕްޝަންގެ ދަށުންތޯ؟\nނެކުސްޓް ޖޯކު ޕުލީސް


ނަންބަރ : IUL)MMPRC-PRO/1/2019/72)\nމި ކޯޕަރޭޝަންގެ ލިޔެކިޔުންތަކާއި، ފަތުރުވެރިކަން އިޝްތިހާރުކުރުމަށް ބޭނުންކުރާ ތަކެތި ރައްކާތެރިކޮށް ބަހައްޓާނެ ގުދަނެއް 03 އަހަރު ދުވަހުގެ މުއްދަތަށް ހޯދަން ބޭނުންވެގެން ކުރެވުނު ނަންބަރު IUL)MMPRC-PRO/1/2019/68) އިޢުލާނާއި ގުޅިގެން ލިބިފައިވާ ޕްރޮޕޯސަލް އެންމެ އެކަށީގެން ނުވަތީ، އެ އިޢުލާން ބާޠިލްކޮށް އަލުން އެފުރުޞަތު ހުޅުވާލަމެވެ.\nވީމާ، މަތީގައި ދެންނެވިފައިވަ މުއްދަތަށް ގުދަނެއް ކުއްޔަށްދިނުމަށް ޝައުޤުވެރިވެލައްވާ ފަރާތްތަކުން، 2019 އޮކްޓޯބަރ 10ވާ ބުރާސްފަތި ދުވަހުގެ މެންދުރުފަހު 03:00 ގެ ކުރިން ބިޑް ރަޖިސްޓްރީ ކުރެއްވުންއެދެމެވެ. އަދި 2019 އޮކްޓޫބަރ 15ވާ އަންގާރަދުވަހުގެ ހެނދުނު 10:00އަށް ހ. ޒޮނޭރިޔާ، ދެވަނަ ފަންގިފިލާގައި ހުންނަ މި ކޯޕަރޭޝަންގެ އޮފީހަށް ވަޑައިގެން އަންދާސީ ހިސާބު ހުށައެޅުއްވުން އެދެމެވެ. ބިޑް ރަޖިސްޓްރީ ނުކުރައްވާ ފަރާތްތަކުގެ އަންދަސީ ހިސާބު ބަލައިނުގަނެވޭނެ ވާހަކަ މަޢުލޫމާތަށްޓަކައި ދެންނެވީމެވެ.\nބިޑް ރަޖިސްޓްރީ ކުރެއްވުމަށް، ބިޑް ރަޖިސްޓްރާ ކުރާ ފަރާތް ނުވަތަ ކުންފުނީގެ ނަން، އީމެއިލް އެޑްރެސް އަދި ގުޅޭނެ ފޯނު ނަންބަރު ޖައްސަވާފައި، ތިރީގައިމިވާ އީމެއިލްއަށް މެއިލްކުރެއްވުން އެދެމެވެ. އީމެއިލްގެ "ސަބްޖެކްޓް"ގައި "Bid Registration for Renting Godown Space" މިހެން ޖައްސަވާފަ އޮންނަންވާނެއެވެ. މަޢުލޫމާތު ޝީޓު ތިރީގައިވާ ލިންކުން ލިބިވަޑައިގަންނަވާނެއެވެ.\nނަން: ފާތިމަތު ރަހީލް\nކޮޕީކުރައްވާނީ : [email protected]\n07 ޞަފަރ 1441ހ.\n06 އޮކްޓޯބަރ 2019މ.\nޕަބްލިޝްކުރި ގަޑި: 1524\nސުންގަޑި: 10 އޮކްޓޫބަރު 2019 1500


Nasheed, Naseem ladhugannavaali kamah bune faadu kiyanee\nނަސީމު ލަދުގަންނަވާލި ކަމަށް ބުނެ ފާޑުކިޔަނީ\nރައީސް މުހައްމަދު ނަޝީދު އަދި ހެލްތް މިނިސްޓަރު އަހުމަދު ނަސީމް - އަވަސް ފޮޓޯ\nއެމްޑީޕީގެ ރަށްވެހި ފަތިސް ކެންޕެއިންގެ ރޭގެ އޮންލައިން ބައްދަލްވުމުގައި އެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދު، ހެލްތް މިނިސްޓަރު ކެރަފާ އަހުމަދު ނަސީމާ މުހާތަބުކޮށް ވާހަކަ ދެއްކެވީ ނަސީމަށް އެެއްވެސް އިހުތިރާމެއް ކުރުމެއްނެތި އެމަނިކުފާނު ލަދުގަންނަވާލުމުގެ ގޮތުން ކަމަަށް ބުނެ އެމްޑީޕީގެ ބައެއް ސަޕޯޓަރުންނާއި އެ ދެ ބޭފުޅުންގެ ބައެއް އާއިލީ ބޭފުޅުން ނަޝީދަށް ފާޑުވިދާޅުވެއްޖެ އެވެ.\nރައީސް މުހައްމަދު ނަޝީދާއި މިނިސްޓަރު ނަސީމަކީ އާއިލީ ބޭފުޅުންނެވެ.\nހަފްތާއަކު ހަތަރު ރޭ އޮންލައިންކޮށް ކުރިއަށް ގެންދާ އެމްޑީޕީގެ ރަށްވެހި ފަތިސް ކެންޕެއިން ބައްދަލްވުންތައް ޗެެއާ ކުރައްވަނީ ރަައީސް ނަޝީދެވެ. އޮންލައިން އެ ބައްދަލްވުންތަކުގައި ކޮންމެ ރެއަކުހެން ޓެކްނިކަލް މައްސަލަތައް ދިމާވެއެވެ. ބައެއް ފަހަރު ކޮންޕިއުޓާ މިއުޓްވެފައި ހުރުމުގެ މައްސަލަތަކާއި އެ ނޫންވެސް ބައެެއް ކަންކަން ކުރިމަތިވެއެވެ. އެގޮތަށް ދިމާވާ ގިނަ ފަހަރުތަކުގައި ވަރަށް ސަމާސާކޮށް އެކަންކަން ރަނގަޅު ކޮށްލެއްވުމަށް ރައީސް ނަޝީދު އެދިވަޑައިގަންނަވައެވެ. ނަމަވެސް ތަކުރާރުކޮށް އެފަދަ ބައެއް ކަންކަން ދިމާވުމުން ހިތްހަމަޖެހިވަޑައިނުގެންވެސް ނަޝީދު ވާހަކަފުޅު ދައްކަވައެވެ.\nކޮންމެ ރެއެއްގެ ބައްދަލްވުން ނިންމާލުމުގެ ކުރިން އެ ރެއެއް ހާއްސަކޮށްފައިވާ އަތޮޅުގެ ރަށްރަށް އެކި މިނިސްޓްރީތަކުން ކުރަން ރާއްވާފައިވާ ކަމުގެ ތަފްސީލް މިނިސްޓަރުން ދެއްވައެވެ. ރޭގެ ބައްދަލްވުމަކީ ރ އަތޮޅަށް ހާއްސަކުރި ބައްދަލްވުމެކެވެ.\nބައްދަލްވުން ނިންމާލުމުގެ ކުރިން ރ އަތޮޅަށް ސިއްހީ ދާއިރާއިން ހުރި ކަންކަމާ ގުޅޭ މައުލޫމާތު ދެއްވުމަށް ރައީސް ނަޝީދު އެދިވަޑައިގަތުމުން ނަސީމު ވަނީ ވާހަކަފުޅު ދައްކަވަން ފައްޓަވާފައެވެ. ނަމަވެސް ނަސީމު ދެއްކެވި ވާހަކަފުޅު އަޑު އިވިވަޑައިނުގެންނެވުމުން "ނަސީމް ތިޔަ އިންނެވީ މިއުޓްވެފައި އިނގޭތޯ" ކަމަށް ނަޝީދު ވިދާޅުވެއެވެ.\nނަމަވެސް މައްސަލަ ހައްލު ނަސީމު ވާހަކަދައްކަވަން ފެއްޓެވުމުން ނަޝީދު ވަނީ އަދިވެސް މިއުޓްވެފައިވާ ކަމަށް ވިދާޅުވެފައެވެ. ނަމަވެސް އޭރު ނަސީމު ވާހަކަފުޅު ދައްކަވާ އަަޑު ސާފުކޮށް އިވެއެވެ.\n"މިއުޓެއް ނުވޭ އިނގޭތޯ. ތިކޮޅުން [އެމްޑީޕީ އޮފީސް] ކަނެކްޝަން ނުދެއްވަނީ،" ނަސީމް ވިދާޅުވިއެވެ.\nއޭގެ ފަހުން ރައީސް ނަޝީދު ވަނީ މިއުޓްވުމުގެ މައްސަލަ ދިމަވަނީ އަނގޮޅިތީމް އާއި ނަސީމަށް ކަމަށް ވިދާޅުވެފައެވެ. އަދި ނަސީމަށް ފުުރުސަތު މެދުކަނޑާލުމަށްފަހު ނަޝީދު ވަނީ ހައުސިން މިނިސްޓަރު އަސްލަމަށް ފުރުސަތު ދެެއްވާފައެވެ.\n"ދެން އަަޅުގަނޑު އެދެން ކޮންމެވެސް ބޭފުޅަކު ނަސީމަށް ގުޅުއްވާފައި މިކަން ހިނގާގޮތް ވިދާޅުވެ ދެެއްވުމަށް،" ނަސީމަށް ފަހުން ފުރުސަތު ދެެއްވާނެ ކަމަށް އިޝާރާތް ކުރައްވާ ނަޝީދު ވިދާޅުވިއެވެ.\nފަހުން ނަސީމަށް ފުރުސަތު ދެއްވުމުން ވާހަކަ ދައްކަވަން ފައްޓަވާ ނަސީމު ވަނީ އެމަނިކުފާނު އަޑު އިވިވަޑައިގަންނަވާތޯ ދެ ފަހަރަކު ސުވާލު ކުރައްވާފައެވެ. ނަސީމު ވަނީ ދެން ރެއަކުން އެފަދަ މައްސަލައެއް ނުޖެހޭނެ ކަމަަަށް އުންމީދު ކުރައްވާ ކަމަށާ އެހެން ވިދާޅުވީ ތަކުރާރުކޮށް އެކަން ދިމާވާތީ ކަމަށް ވިދާޅުވެފައެވެ.\nއާންމުންގެ ފާޑުކިޔުން އައީ ދެން ރައީސް ނަޝީދު ވިދާޅުވި ވާހަކަފުޅާ އެމަނިކުފާނުގެ ރާގު ހުރި ގޮތަކަށެވެ.\n"ނަސީމް ކުރިއަށް ގެންދެބައްލަވާ. ތިހެން ނާއްސަވަ ބައްލަވާ. އެއްސެވީމަ ލަސްވެގެން އެކޯ ވެގެންނޭ އަަޑުއިވެނީ. ދެން އަަޅުގަނޑުމެންވެސް ދެން ހަމަހަމަ ކޮންމެވެސް ވަރަކަށް ނަސީމް..." ނަޝީދު އެހާ ހިސާބަށް ވިދާޅުވުމުން އެމަނިކުފާނުގެ މައިކް މިއުޓްވެއެވެ.\nނަސީމްއާމެދު ރައީސް ނަަޝީދު އެގޮތަށް ވާހަކަދެއްކެވުމުން އެމްޑީޕީގެ ބައެއް އެކްޓިވިސްޓުން ވަނީ އެއްވެސް މީހަކަަށް އިހުތިރާމު ކުރެއްވުން ނެތީތޯ ސުވާލު ކުރައްވާފައެވެ. އަދި ނަސީމު ފަދަ ހިދުމަތްތެރި ދޮށީ އުމުރުގެ ބޭފުޅަކަށް އެގޮތަށް ވާހަކަ ދެެެއްކުން ބަލައިނުގަނެވޭނެ ކަމަށްވެސް ބައެއް މީހުން ބުނެފައިވެއެވެ.\n"އަމިއްލަ ނަފްސު ނޫން މީހަކަށް އިހުތިރާމު ކުރުމެއް ނެތީތޯ،" އެމްޑީޕީގައި ވަރަށް ދުވަސްވީ އެ ޕާޓީގެ ވަރަށް އިސް ސަޕޯޓަރަކު ރައީސް ނަޝީދަށް ޓެގްކޮށް ލިޔެފައިވެއެވެ.\nނަސީމަށް ބޮޑުބޭބެ ވިދާޅުވާ ބޭފުޅަކުވެސް ވަނީ ނަޝީދު ރޭ ނަސީމާ މުހާތަބު ކުރެއްވީ ވަރަށް ބޭއަދަބީކޮށް ކަމަަށް ވިދާޅުވެފައެވެ. އަދި ލައިވް ޓީވީގައި އެމްޑީޕީއަށް އެހާ ހިދުމަތްތެރި ބޭފުޅަކަށް ނިސްބަތްކޮށް ލަދުގަންނަވާލުމުގެ ގޮތުން އެފަދަ ވާހަކައެއް ދެއްކުން ވަރަށް ހުތުރު ކަމަަށްވެސް ބައެއް މީހުން ބުނެފައިވެއެވެ.\nއިދިކޮޅުގެ ސަޕޯޓަރުންވެސް ވަނީ ރައީސް ނަޝީދަށް ވަރަށް ބޮޑަަށް ފާޑުވިދާޅުވެފައެވެ.\n"ހިތްތިރި ކަމަަށް ދެއްކިގެން އުޅުނަސް މިއީ [ރައީސް ނަޝީދު] ވަރަށް ރުންކުރު ބޭފުޅެއް،" އިދިކޮޅުގެ ސަޕޯޓަރަކު ލިޔެފައިވެއެވެ.\nއިއްޔެ މަގާމުން ވަކިކުރި ކުރީގެ މިނިސްޓަރު މަލީހު ވިދާޅުވީ ތިމާގެ ބޮޑުބޭބޭފުޅާ މެދު މިގޮތަށް އަމަލު ކުރެއްވިއިރު ރައްޔިތުންނާމެދު އަމަލުކުރާނެ ގޮތް ވިސްނަން ޖެހޭ ކަމަަށެވެ.\nކައުންސިލް އިންތިހާބުގައި އެމްޑީޕީގެ ޓިކެޓްގައި ހުވަދޫ އަތޮޅުގެ ދާއިރާތަކަށް ކުރިމަތިލާ ކެންޑިޑޭޓުންނާއި ކެންޕެއިން ޓީމުތަކާއެކު އޮންލައިންކޮށް ބޭއްވި ބައްދަލުވުމުގައި އިންނަވަނިކޮށް އެމްޑީޕީގެ ޕާލިމަންޓަރީ ގުރޫޕްގެ ބައެއް މެންބަރުން ފޯނު ކުރެއްވުމުން އެކަމުން ދޭހަވަނީ އެ ބައްދަލްވުންތައް ކުރިއަށްދާކަން ވެސް އެ މެންބަރުންނަށް އެނގިވަޑައި ނުގަންނެވުން ކަމަށް ވިދާޅުވެ ދާދި ފަހުން ރައީސް ވަނީ ވަރަަށް ބޮޑަށް ހިތްހަމަނުޖެހުން ފާޅުކުރައްވާފައެވެ.\nއެމްޑީޕީގެ ރަނގަޅު ބޮޑެތި މެންބަރުން، ރައްޔިތުންގެ މަޖިލީހުގެ ވެސް މެންބަރުން... އަޅުގަނޑު މިތަނުގައި މި ޕްރޮގްރާމް [ކެންޕެއިން ބައްދަލްވުން] ހިންގަން އިންދާ ފޯނު ކުރެއްވީމަ އޭގެ މާނައަކީ ތިޔަބޭފުޅުންނަށް އެނގިވަޑައިނުގަންނަވަނީ ނޫންތޯ މި ޕްރޮގްރާމް، ނުވެސް ބައްލަވަނީ ނޫންތޯ؟" ޝައުގުވެރިކޮށް އަދި ހެއްވާ ވާހަކަތަކާއެކު ރައީސް ނަޝީދު ލީޑުކުރައްވައިގެން ކުރިއަށް ގެންދަވާ ބައްދަލުވުންތަކުގެ ތެރެއިން އެރޭގެ ބައްދަލްވުމުގައި ވިދާޅުވިއެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + ލޯކަލް ކައުންސިލްތަކުގެ އިންތިހާބު\n"އަޅުގަނޑުގެ މަގުބޫލުކަން ގެއްލިގެން ނުދޭ"\nއިސްތިއުފާ ދޭންޖެހޭ ސަބަބެއް ނެތް: ނަޝީދު\n"2023 ގައި ވެސް އެމްޑީޕީ ނާކާމިޔާބު ވެދާނެ"


Easa Ah Kuraa Dhauvaathakuge Liyekiyunthah PG Inn Dhiraasaa Kuranee - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! - 11 ގަޑިއިރު ކުރިން\nއީސައަށް ކުރާ ދައުވާތަކުގެ ލިޔެކިއުންތައް ޕީޖީން ދިރާސާ ކުރަނީ\n1 ހަފްތާ ކުރިން ( ޖޫން 3, 2021 )\nވަޒީފާގެ ގާނޫނަށް އިސްލާހު ގެނައުމުގެ ބިލް ހުށަހެޅުއްވި ކެނދިކުޅުދޫ ދާއިރާގެ މެންބަރު އަހުމަދު އީސަ -- ފޮޓޯ: މަޖިލީސް\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެންބަރު އަހުމަދު އީސަގެ މައްޗަށް ތުހުމަތު ކުރެވޭ ގެވެށި އަނިޔާ ކުރުމުގެ މައްސަލާގައި ދައުވާ ކުރަން ފުލުހުން ފޮނުވި ލިޔެކިއުންތައް ދިރާސާ ކުރަމުންދާ ކަމަށް ޕްރޮސެކިއުޓާ ޖެނެރަލް (ޕީޖީ) ގެ އޮފީހުން ވިދާޅުވެއްޖެއެވެ.\nޕަބްލިކް ޕްރޮސެކިއުޓަރު އަހްމަދު ޝަފީއު "ވަގުތު" އަށް ވިދާޅުވީ އީސަ އަށް ކުރާ ދައުވާތަކުގެ ލިޔެކިއުންތައް ފުލުހުން ފޮނުވާފައިވާ ކަމަށާއި އެ ލިޔެކިއުންތައް އެ އޮފީހުން ދިރާސާ ކުރަމުންދާ ކަމަށެވެ.\nޝަފީއު ވިދާޅުވި ގޮތުގައި ދައުވާ އުފުލާ މެދު ޕީޖީ އޮފީހުން އަދި ވަކި ގޮތެއް ނުނިންމައެވެ. ޖިނާއީ އިޖުރާއަތުގެ ގާނޫނުގައި އޮންނަ ގޮތުން ދިރާސާކޮށް ދައުވާ އުފުލާ މެދު ގޮތެއް ނިންމަން ޕީޖީއަށް 10 ދުވަސް ލިބޭ ކަން ޝަފީއު ވެސް ފާހަގަ ކުރެއްވިއެވެ.\nއީސަގެ މައްޗަށް ކުރާ ތުހުމަތަކީ އޭނާގެ ކުރީގެ އަނބިކަނބަލުން، ނައިބު ރައީސް ފައިސަލް ނަސީމްގެ ކޮއްކޯފުޅު އަސްރާ ނަސީމަށް ގެވެށި އަނިޔާ ކުރި ކަމުގެ ތުހުމަތެވެ. މި ކަމާ ގުޅިގެން އަސްރާ ފުލުހުންގެ އިދާރާއަށް ހާޒިރުވެ އީސައާ ދެކޮޅަށް ފުރަތަމަ ބަޔާން ވެސް ދެއްވިއެވެ. އެކަމަކު ފަހުން އަސްރާ ވަނީ ދަރިފުޅުގެ ހައްގުގައި ކަމަށް ވިދާޅުވެ، މައްސަލަ ކުރިއަށް ނުގެންދަން އެދިވަޑައިގެންފައެވެ.\nނަމަވެސް އެއީ ޖިނާއީ މައްސަލައަކަށް ވާތީ އެ މައްސަލައިގެ ތަހުގީގު ފުލުހުން ވަނީ ފުރިހަމަކޮށްފައެވެ.\nމި ތުހުމަތާ ގުޅިގެން އެމްޑީޕީގައި އީސަ އަދާކުރައްވާ މަގާމުތަކުން ވަނީ ސަސްޕެންޑްކޮށްފައެވެ. އަދި ރައްޔިތުންގެ މަޖިލީހުގެ އިޖްތިމާއީ ކޮމިޓީގެ މުގައްރިރުގެ މަގާމުން އީސަ ވަނީ އިސްތިއުފާ ދެއްވައިފައެވެ. އެކަމަކު ގާނޫނީ ޚިލާފު އެއްވެސް ކަމެއް ނުކުރައްވާ ކަމަށް ވިދާޅުވެ އީސަ މިހާތަނަށް ވަނީ އެ ތުހުމަތަށް އިންކާރު ކުރައްވައިފައެވެ.\nޖޫން 3, 2021 12:13\nތިޔަމައްސަލަ ދިރާސާކޮއްނިމޭނީ 2023 ނޮވެންބަރ11 ގެފަހުން ކަމައް ބެލެވެނީ\nޖޫން 3, 2021 12:25\nއާޚިރުގަ އުންސުރެއް ހަމަޔެއް ނުވާނެ\nޖޫން 3, 2021 14:58


Bidheyseen Ge Quota Hoadhan Sahha Noon Liyunthah Hushahelhun Aanmu Kamakah Vehje - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 22 ގަޑިއިރު ކުރިން\nބިދޭސީންގެ ކޯޓާ ހޯދަން ސައްހަ ނޫން ލިޔުންތައް ހުށަހެޅުން އާއްމު ކަމަކަށް ވެއްޖެ\nބިދޭސީންތަކެއް އިމާރާތެއްގެ މަސައްކަތް ކުރަނީ\nދިވެހިރާއްޖޭގައި ވަޒީފާ އަދާކުރުމަށް ބިދޭސީ މަސައްކަތްތެރިން ގެނައުމުގެ ހުއްދަ ހޯދުމަށްޓަކައި ކޯޓާ އަދި އެމްޕްލޯއިމެންޓް އެޕްރޫވަލްއަށް އެދި ކުންފުނިތަކާއި އަމިއްލަ ފަރުދުން (ސޯލް ޕްރޮޕްރިއޭޓަރޝިޕް) ހުށައަޅާއިރު، ސައްޙަ ނޫން (ފޯޖް) ލިޔެކިޔުންތައް ހުށައަޅަމުން އަންނަ ކަމަށް އިކޮނަމިކް މިނިސްޓްރީން ވިދާޅުވެއްޖެއެވެ.\nއިކޮނަމިކް މިނިސްޓްރީން މިއަދު ވިދާޅުވީ މި ފަދަ ސައްޙަ ނޫން ލިޔެކިއުންތައް ހުށަނޭޅުމަށް މި ނިސްޓްރީއިން އިލްތިމާސް ކުރައްވާ ކަމަށެވެ.\nހަމަޖެހިފައިވާ އުސޫލުގެ ތެރެއިން ކޯޓާ އަދި އެމްޕްލޯއިމެންޓް އެޕްރޫވަލް ދޫކުރެވޭ ހުރިހާ މަސައްކަތްތަކަށްވެސް ކޯޓާ އަދި އެމްޕްލޯއިމެންޓް އެޕްރޫވަލް މިނިސްޓްރީއިން ދަނީ ދޫކުރަމުން ކަމަށް އިކޮނަމިކް މިނިސްޓްރީގެ އިއުލާނުގައި ވިދާޅުވެފައި ވެއެވެ.\nމިނިސްޓްރީއިން ދޫކުރެވޭ ހުއްދަތައް އަވަސް އަދި ފަސޭހަ ގޮތެއްގައި ލިބޭނެ އިންތިޒާމް ހަމަޖައްސައި ދިނުމަށް ވެސް މިނިސްޓްރީއިން ދަނީ މަސައްކަތްކުރަމުން ކަމަށް އިކޮނަމިކް މިނިސްޓްރީން ވިދާޅުވިއެވެ.\nއެހެންކަމުން ކޯޓާ އަދި އެމްޕްލޯއިމެންޓް އެޕްރޫވަލްއަށް އެދޭ ފަރާތަކުން، ސައްޙަ ނޫން ލިޔުމެއް ހުށައަޅުއްވައިފިނަމަ، އެ ފަރާތަކާ މެދު ޤާނޫނީ ގޮތުން އަޅަން ޖެހޭ ފިޔަވަޅުތައް އަޅާނެ ކަމަށް އިކޮނަމިކް މިނިސްޓްރީން ވިދާޅުވެއެވެ.\nބިދޭސީން ގެނައުމުގެ ހުރިހާ ކަމެއް ކުރުން ރައީސް ޞާލިހްގެ ސަރުކާރުން ވަނީ އިކޮނަމިކް މިނިސްޓްރީ އާއި ހަވާލުކޮށްފައެވެ.\nވައިގެ ޓްރެފިކް ކޮންޓްރޯލް އުނިކޮށް، އެފްޑީއައި އަލުން ގެޒެޓްކޮށްފި\nކޫއްޑޫ އެއާޕޯޓުގެ ތާރީހާ ހެދި ފައްޔާޒާއި ސައީދު ހިޔާލު ތަފާތުވެފައި!\nނިރުބަވެރިކަމަށް އެހީވާ ބިދޭސީން ރާއްޖޭގައި އެބަ ތިބި: އާޒިމް\nއޮގަސްޓް 4, 2019 09:37\nސައްޙަނޫން ގޮތުގައި މިޤައުމަށް އަރާ ހުރިހާބާވަތަކުން ވަގު ވިޔަފާރިއާއި، ވަގު މަސައްކަތްކުރާ ލައްކަޔަކަށްވުރެން ގިނަ ބަންގާޅީން ފުރަތަމަ ފޮނުވާލެއްވުމަށްފަހު ދެން ތިޔަކަމާއި އުޅުއްވުން ރަނގަޅުވާނެކަމަށް ފެނޭ.\nއޮގަސްޓް 4, 2019 09:40\nތީ އާކަމެއްނޫން ސައްހަނޫން ލިޔުންތައް ލީމަ މާއަވަސްކަންތައް ތައް ހަމަޖެހެލެއް..ތީނޭގިވާކަމެއްވެސް ނޫން\nއޮގަސްޓް 4, 2019 11:46\nބިދޭސީންގެ މައްސަލަ ހައްލުވާނީ ބިދޭސީން ގެންނަ ފަރާތްތައް ގާނޫނާ ހިލާފުވީމަ ހަރުކަށި އަދަބު ދެވިގެން\nއޮގަސްޓް 4, 2019 15:03\nކޮންސްޓްރެކްސަން މަސައްކަތްތަކަށާށާ ،އޮޑިދޯނިފަހަރާ ސައިހޮޓާރެސްޓޯރަންޓާ ފިހާރަތަކުގާ މަސްއްކަތް ކުރާނެ ދިވެހިން ހޯދާނަމަ ޖެހޭނީ ވަރަށް ބޮޑެތި މުސާރަދޭން . އެހެން ވެއްޖެނަމަ ހުރިހާ ފަރާތްތައް ބަގްރޫޓް ވެގެންދާނެ . މިހާރު ބިދޭސީންނަށް ދޭ މުސާރަތަކުން ވެސް ކިރިޔާ މިތަންތަން މި ހިފެހެއްޓެނީ .ދިވެހިން ހޯދުމުގެ ނަމުގާ ދިވެހިންނަށް ވަޒީފާ ދިނުމުގެ ނަމުގާ މަތީގާ ދެންނެވި މަސައްކަތް ތަކަށް ބޭނުންވާ މިންވަރަށް ބޭރު މީހުން ނުދިނުމުން އެ މަސައްކަތް ކުރާނަމަ މަޖްބޫރުވޭ ވަގުލިއުން ހަދައިގެންނަމަވެސް މީހުން ހޯދަން ނުވަތަ ކޯޓާ ނެތް ބިދޭސީންލައްވާ މަސައްކަތް ކުރުވަން. މަސައްކަތް ހުއްޓާލެވެން ނެތް އިރު މުއްދަތަށް ބިޑްގެ މަސައްކަތްވެސް ނިންމަން ޖެހޭ. ވީމާޖެހޭނީ މަގުމަތިން މީހުންނަގަން . ވަގަށް ބިދޭސީން އެތެރެ ކުރަން. ކޮންޓްރެކްޓަރު ވެސް ބޭނުމެއްނުވޭ އިތުރު ބަޔަކު ގެންގުޅެފާ މުސާރަދޭކަށެއް. ވީމާ ކޮންމެ ކަމަކަށްވެސް އެ މަސައްކަތުގެ އޯނަރު އެދޭ މިންވަރަކަށް ކޯޓާ ދޫކުރަން ފެށުމުން މިހާރު މަގުމަތީ މަސައްކަތް ހޯދަން އެއުޅޭ ބިދޭސީންނެއް ރާއްޖެނާންނާނެ. ބިދޭސީންތިބޭނީ ކޮންމެވެސް ވަޒީފާއެއްގާ ރަޖިސްޓަރީ ވެފަ. ދިވެހި ޒުވާނުން ލަދުގަނޭ ސޭލްސްމަން ،ވެއިޓަރު ކޮންސްޓްރެކްސަން މަސައްކަތު ބޯޓް ދޯނިފަހަރު ގާ މަސައްކަތު ވަޒީފާތަކު އުޅޭން. ވީމާ މިވަޒީފާތަކަށް އޯނަރު އެދޭ އަދަދަށް ކޯޓާ ދޫކޮށް ބިދޭސީންގެ މައްސަލަ ހައްލު ކުރަން ވިސްނަން ނުވޭތޯ ؟ ދިވެހިންނާމެދު ވިސްނައިގެނެއް ތިޔަކަމެއް ހައްލެއްނުވާނެ.\nއޮގަސްޓް 25, 2019 22:47\nވަރަށް ހަނި ވިސްނުމެއްގަ ލިޔެފަ އިން ކޮމެންޓެއް...މި...މިހާރު މި ދައްކަނީ އެމީހުން އަމިއްލަ ވިޔަފާރި ކުރާވާހަކަ..މާލޭގަ ގެސްޓް ހައުސް ހިންގާ ދިވެހިންނަށް ދުވަހު ކުއްޔަށް ކޮޓަރި ދޫކުރާ ވާހަކަ..


Raees Nasheed Lanka Ah Vadaigenfi - Vaguthu\nނަޝީދު ލަންކާއަށް ވަޑައިގެންފި\nނިރުބަވެތިކަމުގެ ކުށް ސާބިތުވެ 13 އަހަރަށް ޖަލަށް ލާން ހުކުމް ކުުރުމުން، ބޭސްފަރުވާއަކަށް ރާއްޖޭން ބޭރަށް ވަޑައިގެންނެވި ގޮތަށް އިނގިރޭސިވިލާތުން ހިމާޔަތް ހޯއްދަވައިގެން ހުންނެވި ކުރީގެ ރައީސް މުހައްމަދު ނަޝީދު އިނގިރޭސިވިލާތުން ސްރީލަންކާއަށް ވަޑައިގެންފިއެވެ.\nނަޝީދު ލަންކާއަށް ވަޑައިގެންފައި ވަނީ އިއްޔެގެ ވަގުތެއްގައިއެވެ. ނަޝީދު އިނގިރޭސީވިލާތުގައި އުޅުއްވިޔަސް ވަރަށްގިނައިން ސްރީލަންކާއަށް ވަޑައިގަންނަވައެވެ.\nނަޝީދު ލަންކާއަށް ވަޑައިގެންނެވީ އަންނަ މަހު އެކެއްގައި އެމަނިކުފާނު ރާއްޖެ ވަޑައިގަންނަވާނެ ކަމަށް ވިދާޅުވެފައިވާ ވަގުތެއްގައެވެ. ނަޝީދު ވަނީ ދާދި ފަހުން ސައުދީ ރަސްގެފާނުގެ ދައުވަތަކަށް ވަރަށް ފަހުން ސައުދީއަށް ވެސް ވަޑައިގެންފައެވެ.\nއެމަނިކުފާނު ނޮވެމްބަރ އެކެއްގައި ރާއްޖެއަށް ވަޑައިގެންނެވުމަށްފަހު ނޮވެމްބަރ ތިނެއްގައި އައްޑުއަށް ވަޑައިގަންނަވާގޮތަށް ވެސް ވަނީ ހަމަޖެހިފައެވެ.\nނަޝީދު އެނބުރި ރާއްޖެ އެ ވަޑައިގަންނަވަނީ، ތިން އަހަރާއި ނުވަ މަހާއި 10 ދުވަސް ވަންދެން އަމިއްލަ ގައުމުން ބޭރުގައި އަރުއްވާލެވިގެން ހުންނެވުމަށްފަހުއެވެ. އެމަނިކުފާނު ރާއްޖެ ވަޑައިގަތުމާއި ގުޅޭގޮތުން އެމްޑީޕީން ބުނެފައި ވަނީ، ރައީސް ނަޝީދު ރާއްޖެ ވަޑައިގަންނަވާނީ މިނިވަނެއްގެ ގޮތުގައި ކަމަށެވެ. އެމަނިކުފާނަށް ލިބިވަޑައިގެންފައިވާ މަދަނީ، ސިޔާސީ ހައްގުތައް ބޭނުން ކުރުމުގައި އެއްވެސް ހުރަހެއް އެދުވަހު ނޯންނާނެކަމަށް އެ ޕާޓީން ބުނެފައި ވެއެވެ.\nއޮކްޓޯބަރ 23, 2018 11:58\nއޮކްޓޯބަރ 23, 2018 12:20\nއޭނާ ހުރީ އަރުވާ ލެވިގެންބާ! ނޫނީ ފިއްލަވައިގެންބާ!